Постановление № 111 от 6 юни 2005 г. за изменение и допълнение на Устройствения правилник на Агенцията по кадастъра, приет с Постановление № 302 на Министерския съвет от 2004 г.

ПОСТАНОВЛЕНИЕ № 111 ОТ 6 ЮНИ 2005 Г. за изменение и допълнение на Устройствения правилник на Агенцията по кадастъра, приет с Постановление № 302 на Министерския съвет от 2004 г. (ДВ, бр. 103 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2, ал. 1 накрая се добавя “и за дейностите в областта на геодезията и картографията”. § 2. В чл. 4, ал. 1 се правят следните изменения и допълнения: 1. В т. 8 думите “с другите държавни геодезични и картографски дейности” се заличават.

2. В т. 13 след думата “кадастъра” се добавя “и от геоинформационната система”. § 3. В чл. 7, ал. 2 се правят следните изменения и допълнения: 1. Създава се нова т. 1: “1. осигурява организационно връзката между изпълнителния директор на агенцията и административните звена, както и между административните звена;”.

2. Досегашните т. 1 - 7 стават съответно т. 2 - 8. § 4. В чл. 12 след думите “дирекция “Кадастрални и специализирани карти” се поставя запетая и се добавя “дирекция “Геодезия, картография и геоинформатика”. § 5. В чл. 13 се правят следните изменения и допълнения: 1. В т. 6 след думата “регистри” се поставя точка и запетая и текстът до края се заличава.

2. Точка 7 се изменя така: “7. координира и контролира дейностите по създаването на специализирани карти за устройствено планиране;”.

3. Точка 8 се отменя.

4. В т. 11 след думата “кадастрални” запетаята и думите “геодезични, картографски” се заличават. § 6. Създава се чл. 13а: “Чл. 13а. Дирекция “Геодезия, картография и геоинформатика”: 1. организира и осъществява изпълнението на задачите на агенцията в областта на геодезията, картографията и геоинформатиката; 2. подпомага изпълнителния директор при осъществяване координация и контрол на дейностите в областта на геодезията и картографията; 3. осигурява за територията на страната: а) геодезически мрежи с местно предназначение; б) държавна нивелачна мрежа; в) едромащабна топографска карта и геоинформационна система; 4. събира данни, изготвя анализи и технически задания за възлагане на дейности по геодезия и картография; 5. осъществява приемането, регистрирането и обработването на геодезически и картографски данни; 6. установява транскрипцията и правописа на географските имена и въвеждането на техните стандартизирани форми за нуждите на топографията, картографията, средствата за масово осведомяване и издателствата, както и за други ползватели.” § 7. Приложението към чл. 6, ал. 2 се изменя така: “Приложение към чл. 6, ал. 2

Численост на служителите в Агенцията по кадастъра към министъра на регионалното развитие и благоустройството - 336 щатни бройки

Изпълнителен директор 1

Главен секретар 1

Служител по сигурността на информацията 1

Финансов контрольор 1

Обща администрация 37 в т.ч.: дирекция “Административно-правно и финансово обслужване” 37

Специализирана администрация 295 в т.ч.: дирекция “Кадастрална и специализирани карти” 24 дирекция “Геодезия, картография и геоинформатика” 10 дирекция “Звено за изпълнение на проекта” 10 служби по кадастъра в административните центрове на областите 251”

Заключителни разпоредби § 8. В пореден № 10, колона 6 от приложение № 1 към чл. 1, ал. 1, т. 1 от Постановление № 48 на Министерския съвет от 2004 г. за заплатите в бюджетните организации и дейности (обн., ДВ, бр. 18 от 2004 г.; изм. и доп., бр. 46, 53, 60, 89, 97, 103 и 104 от 2004 г. и бр. 10, 19, 27, 34 и 40 от 2005 г.) се добавя числото “349,57”. § 9. В т. 1 от приложение № 2 към чл. 2 от Постановление № 65 на Министерския съвет от 2003 г. за приемане на Устройствен правилник на Министерството на регионалното развитие и благоустройството (обн., ДВ, бр. 26 от 2003 г.; изм., бр. 72 и 103 от 2004 г.) числото “266” се заменя с “336”. § 10. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров