Наредба № 54 от 28 април 2006 г. за водене на регистрите по чл. 16 от Закона за рибарството и аквакултурите

НАРЕДБА № 54 от 28 април 2006 г. за водене на регистрите по чл. 16 от Закона за рибарството и аквакултурите

Глава първа

ОБЩИ ПОЛОЖЕНИЯ Чл. 1. (1) С наредбата се определят съдържанието и редът за водене на регистрите на: 1. издадените разрешителни за стопански риболов; 2. издадените билети за любителски риболов; 3. лицата, които развъждат и отглеждат риба и други водни организми; 4. риболовните кораби; 5. центровете за първа продажба на продукти от риболов; 6. регистрираните по реда на чл. 46д, ал. 1 от Закона за рибарството и аквакултурите (ЗРА) купувачи; 7. признатите по реда на чл. 10 и 10в ЗРА организации на производители на риба и други водни организми и браншови организации; 8. разрешителните за улов на риба и други водни организми за научноизследователски цели по чл. 40, ал. 1 ЗРА.

(2) Регистрите по ал. 1 се съставят и поддържат от Изпълнителната агенция по рибарство и аквакултури (ИАРА).

(3) Данните от регистрите се използват за осъществяване на държавната политика в сектор “Рибарство” с цел опазване и възстановяване на рибните ресурси и предприемане на мерки за увеличаване на потреблението на риба и други водни организми.

Чл. 2. (1) Изпълнителната агенция по рибарство и аквакултури създава и поддържа информационна система за водене на регистрите (ИСВР).

(2) Информационната система за водене на регистрите е електронна база данни, състояща се от информационни полета, организирани в масиви, която позволява създаване на съобщения.

(3) Масивите се поддържат по начин, който гарантира защита на информацията в системата срещу разрушение, неправомерно изменение или ползване.

Глава втора

СЪДЪРЖАНИЕ НА РЕГИСТРИТЕ

Раздел I

Съдържание на регистъра на издадените разрешителни за стопански риболов Чл. 3. (1) В регистъра на издадените разрешителни за стопански риболов се вписват следните данни: 1. уникален идентификационен код на регистрацията; 2. име, ЕГН и постоянен адрес на физическото лице или наименование, седалище, адрес на управление и код по БУЛСТАТ за юридическото лице, на което е издадено разрешителното; 3. име, ЕГН и постоянен адрес на капитана или на друго физическо лице, което фигурира в разрешителното за стопански риболов, в случаите, когато извършва риболова от името и за сметка на собственика на риболовния кораб или рибностопанския обект; 4. номер и дата на издаване на свидетелството за правоспособност за извършване на стопански риболов; 5. номер и дата на издаване на разрешителното за стопански риболов; 6. номер, дата на издаване и срока на действие на удостоверението за получаване на право за извършване на стопански риболов; 7. дата на издаване на удостоверението за актуално състояние на регистрацията на юридическото лице; 8. регистрационен номер на кораба и дата на издаване на позволителното за плаване или акта за националност (корабно удостоверение); 9. дата на сключване и срок на действие на договора, удостоверяващ право на ползване, или данни за документа за собственост на кораба; 10. данни за риболовните уреди, вписани в разрешителното; 11. воден обект (име, обща водна площ, местонахождение); 12. зона за извършване на стопански риболов (площ и описание); 13. срок за лишаване от право за извършване на стопански риболов, ако на лицето е наложена такава санкция; 14. данни за членство в организации по чл. 10 и 10в ЗРА; 15. данни за нарушения, извършени с риболовния кораб; 16. видове водни организми, за които е издадено разрешителното; 17. актуално състояние на издаденото разрешително чрез отбелязване от съответните длъжностни лица “валидно/невалидно и дата”.

(2) В ИСВР се подават и вписват и данни за: 1. броя наети лица (по област на дейност, вид заетост, пол, възрастови групи, образование и гражданство); 2. общия улов по видове риба или други водни организми; 3. преработката на продуктите от риболов.

(3) В случаите, когато е издадено разрешително за стопански риболов в рибностопански обект по чл. 3, ал. 1, т. 2 и 3 ЗРА, освен данните по ал. 1 се вписват и: 1. датата на издаване и срокът на действие на документа, удостоверяващ правото на ползване на обекта, или данни за документа за собственост; 2. данни за издаденото разрешително за ползване на воден обект по Закона за водите; 3. определените норми за задължително минимално зарибяване на обекта, вписани в разрешителното (в случаите, когато се изисква минимално зарибяване); 4. данни за извършеното през годината зарибяване; 5. данни от мониторинговата дейност на мобилните лаборатории в рибностопанския обект.

Раздел II

Съдържание на регистъра на издадените билети за любителски риболов Чл. 4. (1) В регистъра на издадените билети за любителски риболов се вписват следните данни: 1. уникален идентификационен код на регистрацията; 2. име, ЕГН, номер на документ за самоличност (лична карта, паспорт), постоянен адрес и електронна поща на лицето, на което е издаден билетът за любителски риболов; 3. номер и дата на издаване на билета за любителски риболов; 4. органът, който е издал билета за любителски риболов.

(2) В случаите, когато е издаден безплатен билет за любителски риболов на лице под 14-годишна възраст, в регистъра се вписват и: 1. името, ЕГН, адресът и електронната поща на законния представител на лицето; 2. номерът и датата на издаване на документа, удостоверяващ данните по т. 1.

(3) В случаите, когато е издаден билет за любителски риболов на лице, член на сдружение по чл. 11 ЗРА, се вписва и наименованието на сдружението.

Раздел III

Съдържание на регистъра на лицата, които развъждат и отглеждат риба и други водни организми Чл. 5. В регистъра на лицата, които развъждат и отглеждат риба и други водни организми, се вписват: 1. уникалният идентификационен код на регистрацията; 2. името, ЕГН и постоянният адрес на физическото лице или наименованието, седалището, адресът на управление и кодът по БУЛСТАТ за юридическото лице, което ползва обекта за развъждане и отглеждане на риба и/или други водни организми; 3. номерът, датата на издаване и срокът на действие на документа, удостоверяващ правото на ползване на обекта, или данни за документа за собственост; 4. номерът и датата на издаване на удостоверението за актуално състояние на регистрацията на юридическото лице; 5. данните за обекта (наименование, местонахождение, GPS-координати, номер по кадастралния план); 6. данните за видовете риба или други водни организми, предмет на развъждане и отглеждане в обекта; 7. техническото описание на обекта - система на обекта (пълносистемен/непълносистемен), вид, тип и параметри на съоръженията, видове и категории басейни и обща водна площ; 8. видът и дебитът на захранващия водоизточник; 9. данните за произведената и продадена от тях през предходната година риба или други водни организми по възраст, видове и количества; 10. броят наети лица (по област на дейност, вид заетост, пол, възрастови групи, образование и гражданство); 11. данните за членство в организации по чл. 10 и 10в ЗРА; 12. датата на промяна на собствеността или на правното основание за ползване на обекта, на въвеждане в действие на нови мощности, на промяна типа на производството, на прекратяване на дейността; 13. видът на промяната по т. 12; 14. данните за решението по оценка за въздействие върху околната среда (ОВОС) - номер, дата на издаване и издаващ орган; 15. данните за съответните разрешителни по Закона за водите (номер, дата на издаване и срок на действие); 16. датата на заличаване и основанието за заличаване от регистъра.

Раздел IV

Съдържание на регистъра на риболовните кораби Чл. 6. (1) В регистъра на риболовните кораби се вписват следните данни: 1. уникален идентификационен код на регистрацията; 2. страна на регистрация; 3. единен идентификационен номер за Европейския съюз (ЕС) - CFR; 4. код на събитието съгласно приложение № 1; 5. дата на събитието; 6. индекс за издадено разрешително за стопански риболов; 7. номер на издаденото разрешително за стопански риболов; 8. регистрационен номер на кораба; 9. външна маркировка на кораба; 10. име на кораба; 11. пристанище на регистрация на кораба; 12. индекс, указващ разполага ли корабът с международна радиокомуникационна система - IRCS; 13. международна позивна - IRCS; 14. индекс, указващ разполага ли корабът с устройство за наблюдение със сателит - VMS; 15. основно риболовно съоръжение съгласно приложение № 2; 16. допълнително риболовно съоръжение съгласно приложение № 2; 17. обща дължина - LOA; 18. дължина между перпендикулярите - LBP; 19. бруто тонаж; 20. друг тонаж; 21. разрешено увеличение на тонажа по съображения за сигурност - GT’s; 22. основни мощности; 23. допълнителни мощности; 24. материал на корпуса съгласно приложение № 3; 25. влизане в експлоатация: година; 26. влизане в експлоатация: месец; 27. влизане в експлоатация: ден; 28. сегмент съгласно приложение № 4; 29. страна вносител/износител; 30. тип износ съгласно приложение № 5; 31. код на държавната помощ съгласно приложение № 6; 32. дата на административното решение; 33. сегмент, визиран в административното решение съгласно приложението по т. 28; 34. година на построяване; 35. място на построяване; 36. име на ползвателя; 37. адрес на ползвателя; 38. отбелязване дали ползвателят е собственик на кораба; 39. име на собственика; 40. адрес на собственика.

(2) В ИСВР се подават и вписват и: 1. датата на излизане от пристанище и името на пристанището; 2. датата на влизане в пристанище и името на пристанището; 3. датата и часът на влизане в зона за риболов; 4. датата и часът на излизане от зона за риболов; 5. данни за риболовната операция; 6. претоварването от кораб на кораб; 7. данни за съвместните риболовни дейности; 8. данни за преработката на продуктите от риболов; 9. общият улов по дати и по видове риба или други водни организми; 10. данни за разтоварването на продуктите от риболов на пристанище; 11. датата, часът и мястото на съобщението.

Раздел V

Съдържание на регистъра на центровете за първа продажба на продукти от риболов Чл. 7. В регистъра на центровете за първа продажба на продукти от риболов се вписват следните данни: 1. уникален идентификационен код на регистрацията; 2. име, ЕГН и постоянен адрес на физическото лице или наименование, седалище, адрес на управление и код по БУЛСТАТ за юридическото лице; 3. номер и дата на удостоверение за актуалното състояние на съдебната регистрация; 4. номер на документа за платена такса; 5. номер и дата на издаване на документа за собственост или на документа, удостоверяващ основанието за ползване на обекта; 6. номер и дата на удостоверението за регистрация по реда на Закона за храните; 7. информация от документите, съставяни по реда на чл. 46ж ЗРА.

Раздел VI

Съдържание на регистъра на регистрираните купувачи по чл. 46д, ал. 1 ЗРА Чл. 8. В регистъра на регистрираните купувачи по чл. 46д, ал. 1 ЗРА се вписват следните данни: 1. уникален идентификационен код на регистрацията; 2. име, ЕГН и постоянен адрес на физическото лице или наименование, седалище, адрес на управление и код по БУЛСТАТ за юридическото лице; 3. номер и дата на удостоверение за актуалното състояние на съдебната регистрация; 4. номер на документа за платена такса; 5. информация от документите, съставяни по реда на чл. 46ж ЗРА.

Раздел VII

Съдържание на регистъра на признатите по чл. 10 и 10в ЗРА организации на производители на риба и други водни организми и браншови организации Чл. 9. В регистъра на признатите по чл. 10 и 10в ЗРА организации на производители на риба и други водни организми и браншови организации се вписват следните данни: 1. уникален идентификационен код на регистрацията; 2. наименование, седалище, адрес на управление и код по БУЛСТАТ на юридическото лице; 3. номер и дата на удостоверение за актуалното състояние на съдебната регистрация; 4. дата на декларацията за отсъствие на данни за господстващо положение на пазара по смисъла на чл. 17 ЗЗК; 5. доказателства за икономическа активност на организацията на производители; 6. доказателства за представителност на браншовата организация; 7. показатели за ефективност на организацията от оперативната й програма за предходната година и обем на дейността за текущата; 8. район, за който е призната организацията на производители или браншовата организация; 9. брой на членовете на организацията на производители; 10. район, за който е призната за представителна организацията (ако е призната за такава); 11. данни за получаване на специално признаване на организация на производители и срок, за който то е получено; 12. дата на признаване на организацията на производители или браншовата организация; 13. дата на отмяна на признаването на организацията на производители или браншовата организация.

Раздел VIII

Съдържание на регистъра на разрешителните за улов на риба и други водни организми за научноизследователски цели по чл. 40, ал. 1 ЗРА Чл. 10. В регистъра на разрешителните за улов на риба и други водни организми за научноизследователски цели по чл. 40, ал. 1 ЗРА се вписват следните данни: 1. уникален идентификационен код на регистрацията; 2. трите имена, месторабота и длъжност на лицето, което извършва експеримента; 3. видове разрешени за улов риба и други водни организми - по семейства и размер; 4. информация за целта на експеримента; 5. период на валидност на разрешителното; 6. период, за който може да се извършва улов; 7. водни обекти, в които се извършва улов на риба и други водни организми за научноизследователски цели; 8. риболовни уреди и средства; 9. уловена риба и други водни организми (вид, количество, размер и други).

Глава трета

РЕД ЗА ВОДЕНЕ НА РЕГИСТРИТЕ Чл. 11. Вписванията в регистрите се извършват от длъжностни лица, определени със заповед на изпълнителния директор на ИАРА за водене на регистрите.

Чл. 12. (1) Данните по чл. 3, ал. 2 се подават от регистрираните лица, извършващи стопански риболов по реда на Закона за електронния документ и електронния подпис (ЗЕДЕП) или в териториалните звена (ТЗ) на ИАРА, на хартиен или магнитен носител. Данните се вписват от лицата по чл. 11.

(2) Данните, подлежащи на вписване в регистъра на издадените разрешителни за стопански риболов, с изключение на тези по чл. 3, ал. 2 и ал. 3, т. 5, се вписват от ТЗ на ИАРА след издаване на разрешителното.

(3) Данните, подлежащи на вписване в регистъра на издадените разрешителни за стопански риболов по чл. 3, ал. 1, т. 3, 4, 6, 8, 10, 14, 16, 17 и по ал. 3, т. 2, се вписват от лицата по чл. 11 ежегодно за издадените разрешителни за стопански риболов за съответната година.

Чл. 13. (1) Данните, подлежащи на вписване в регистъра на издадените билети за любителски риболов, се подават от държавните лесничейства, държавните дивечовъдни станции и организациите по чл. 11 ЗРА по реда на ЗЕДЕП или в ТЗ на ИАРА на хартиен или магнитен носител до края на текущия месец.

(2) Териториалните звена на ИАРА вписват данните за издадените от тях билети за любителски риболов до края на текущия месец.

Чл. 14. Данните, подлежащи на вписване в регистъра на лицата, които развъждат и отглеждат риба и други водни организми, се вписват от лицата по чл. 11.

Чл. 15. (1) Данните, подлежащи на вписване в регистъра на риболовните кораби по чл. 6, ал. 1, т. 2 - 5, 8 - 13 и 17 - 40, се подават от Изпълнителна агенция “Морска администрация” (ИА “МА”) до централното управление (ЦУ) на ИАРА в края на всяко тримесечие по реда на ЗЕДЕП или на хартиен и магнитен носител. Данните се вписват от лицата по чл. 11.

(2) Данните, подлежащи на вписване в регистъра на риболовните кораби по чл. 6, ал. 1, т. 1, 6, 7 и 14 - 16, се вписват от ТЗ на ИАРА след издаване на разрешителното за стопански риболов.

(3) Данните, подлежащи на вписване в регистъра на риболовните кораби по чл. 6, ал. 2, се подават от капитана на кораба чрез бордовото оборудване. Данните се вписват от лицата по чл. 11.

(4) Данните за определяне и описване на събитие по чл. 6, ал. 1, т. 3 - 40 се подават и вписват от лицата по чл. 11 съгласно приложение № 7.

(5) В данните се включват всички събития, свързани с въпросните кораби, от момента на включването им във флота до датата на предаване на данните.

(6) Изпълнителната агенция по рибарство и аквакултури изпраща данни от регистъра на риболовните кораби на Европейската комисия в първия работен ден на март, юни, септември и декември.

(7) При грешка в подадените данни ИАРА ги коригира в срок до 10 дни от получаването на съобщението от Европейската комисия за констатиране на несъответствието или грешката.

Чл. 16. (1) Данните, подлежащи на вписване в регистъра на центровете за първа продажба на продукти от риболов по чл. 7, т. 1 - 6, се вписват от лицата по чл. 11.

(2) Данните, подлежащи на вписване в регистъра на центровете за първа продажба на продукти от риболов по чл. 7, т. 7, се подават от организаторите на центровете за първа продажба по реда на ЗЕДЕП или на хартиен и магнитен носител в ТЗ на ИАРА. Вписването се извършва от лицата по чл. 11.

Чл. 17. (1) Данните, подлежащи на вписване в регистъра на регистрираните купувачи по чл. 46д, ал. 1 ЗРА и по чл. 8, т. 1 - 4, се вписват от лицата по чл. 11.

(2) Данните, подлежащи на вписване в регистъра на регистрираните купувачи по чл. 8, т. 5, се подават от регистрираните купувачи по реда на ЗЕДЕП или на хартиен и магнитен носител в ТЗ на ИАРА. Вписването се извършва от лицата по чл. 11.

Чл. 18. Данните, подлежащи на вписване в регистъра на признатите организации на производители на риба и други водни организми и браншови организации, се вписват от лицата по чл. 11.

Чл. 19. Данните, подлежащи на вписване в регистъра на разрешителните за улов на риба и други водни организми за научноизследователски цели по чл. 40, ал. 1 ЗРА, се вписват от лицата по чл. 11.

Чл. 20. Промени и във вписаните обстоятелства се извършват от лицата по чл. 11, без да се засяга информацията, съдържаща се в предходните вписвания.

Чл. 21. (1) Данните от регистрите са за служебно ползване и се съхраняват в ИСВР.

(2) Достъпът до данните по ал. 1 се разрешава със заповед на изпълнителния директор на ИАРА. В заповедта се уреждат условията и редът за ползване на данните.

Чл. 22. (1) За получаване на извадка от регистрите се подава писмено заявление до изпълнителния директор на ИАРА. Заявлението съдържа описание на исканите данни и целта, за която те ще се използват.

(2) Изпълнителният директор на ИАРА дава разрешение или прави мотивиран отказ за получаване на извадката в 14-дневен срок от подаване на заявлението.

(3) Отказът подлежи на обжалване по реда на Закона за административното производство.

ДОПЪЛНИТЕЛНА РАЗПОРЕДБА § 1. По смисъла на тази наредба: 1. “Уникален идентификационен код на регистрацията” е буквено-цифрова комбинация, чрез която еднозначно се достига до информационните полета на запис в масив.

2. “Масив” е набор от информационни полета, които са организирани по определен начин, като всяко поле от него се индексира с пореден номер или със символен низ.

3. “Единен идентификационен номер за Европейския съюз - CFR” е номерът CFR, вписан в регистъра на риболовните кораби. Той фигурира във всички данни за характеристиките и събитията, свързани с риболовните кораби, предавани между държавите членки и комисията. Номерът се дава окончателно при първото вписване на риболовния кораб в националния регистър. Той не може да се променя, нито да се преотстъпва на друг кораб.

ЗАКЛЮЧИТЕЛНИ РАЗПОРЕДБИ § 2. Наредбата се издава на основание чл. 16, ал. 2 от Закона за рибарството и аквакултурите. § 3. Тази наредба отменя Наредба № 37 от 2001 г. за водене на регистрите на разрешителните за стопански риболов, билетите за любителски риболов и на лицата, които развъждат и отглеждат риба и други водни организми (ДВ, бр. 98 от 2001 г.). § 4. Изпълнението на наредбата се възлага на изпълнителния директор на Изпълнителната агенция по рибарство и аквакултури. § 5. Наредбата влиза в сила от 1 юли 2006 г.

Министър: Н. Кабил

(Забележка на редакцията: виж приложенията в PDF-а на броя)