Правилник за изменение и допълнение на Правилника за организацията и дейността на Националния съвет по туризъм

ДЪРЖАВНА АГЕНЦИЯ ПО ТУРИЗЪМ

Правилник за изменение и допълнение на Правилника за организацията и дейността на Националния съвет по туризъм (ДВ, бр. 51 от 2006 г.)

Параграф единствен. В чл. 3 сe правят следните изменения и допълнения: 1. Алинея 4 се изменя така: “(4) Националният съвет по туризъм се състои от 40 членове в състав: 1. председател - председателят на Държавната агенция по туризъм; 2. заместник-председател - заместник-председателят на Държавната агенция по туризъм; 3. секретар - директорът на дирекция “Туристическа политика” при Държавната агенция по туризъм; 4. представител на ресорния заместник-министър председател; 5. представител на Държавната агенция по туризъм; 6. председателят на Комисията по защита на потребителите; 7. председателят на Държавната агенция за младежта и спорта; 8. изпълнителният директор на Българската агенция за инвестиции; 9. изпълнителният директор на Изпълнителна агенция “Социални дейности на Министерството на отбраната”; 10. заместник-министър на икономиката и енергетиката; 11. заместник-министър на външнитеработи; 12. заместник-министър на вътрешните работи; 13. заместник-министър на труда и социалната политика; 14. заместник-министър на околната среда и водите; 15. заместник-министър на земеделието и горите; 16. заместник-министър на образованието и науката; 17. заместник-министър на регионалното развитие и благоустройството; 18. заместник-министър на транспорта; 19. заместник-министър на финансите; 20. заместник-министър на културата; 21. заместник-министър на здравеопазването; 22. заместник-министър на държавната политика при бедствия и аварии; 23. заместник-министър на правосъдието; 24. по един представител на браншовите туристически сдружения - Българска туристическа камара, Българска асоциация на туристическите агенции и Българска хотелиерска и ресторантьорска асоциация; 25. двама представители на продуктовите туристически сдружения; 26. трима представители на регионалните туристически сдружения; 27. един представител на сдруженията на ски-училищата, планинските водачи, концесионерите и екскурзоводите; 28. двама представители на сдруженията на въздушните, сухопътните и водните превозвачи; 29. един представител на националните сдружения на потребителите в Република България; 30. един представител на Националното сдружение на общините в Република България; 31. един представител на национално представените работодателски организации; 32. един представител на сдружението Съвет за обучение по туризъм; 33. един представител на сдружението Национален туристически борд; 34. един представител на сдружението Съюз на българската туристическа индустрия.”

2. Алинея 5 се изменя така: “(5) Сдруженията по ал. 4, т. 24, 25, 26, 27, 28, 32, 33 и 34 следва да отговарят на изискванията по чл. 14 от Закона за туризма.”

3. Алинея 6 се изменя така: “(6) Сдруженията по ал. 4, т. 25, 26, 27, 28, 29 и 31 определят представителите от своята квота на ротационен принцип за срок 1 година на основата на писмено споразумение между тях. В случай че не постигнат съгласие в определен от председателя на НСТ срок и не посочат своите представители, същите се определят от председателя на съвета по негова преценка.

Председател: М. Ал-Джибури