Наредба за изменение и допълнение на Наредба № 2 от 2008 г. за материалите и предметите от пластмаси, предназначени за контакт с храни

МИНИСТЕРСТВО НА ЗДРАВЕОПАЗВАНЕТО

МИНИСТЕРСТВО НА ОКОЛНАТА СРЕДА И ВОДИТЕ

Наредба за изменение и допълнение на Наредба № 2 от 2008 г. за материалите и предметите от пластмаси, предназначени за контакт с храни (обн., ДВ, бр. 13 от 2008 г.; изм., бр. 86 от 2008 г., бр. 62 от 2010 г.) § 1. В § 3 от допълнителните разпоредби се създава т. 7: „7. Директива 2011/8/ЕС на Комисията от 28 януари 2011 г. за изменение на Директива 2002/72/ЕО по отношение на ограничението за употреба на бисфенол А в пластмасови шишета за хранене на кърмачета (OB, L 26, 29.1.2011 г.).“ § 2. В приложение № 1 към чл. 4, ал. 1, част І „Списък на разрешените мономери и други изходни вещества за производството на материали и предмети“, в колона 5 на ред № 61 (референтен номер 13480) думите „ОГСМ = 0,6 mg/kg (^28)“ се заменят с „ОГСМ = 0,6 mg/kg. Да не се използва за производство на поликарбонатни шишета за хранене на кърмачета по смисъла на § 1, т. 1 от допълнителните разпоредби на Наредбата за изискванията към състава, характеристиките и наименованията на храните за кърмачета и преходните храни, приета с Постановление № 312 на Министерския съвет от 2007 г. (ДВ, бр. 110 от 2007 г.).“

Преходни и заключителни разпоредби § 3. Не се допуска производството на материали и предмети от пластмаса, предназначени за контакт с храни, които не съответстват на ограничението, посочено в приложение № 1 към чл. 4, ал. 1, част І за веществото с референтен № 13480. § 4. Не се допуска пускането на пазара и вноса на материали и предмети от пластмаси, предназначени за контакт с храни, които не съответстват на ограничението, посочено в приложение № 1 към чл. 4, ал. 1, част І за веществото с референтен № 13480, след 1 юни 2011 г. § 5. Наредбата влиза в сила от деня на обнародването й в „Държавен вестник“.

За министър на здравеопазването: Г. Павлова

Министър на околната среда и водите: Н. Караджова