Наредба за изменение на Наредба № 8121з-968 от 2014 г. за правилата и нормите за пожарна безопасност при извършване на дейности в земеделските земи

МИНИСТЕРСТВО НА ВЪТРЕШНИТЕ РАБОТИ

МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

Наредба за изменение на Наредба № 8121з-968 от 2014 г. за правилата и нормите за пожарна безопасност при извършване на дейности в земеделските земи (обн., ДВ, бр. 105 от 2014 г.; изм. и доп., бр. 21 от 2017 г.) § 1. В чл. 4, ал. 2 думите „Министерството на земеделието и храните“ се заменят с „Министерството на земеделието, храните и горите“. § 2. В чл. 13 се правят следните изменения: 1. В ал. 1 т. 3 се отменя.

2. Алинея 2 се отменя. § 3. В чл. 14, ал. 1, т. 3 думите „е допусната до участие в жътвената кампания от органите за ПБЗН и“ се заличават. § 4. В чл. 27 се правят следните изменения: 1. Алинея 1 се изменя така: „(1) В жътвената кампания се използва земеделска техника, която е преминала годишен технически преглед, когато такъв се изисква съгласно Закона за регистрация и контрол на земеделската и горската техника, или периодичен технически преглед съгласно Закона за движение по пътищата, и е осигурена с изискващите се пожаротехнически средства и искрогасители съгласно чл. 20.“

2. Алинея 2 се отменя. § 5. В § 3 на заключителните разпоредби думите „органите на КТИ при МЗХ“ се заменят с „Министерството на земеделието, храните и горите“. § 6. Приложение № 1 към чл. 13, ал. 1, т. 3 се отменя.

Заключителна разпоредба § 7. Наредбата влиза в сила от деня на обнародването й в „Държавен вестник“.

Министър на вътрешните работи: Валентин Радев

За министър на земеделието, храните и горите: Лозана Василева