Министерство на отбранатаброй: 89, от дата 12.11.2019 г.Официален раздел / МИНИСТЕРСТВА И ДРУГИ ВЕДОМСТВАстр.22

Правилник за изменение и допълнение на Правилника за организацията и дейността на държавните детски градини към Министерството на отбраната и условията и реда за записване, отписване и преместване на деца в държавните детски градини към Министерството на отбраната

Правилник за изменение и допълнение на Правилника за организацията и дейността на държавните детски градини към Министерството на отбраната и условията и реда за записване, отписване и преместване на деца в държавните детски градини към Министерството на отбраната (ДВ, бр. 43 от 2017 г.)§ 1. Член 3 се изменя така: „Чл. 3. Държавните детски градини към МO са предназначени за отглеждане, възпитание, социализация и обучение на деца на военнослужещи и цивилни служители на Министерството на отбраната, Българската армия и структурите на пряко подчинение на министъра на отбраната, както и на военнослужещи и цивилни служители в състава на многонационални формирования или които заемат длъжности в задгранично представителство на Република България, в международни организации или в други международни инициативи на територията на страната и извън нея.“§ 2. Член 5 се изменя така: „Чл. 5. Изпълнителна агенция „Военни клубове и военно-почивно дело“ организира, методически подпомага и контролира дейността на ДДГ към МО, в това число и планирането и разходването на ресурсите им като разпоредител от по-ниска степен към изпълнителния директор на Изпълнителна агенция „Военни клубове и военно-почивно дело“.“§ 3. В чл. 12 ал. 1 се изменя така: „(1) В ДДГ към МО се приемат деца на военнослужещите и цивилните служители на Министерството на отбраната, структурите на пряко подчинение на министъра на отбраната и Българската армия, както и на военнослужещи и цивилни служители в състава на многонационални формирования или които заемат длъжности в задгранично представителство на Република България, в международни организации или в други международни инициативи на територията на страната и извън нея.“§ 4. В чл. 13, ал. 1 т. 8 се изменя така: „8. чиито родители или един от тях е български гражданин – военнослужещ в състава на многофункционални формирования или който заема длъжност в задгранично представителство на Република България, в международна организация или в друга международна инициатива на територията на страната и извън нея, или български гражданин – цивилен служител, командирован на длъжност в задгранично представителство на Република България, в международна организация или в друга международна инициатива на територията на страната и извън нея – 1 точка.“§ 5. В чл. 34, ал. 1 думите „годишната бюджетна сметка“ се заменят с „годишния бюджет“.§ 6. В чл. 36 се правят следните изменения и допълнения: 1. В ал. 1 в края на изречението се добавя „към изпълнителния директор на ИА „ВК и ВПД“.

2. В ал. 3 думите „бюджетни сметки“ се заменят с „годишните бюджети“.

3. Създават се ал. 4 и 5: „(4) Бюджетният процес и финансовите дейности се организират при спазване на Вътрешните правила за бюджетния процес и финансовите дейности в Министерството на отбраната, структурите на пряко подчинение на министъра на отбраната и Българската армия, обявени с МЗ № ОХ-322/15.01.2016 г.

(5) Счетоводните отчети и всички текущи финансови справки и документи се изготвят и заверяват от лице, което има право да е съставител на финансови отчети съгласно чл. 16, 17 и 18 от Закона за счетоводството, и директора на детската градина.“§ 7. Член 38 се изменя така: „Чл. 38. Реализираните в ДДГ към МО приходи не са целеви и служат за покриване на плащанията. Същите са елемент на утвърдените разходи в годишния бюджет. Приходите се формират под формата на дарения, участие в национални, европейски и международни програми за финансиране и други източници.“

Заключителна разпоредба§ 8. Правилникът влиза в сила от деня на обнародването му в „Държавен вестник“.

Министър: Красимир Каракачанов