Решение № 847 от 19 декември 2007 г. за даване на съгласие концесионният договор за добив на въглища - подземни богатства по чл. 2, т. 4 от Закона за подземните богатства, от участък “Рудината” на находище “Бобовдолски въглищен басейн” да се продължи с правоприемника на концесионера “Геоинвестинженеринг” - АД, Ямбол

РЕШЕНИЕ № 847 ОТ 19 ДЕКЕМВРИ 2007 Г. за даване на съгласие концесионният договор за добив на въглища - подземни богатства по чл. 2, т. 4 от Закона за подземните богатства, от участък “Рудината” на находище “Бобовдолски въглищен басейн” да се продължи с правоприемника на концесионера “Геоинвест инженеринг” - АД, Ямбол

На основание чл. 67, ал. 4 от Закона за подземните богатства

МИНИСТЕРСКИЯТ СЪВЕТ

РЕШИ: 1. Дава съгласие договорът за предоставяне на концесия за добив на въглища - подземни богатства по чл. 2, т. 4 от Закона за подземните богатства, от участък “Рудината” на находище “Бобовдолски въглищен басейн”, община Бобов дол, област Кюстендил, сключен в съответствие с Решение № 908 на Министерския съвет от 2006 г. (ДВ, бр. 4 от 2007 г.), да бъде продължен с правоприемника на концесионера “Геоинвест инженеринг” - АД, Ямбол - “Геология и геотехника” - ООД, Ямбол.

2. Упълномощава министъра на икономиката и енергетиката в срок един месец от обнародването на решението в “Държавен вестник” да сключи с правоприемника на концесионера “Геология и геотехника” - ООД, Ямбол, допълнителното споразумение по концесионния договор, което влиза в сила от 20 февруари 2007 г. - датата на вписване на правоприемството с Решение № 427 на Ямболския окръжен съд от 20 февруари 2007 г.

Министър-председател: Сергей Станишев

Главен секретар на Министерския съвет: Севдалин Мавров