Закон за ратифициране на Спогодбата между Република България и Република Хърватия за социално осигуряване

УКАЗ № 436

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за ратифициране на Спогодбата между Република България и Република Хърватия за социално осигуряване, приет от XXXIX Народно събрание на 24 септември 2003 г.

Издаден в София на 29 септември 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за ратифициране на Спогодбата между Република България и Република Хърватия за социално осигуряване

Член единствен. Ратифицира Спогодбата между Република България и Република Хър-ватия за социално осигуряване, подписана на 14 юли 2003 г. в София.

Законът е приет от XXXIX Народно събрание на 24 септември 2003 г. и е подпечатан с официалния печат на Народното събрание.

Председател на Народното събрание: Огнян Герджиков