Решение № 407 от 6 юни 2003 г. за упълномощаване министъра на околната среда и водите да прекрати концесионния договор от 28 февруари 2000 г. за минерална вода от находище „Песнопой", с. Песнопой, община Калояново, област Пловдив

РЕШЕНИЕ № 407 ОТ 6 ЮНИ 2003 Г. за упълномощаване министъра на околната среда и водите да прекрати концесионния договор от 28 февруари 2000 г. за минерална вода от находище „Песнопой", с. Песнопой, община Калояново, област Пловдив

На основание чл. 23, ал. 2, т. 7 от Закона за концесиите във връзка с чл. 46, ал. 3 от Правилника за прилагане на Закона за концесиите, Решение № 478 на Министерския съвет от 1999 г. за предоставяне на концесия за минерална вода от находище „Песнопой", община Калояново, област Пловдив, обект — изключителна държавна собственост (обн., ДВ, бр. 63 от 1999 г.; доп., бр. 65 от 2000 г.), Решение № 24 на Министерския съвет от 2000 г. за определяне на спечелилия конкурса кандидат за предоставяне на концесия за част от минералната вода от находище „Песно-пой", община Калояново, област

Пловдив, разкрита чрез сондаж № 3 (ДВ, бр. 9 от 2000 г.), чл. 45, ал. 2, т. 5 от Правилника за прилагане на Закона за концесиите и т. 3.2, 3.3, 11.2.23 и 12.1.10 от концесионния договор от 28 февруари 2000 г. за минералната вода от находище „Песнопой", с. Песнопой, община Калояново, област Пловдив, МИНИСТЕРСКИЯТ СЪВЕТ

РЕШИ: 1. Дава съгласие да бъде прекратен концесионният договор от 28 февруари 2000 г., сключен с концесионера „Шато Вале де Роз" — ООД, Карлово (регистрирано по ф.д. № 6729/1997 на Софийския градски съд, преобразувано в еднолично дружество с ограничена отговорност с решение № 991 на Пловдивския окръжен съд по ф.д. № 2360/ 2000), в съответствие с Решение № 24 на Министерския съвет от 2000 г. за определяне на спечелилия конкурса кандидат за предоставяне на концесия за част от минералната вода от находище „Песнопой", община Калояново, област Пловдив, разкрита чрез сондаж № 3 (ДВ, бр. 9 от 2000 г.) и с Решение № 478 на Министерския съвет от 1999 г. за предоставяне на концесия за минерална вода от находище „Песнопой", община Калояново, област Пловдив, обект — изключителна държавна собственост (обн., ДВ, бр. 63 от 1999 г.; доп., бр. 65 от 2000 г.), поради неизпълнение на задълженията на концесионера да извърши инвестиция в размер 2 904 000 щ.д. за изграждане на производствени сгради и съоръжения за усвояване на ресурса — обект на концесията, в т.ч. инсталация за пречистване на флуор, както и да заплаща годишно концесионно възнаграждение, съгласно констатациите в доклада на министъра на околната среда и водите.

2. Упълномощава министъра на околната среда и водите да прекрати едностранно концесионния договор по т. 1 и да предприеме необходимите действия за събиране на дължимите суми по съдебен ред.

Министър-председател: Симеон Сакскобургготски

Главен секретар на Министерския съвет: Севдалин Мавров