Административният съд – Бургас, на основание чл. 218, ал. 2 ЗУТ съобщава, че е постъпило оспорване от областния управител на област с административен център Бургас против Решение № 377 от 24.11.2016 г. на Общинския съвет – гр. Несебър. С решението на основание чл. 129, ал. 1, изр. ІІ ЗУТ във връзка с чл. 21, ал. 1, т. 11 ЗМСМА е одобрен проект за изменение на ПУП – ПР на к.к. Слънчев бряг-изток в частта му по отношение на УПИ І, идентичен с поземлен имот с идентификатор № 51500.505. 221 и част от поземлен имот с идентификатор № 51500.505. 351 по кадастралната карта на гр. Несебър, в кв. 47 по

ПУП на к.к. Слънчев бряг-изток. По оспорването е образувано адм.д. № 2446/2016 г., насрочено за 8.03.2017 г. от 10 ч. Заинтересованите лица могат да се конституират като ответници в производството в едномесечен срок от деня на обнародването в „Държавен вестник“ с подаване на заявление, съдържащо реквизитите по чл. 218, ал. 5 ЗУТ, и представяне на писмени доказателства, удостоверяващи качеството на заинтересовано лице на заявителя.