Наредба за изменение и допълнение на Наредба № 1 от 2011 г. за мониторинг на водите

Наредба за изменение и допълнение на Наредба № 1 от 2011 г. за мониторинг на водите (ДВ, бр. 34 от 2011 г.) § 1. Наименованието на раздел II от глава втора се изменя така: „Раздел II

Програми за мониторинг на повърхностните води, класифициране и представяне на екологичното състояние и допълнителни изисквания за мониторинг на зоните за защита на водите по чл. 119а от Закона за водите“. § 2. Създават се чл. 15а, 15б и 15в: „Чл. 15а. Сравнимостта на резултатите от биологичния мониторинг е регламентирана в наредбата по чл. 135, ал. 1, т. 9 ЗВ.

Чл. 15б. Представянето на резултатите от мониторинга и класифицирането на екологичното състояние и екологичния потенциал следва да отговаря на изискванията на наредбата по чл. 135, ал. 1, т. 9 ЗВ.

Чл. 15в. Представянето на резултатите от мониторинга и класифициране на химичното състояние, както и определянето на химическите стандарти за качество на повърхностните води са определени в наредбата по чл. 135, ал. 1, т. 9 ЗВ.“ § 3. Глава трета се отменя. § 4. В § 1 от допълнителните разпоредби т. 1, 4 и 5 се отменят. § 5. Параграф 2 се изменя така: „§ 2. Тази наредба въвежда изискванията на Приложение V, т. 1.3, т. 2.2 и т. 2.4 от Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (OB, бр. L 327/1 от 22.12.2000 г.) и изцяло транспонира изискванията на Директива 2009/90/ЕО на ЕК от 31 юли 2009 г. за определяне съгласно Директива 2000/60/ЕО на Европейския парламент и на Съвета на технически спецификации за химически анализ и мониторинг на състоянието на водите.“ § 6. Приложения № 3, 4, 5 и 6 се отменят.

Заключителна разпоредба § 7. Наредбата влиза в сила от деня на обнародването й в „Държавен вестник“.

Министър: Нона Караджова