Постановление № 336 от 20 декември 2018 г. за изменение и допълнение на Правилника за прилагане на Закона за отбраната и въоръжените сили на Репубика България, приет с Постановление № 46 на Министерския съвет от 2010 г.

ПОСТАНОВЛЕНИЕ № 336

ОТ 20 ДЕКЕМВРИ 2018 Г. за изменение и допълнение на Правилника за прилагане на Закона за отбраната и въоръжените сили на Република България, приет с Постановление № 46 на Министерския съвет от 2010 г.

(обн., ДВ, бр. 25 от 2010 г.; изм. и доп., бр. 63 от 2010 г., бр. 53, 63 и 68 от 2011 г., бр. 36, 54, 92 и 99 от 2012 г., бр. 48 от 2013 г., бр. 37 и 77 от 2014 г., бр. 40 от 2015 г., бр. 27 от 2016 г. и бр. 8 и 74 от 2017 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 71з, ал. 3 накрая думите „обявяването му са изминали не по-малко от 2 години от освобождаване от предишна такава длъжност“ се заменят с „командироване на длъжността, за която кандидатстват, са изминали не по-малко от 3 години от освобождаване от предишна такава длъжност“. § 2. В § 43 от преходните и заключителните разпоредби към Постановление № 188 на Министерския съвет от 2011 г. за изменение и допълнение на Правилника за прилагане на Закона за отбраната и въоръжените сили на Република България (обн., ДВ, бр. 53 от 2011 г.; изм. и доп., бр. 99 от 2013 г., бр. 40 от 2015 г. и бр. 8 и 74 от 2017 г.) навсякъде думите „31 декември 2018 г.“ се заменят с „31 декември 2020 г.“. § 3. В § 99, ал. 1 от преходните и заключителните разпоредби към Постановление № 191 на Министерския съвет от 2017 г. за изменение и допълнение на Правилника за прилагане на Закона за отбраната и въоръжените сили на Република България (ДВ, бр. 74 от 2017 г.) думите „през учебните 2011/2012 г., 2012/2013 г. и 2013/2014 г.“ се заменят с „през учебните 2010/2011 г., 2011/2012 г., 2012/2013 г. и 2013/2014 г.“.

Преходни и заключителни разпоредби § 4. Офицерите, заемащи към датата на влизането в сила на това постановление длъжности от кариерно поле „професионално“, за които се изисква образователно-квалификационна степен „магистър“ по гражданска специалност от висши граждански училища и не са я придобили, както и офицерите от академичния състав, които не са придобили образователно-квалификационна степен „магистър“ в професионално направление „Военно дело“, могат да заемат съответните длъжности и да се преназначават на длъжности от същото кариерно поле в обхвата на притежаваното военно звание до изтичането на срока на договора им за военна служба. § 5. Постановлението влиза в сила от 1 януари 2019 г.

Министър-председател: Бойко Борисов

Главен секретар на Министерския съвет: Веселин Даков