Наредба за изменение и допълнение на Наредба № 27 от 2000 г. за авиационните учебни центрове

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредба № 27 от 2000 г. за авиационните учебни центрове (обн., ДВ, бр. 32 от 2000 г.; доп., бр. 85 от 2001 г., бр. 22 от 2007 г.; изм., бр. 40 от 2007 г.; изм. и доп., бр. 47 от 2008 г.; изм., бр. 14 от 2009 г.; изм. и доп., бр. 86 от 2010 г.) § 1. В чл. 19, ал. 1 се създава т. 5: „5. авиационна сигурност.“ § 2. Създава се чл. 23а: „Чл. 23а. (1) В АУЦ за подготовка по авиационна сигурност се извършва: 1. обучение на служители по сигурността, които осъществяват контрол за сигурност и са пряко ангажирани в изпълнението на мерките за сигурност; 2. обучение на лица, които не са пряко отговорни за сигурността, не са пряко ангажирани в изпълнението на мерките за сигурност, но изпълняват задачи по авиационна сигурност.

(2) За изпълнение на дейностите по ал. 1 АУЦ организират курсове, като осигуряват и провеждат обучение в съответствие със: 1. номенклатурата курсове на ИКАО, приложение № 2, 123 (Авиационна сигурност); 2. правото на Европейския съюз в областта на авиационната сигурност; 3. Националната програма за сигурност в гражданското въздухоплаване и Националната програма за обучение и сертифициране по сигурност в гражданското въздухоплаване.

(3) Авиационните учебни центрове удостоверяват пред ГД „ГВА“ съответствие на изискванията по тази наредба чрез организационно-техническа документация, включваща: 1. ръководство за организация и дейност на авиационния учебен център за обучение по авиационна сигурност; 2. методически материали за обучение; 3. материали, доказващи наличието на необходимата учебно-материална база; 4. документи, потвърждаващи компетентността на инструкторския състав.“ § 3. В чл. 42 се създава ал. 10: „(10) Инструкторите, които провеждат теоретично или практическо обучение по авиационна сигурност в АУЦ, отговарят на критериите на Регламент (ЕС) № 185/2010 на Комисията от 4 март 2010 г. за установяване на подробни мерки за прилагането на общите основни стандарти за сигурност във въздухоплаването и са преминали пълен теоретичен курс за инструктори, покриващ съдържанието на програмата за обучение на инструктори по авиационна сигурност на ИКАО.“ § 4. В приложение № 1 към чл. 1, ал. 4, раздел І „Авиационен персонал със свидетелства за правоспособност и квалификационни класове, издавани от ГД „ГВА“ се правят следните изменения: 1. В точка І.а „Летателен персонал“: а) точки 7 – 10 се отменят; б) точка 15 се отменя; в) точки 22 – 24 се отменят; г) точки 29 – 33 се отменят; д) точка 34 „пилот с права на инструктор“ се изменя така: „34. пилот с права на инструктор на свръхлек самолет, мотоделтаплан, делтаплан“; е) точки 35 – 40 се отменят; ж) точка 39 „пилот с права за клас ВС“ се изменя така: „39. пилот с права за клас ВС – свръхлек самолет, мотоделтаплан, делтаплан“; з) точки 42 и 43 се отменят.

2. В т. І.е „Авиационен персонал по поддържане на летателната годност на авиационната техника“: а) заглавието се изменя така: „Персонал за техническо обслужване на въздухоплавателните средства“; б) в т. 87 думите: „Механик/техник по“ се заменят с „87. Персонал за“; в) точка 88 се отменя; г) точка 93 се отменя; д) точки 96 – 128 се отменят.

Министър: Данаил Папазов