Правилник за изменение и допълнение на Правилника за съдебната администрация на районните, окръжните, административните, военните и апелативните съдилища

МИНИСТЕРСТВО НА ПРАВОСЪДИЕТО

Правилник за изменение и допълнение на Правилника за съдебната администрация на районните, окръжните, административните, военните и апелативните съдилища (обн., ДВ, бр. 95 от 2004 г.; изм., бр. 83 от 2005 г., бр. 16 и90 от 2006 г. и бр. 33 от 2007 г.)

Параграф единствен. В чл. 60 се правят следните изменения и допълнения: 1. Създава се нова ал. 1: “(1) Адвокатът има свободен достъп и може да прави справки по дела, да получава копия от книжа и сведения с предимство в съда само въз основа на качеството си на адвокат, което удостоверява чрез представяне на адвокатска карта.”

2. Досегашните ал. 1 - 3 стават съответно ал. 2 - 4.

3. В досегашната ал. 1 думите “и техните представители” се заменят с “техните представители и адвокатите”.

За министър: С. Сапунджиева