Закон за изменение и допълнение на Закона за статистика на вътрешнообщностната търговия със стоки

УКАЗ № 320

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за статистика на вътрешнообщностната търговия със стоки, приет от ХL Народно събрание на 5 октомври 2007 г.

Издаден в София на 12 октомври 2007 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за статистика на вътрешнообщностната търговия със стоки (ДВ, бр. 51 от 2006 г.) § 1. В чл. 1, ал. 1 накрая се поставя запетая и се добавя “в съответствие с Регламент (ЕО) № 638/2004 на Европейския парламент и на Съвета за статистиката на Общността, свързана с търговията със стоки между държавите членки и за отмяна на Регламент (ЕИО) № 3330/91 на Съвета, Регламент (EО) № 1982/2004 на Комисията за изменение на Регламент (ЕО) № 638/2004 на Европейския парламент и на Съвета за статистиката на Общността, свързана с търговията със стоки между държавите членки и за отмяна на Регламенти (ЕО) № 1901/2000 и (ЕИО) №3590/92 на Комисията, и Регламент (ЕО) № 1915/2005 на Комисията за изменение на Регламент (ЕО) № 1982/2004 с оглед опростяване регистрацията на количеството и спецификациите на особените движения на стоки”. § 2. В чл. 6 ал. 4 се отменя. § 3. В чл. 12 се правят следните изменения и допълнения: 1. В ал. 1 т. 1 се изменя така: “1. определя и обнародва в “Държавен вестник” праговете за деклариране по системата Интрастат и видовете допълнителни данни по смисъла на чл. 9, ал. 2 от Регламент (ЕО) 638/2004 на Европейския парламент и на Съвета, подлежащи на деклариране;”.

2. В ал. 2: а) точка 2 се изменя така: “2. извършва контрол на обхвата на задължените лица, а чрез верификация и валидация контролира достоверността на данните, предоставяни по системата Интрастат;” б) създават се т. 6 и 7: “6. използва наличните данни за вътреобщностна търговия със стоки, събирани или получавани по реда на Закона за данък върху добавената стойност и чрез европейската система VIES, като допълнителни източници на данни за определяне на задълженията на Интрастат операторите и контрола на достоверността на данните, предоставяни по системата Интрастат; 7. сравнява данните от системата Интрастат с данни на Агенция “Митници” за търговията с държавите от Общността със стоки - обект на Единния административен документ, с цел откриване и отстраняване на дублиране.” § 4. В чл. 13, ал. 2 думите “освобождаването от задължението за подаване на Интрастат декларации” се заличават. § 5. В чл. 14 се правят следните изменения: 1. В ал. 1 думите “ал. 2” се заменят с “ал. 1”.

2. В ал. 2 думите “третите деклариращи страни” се заменят с “упълномощените лица”. § 6. В чл. 16, ал. 1 думите “трета декларираща страна” се заличават. § 7. В чл. 17 се правят следните изменения и допълнения: 1. Алинея 1 се изменя така: “(1) Всички оператори, осъществяващи вътрешнообщностни изпращания или пристигания на стоки на Общността, които не са обект на Единен административен документ, поддържат електронни дневници за Интрастат транзакции.”

2. Създават се нови ал. 2 и 3: “(2) Интрастат операторите текущо въвеждат в електронните дневници записи, съдържащи елементите от данни според съответната Интрастат декларация за всяко осъществено изпращане или пристигане.

(3) Операторите по чл. 2, които нямат задължение за деклариране по системата Интрастат, за всяка осъществена транзакция - обект на деклариране по системата Интрастат, текущо въвеждат в електронните дневници записи, съдържащи само данни за поток, период, страна-партньор и стойност.”

3. Досегашната ал. 3 става ал. 4.

4. Досегашната ал. 2 става ал. 5 и в нея думите “на Интрастат операторите” се заличават, а думите “дневниците по ал. 1, както и изготвянето и електронното предоставяне на Интрастат декларациите за тези оператори” се заменят с “електронни дневници за Интрастат транзакции и изготвянето на Интрастат декларации”. § 8. В чл. 18 се правят следните изменения и допълнения: 1.Създава се нова ал. 2: “(2) Определянето на праговете за деклариране по системата Интрастат за следващата година се осъществява на базата на последните налични данни за съответната търговия с други държави членки за период не по-кратък от 12 месеца.”

2. Досегашните ал. 2 и 3 стават съответно ал. 3 и 4.

3. Досегашната ал. 4 става ал. 5 и в нея цифрата “3” се заменя с “4”. § 9. В чл. 20 се правят следните изменения и допълнения: 1. В ал. 1 след думите “подписани с” се добавя “универсален”.

2. Алинея 2 се изменя така: “(2) По изключение в случаите на техническа невъзможност от страна на Интрастат оператор или на Националната агенция за приходите, предвидени в наредбата по чл. 13, ал. 2, се допуска подаването на Интрастат декларации, документи или данни в Националната агенция за приходите.” § 10. Член 21 се изменя така: “Уведомяване за неосъществяване на Интрастат транзакции Чл. 21. (1) Интрастат оператор, който за определен период от време няма да извършва вътрешнообщностна търговия със стоки на Общността, които не са обект на Единния административен документ, може да уведоми писмено за това изпълнителния директор на Националната агенция за приходите или упълномощено от него длъжностно лице и за този период да не подава Интрастат декларации.

(2) Интрастат операторът е длъжен незабавно да възобнови подаването на Интрастат декларации в случаите, когато в рамките на периода по ал. 1 е осъществил вътрешнообщностна търговия със стоки на Общността, които не са обект на Единния административен документ. Подаването на такава декларация отменя действието на уведомлението по ал. 1. ” § 11. В чл. 22 ал. 2 се отменя. § 12. Член 23 се изменя така: “Видове Интрастат декларации Чл. 23. (1) Интрастат декларациите са: 1. месечни декларации за пристигания или изпращания; 2. коригиращи декларации за пристигания или изпращания.

(2) Интрастат декларациите съдържат записи с търговски данни. Когато през даден референтен период Интрастат операторът няма осъществени вътрешнообщностни пристигания или изпращания, месечната декларация не съдържа записи с търговски данни (нулева декларация).

(3) Коригиращите декларации могат да съдържат записи само по отношение на вече приети месечни декларации без грешки и несъответствия.” § 13. В чл. 24 се правят следните изменения и допълнения: 1. Алинея 1 се изменя така: “(1) Националната агенция за приходите съобщава на Интрастат операторите за открити грешки и несъответствия в подадената Интрастат декларация.”

2. В ал. 2 думите “подлежащите на деклариране данни” се заменят с “декларираните данни”.

3. В ал. 3 думите “с писмо” се заменят с “по пощата”, а след думите “подписано с” се добавя “универсален”.

4. Създават се ал. 4 и 5: “(4) Отстраняването на грешки и несъответствия в подадена месечна или коригираща декларация за последните три референтни периода се извършва с подаването от Интрастат оператора съответно на нова: 1. месечна декларация, която заменя предходната; 2. коригираща декларация, съдържаща данни за корекция на записите с грешки или несъответствия в предходната коригираща декларация, в 7-дневен срок от получаване на съобщението по ал. 1.

(5) Интрастат операторът е изпълнил задължението си за подаване в срок на месечна Интрастат декларация, ако допуснати грешки или несъответствия са отстранени в срока по чл. 22.” § 14. В чл. 25 се правят следните изменения и допълнения: 1. Алинеи 1 и 2 се изменят така: “(1) Националната агенция за приходите съобщава на Интрастат операторите за констатирани различни обстоятелства от декларираните за съответния референтен период на базата на допълнително предоставени от тях документи и данни и изисква да подадат коригиращи декларации за същия период.

(2) При възникнали нови обстоятелства след подаване на месечните Интрастат декларации Интрастат операторите подават коригиращи декларации за последните три референтни периода.”

2. Алинея 4 се изменя така: “(4) При извършване на последваща валидация Националният статистически институт съобщава на Интрастат операторите за необходимостта от уточняване на декларирани от тях данни и изисква да подадат коригиращи декларации, за което уведомява и Националната агенция за приходите.”

3. Създава се ал. 5: “(5) Подаването на коригиращи декларации се извършва в 7-дневен срок, смятано от датата на получаване на съобщението по ал. 1 или ал. 4, или съответно - от датата на възникването на обстоятелствата по ал. 2. ” § 15. В чл. 31 се правят следните изменения: 1. Алинеи 1 и 2 се изменят така: “(1) Който не изпълни задължение по чл. 22, чл. 24, ал. 4 или по чл. 25, ал. 5, се наказва с глоба или с имуществена санкция в размер от 200 до 1000 лв.

(2) Който не изпълни задължение по чл. 21, ал. 2, се наказва с глоба или с имуществена санкция в размер от 200 до 1000 лв.”

2. В ал. 3 думите “при поискване от Националната агенция за приходите не предостави информация от дневниците по чл. 17, ал. 1” се заменят с “не изпълни задължението си по чл. 17, ал. 1 - 4”.

3. В ал. 5 числото “500” се заменя с “1000”. § 16. В § 1 от допълнителната разпоредба се създават т. 3 и 4: “3. “Верификация” е извършване на проверка за наличие на грешки в данните в Интрастат декларациите.

4. “Валидация” е извършване на проверка за съответствие на данните в Интрастат декларациите чрез съпоставянето им с други данни и обстоятелства.”

Заключителна разпоредба § 17. Законът влиза в сила от 1 януари 2008 г.

Законът е приет от 40-то Народно събрание на 5 октомври 2007 г. и е подпечатан с официалния печат на Народното събрание.

Председател на Народното събрание: Георги Пирински