Постановление № 290 от 12 декември 2018 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на икономиката за 2018 г.

ПОСТАНОВЛЕНИЕ № 290 ОТ 12 ДЕКЕМВРИ 2018 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на икономиката за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдени разходи по области на политики/бюджетни програми по бюджета на Министерството на икономиката за 2018 г., както следва: 1. намалява утвърдените разходи по: а) бюджетна програма „Администрация“ с 250 000 лв.; б) „Политика в областта на устойчивото икономическо развитие и конкурентоспособност“ с 343 200 лв., в т.ч.: аа) бюджетна програма „Инфраструктура по качеството в подкрепа развитието на икономиката“ със 149 900 лв., в т.ч. показател „Персонал“ със 149 900 лв.; бб) бюджетна програма „Управление на програми и проекти, съфинансирани от ЕС“ със 79 300 лв., в т.ч. показател „Персонал“ със 79 300 лв.; вв) бюджетна програма „Насърчаване на инвестициите за повишаване на конкурентоспособността на икономиката“ със 114 000 лв.; 2. увеличава утвърдените разходи по: а) „Политика в областта на ефективното външноикономическо сътрудничество“ с 496 200 лв., в т.ч. бюджетна програма „Реализация на експортния потенциал и участие в търговската политика на ЕС“ с 496 200 лв., в т.ч. показател „Персонал“ със 132 200 лв.; б) бюджетна програма „Администрация“ с 97 000 лв., в т.ч. показател „Персонал“ с 97 000 лв.

Чл. 2. Министърът на икономиката да извърши съответните промени по бюджета на Министерството на икономиката за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на икономиката. § 3. Постановлението влиза в сила от 13 декември 2018 г.

Министър-председател: Бойко Борисов

Главен секретар на Министерския съвет: Веселин Даков