Постановление № 125 от 25 май 2009 г. за изменение на Устройствения правилник на Държавната агенция за бежанците при Министерския съвет, приет с Постановление № 59 на Министерския съвет от 2008 г.

ПОСТАНОВЛЕНИЕ № 125 от 25 май 2009 г. за изменение на Устройствения правилник на Държавната агенция за бежанците при Министерския съвет, приет с Постановление № 59 на Министерския съвет от 2008 г. (обн., ДВ, бр. 34 от 2008 г.; изм. и доп., бр. 48 и 58 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 18 ал. 2 се изменя така: “(2) Специализираната администрация е организирана в 3 дирекции: “Методика на производството и процесуално представителство”, “Социални дейности” и “Международна дейност и Европейски бежански фонд”.” § 2. В чл. 20 се правят следните изменения: 1. В основния текст думите “и Европейски бежански фонд” се заличават.

2. Точки 11 - 20 се отменят. § 3. В чл. 21 се правят следните изменения и допълнения: 1. В основния текст след думите “Международна дейност” се добавя “и Европейски бежански фонд”.

2. В т. 4 думите “с изключение на проекти и програми по Европейския бежански фонд” се заличават.

3. Създават се т. 13 - 22: “13. организира, координира и осъществява дейностите по администриране и управление на средства от Европейския бежански фонд в Република България; 14. осъществява координацията между Отговорната институция, Сертифициращия и Одитиращия орган по Европейския бежански фонд; 15. изготвя многогодишни и едногодишни програми по Европейския бежански фонд и ги съгласува с Европейската комисия; 16. организира и координира взаимодействието с Европейската комисия; участва в заседанията на Комитета по солидарност при управление на миграционните потоци и в работни срещи, свързани с Европейския бежански фонд; 17. организира и координира взаимодействието със заинтересуваните държавни органи и с неправителствени организации относно дейността по Европейския бежански фонд; 18. организира и координира дейностите, свързани с покана и набиране на проектопредложения, оценка и избор на проекти по Европейския бежански фонд; 19. въвежда и поддържа автоматизирана информационна система за проекти, финансирани от Европейския бежански фонд; 20. изгражда и поддържа система за финансова отчетност на средствата по Европейския бежански фонд и националното съфинансиране; 21. осигурява и контролира техническото изпълнение, наблюдение и оценка на средствата от Европейския бежански фонд; 22. изготвя окончателен доклад за резултатите от финансираните дейности по Европейския бежански фонд.” § 4. В приложението към чл. 8, ал. 4 се правят следните изменения: 1. Ред “дирекция “Социални дейности и Европейски бежански фонд” 10” се заменя с “дирекция “Социални дейности” 8”.

2. Ред “дирекция “Международна дейност” 9” се заменя с “дирекция “Международна дейност и Европейски бежански фонд” 11”.

Заключителна разпоредба § 5. Постановлението влиза в сила в деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков