Постановление № 362 от 22 дeкември 2011 г. за изменение и допълнение на Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор, приета с Постановление № 247 на Министерския съвет от 2003 г.

ПОСТАНОВЛЕНИЕ № 362 ОТ 22 ДЕКЕМВРИ 2011 Г. за изменение и допълнение на Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор, приета с Постановление № 247 на Министерския съвет от 2003 г. (обн., ДВ, бр. 99 от 2003 г.; изм., бр. 96 от 2005 г., бр. 40 от 2006 г., бр. 46 от 2007 г., бр. 53 от 2008 г., бр. 45 от 2009 г., бр. 5 от 2010 г. и бр. 7 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1, ал. 1 се създава т. 4: „4. условията и редът за удостоверяване на правото за упражняване на дейностите по чл. 166, ал. 1, т. 1 от Закона за устройство на територията (ЗУТ) на лица от държава – членка на Европейския съюз, или на друга държава – страна по Споразумението за Европейското икономическо пространство.“ § 2. В чл. 6 се правят следните изменения: 1. В ал. 1 думите „Закона за устройство на територията (ЗУТ)“ се заменят със „ЗУТ“.

2. В ал. 2: а) в т. 9 думите „(лекари, инженери и архитекти)“ се заменят с „(лекари с придобита специалност в системата на здравеопазването по „Комунална хигиена“, „Трудова медицина“, „Обща хигиена“, „Хранене и диететика“, „Хигиена на детско-юношеската възраст“ и „Радиационна хигиена“; инженери и архитекти с придобита специалност в системата на здравеопазването по „Санитарно инженерство“)“; б) точка 10 се изменя така: „10. пожарна и аварийна безопасност или други приравнени специалности в областта на пожарната безопасност, придобити в акредитирани висши учебни заведения в страната или в чужбина.“

3. Алинея 4 се изменя така: „(4) Консултантът може да разполага и с разширен списък от квалифицирани специалисти, който не е част от лиценза. Списъкът се утвърждава от лицето, представляващо консултанта, след проверка, че специалистите отговарят на изискванията на чл. 6, ал. 1, т. 3 и 4.“

4. Алинея 5 се отменя. § 3. Създава се чл. 6а: „Чл. 6а. Комисията по чл. 9 взема решение за удостоверяване на правото за упражняване на дейностите по чл. 166, ал. 1, т. 1 ЗУТ на лицата по чл. 166, ал. 7 ЗУТ след представяне на документите по чл. 8а.“ § 4. В чл. 7 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Правото за упражняване на дейностите по чл. 166, ал. 1, т. 1 ЗУТ на лицата по чл. 166, ал. 7 ЗУТ се удостоверява от министъра на регионалното развитие и благоустройството въз основа на решение на комисията по чл. 9. “ § 5. В чл. 8, ал. 2 се правят следните изменения: 1. Точка 1 се изменя така: „1. копие от актуално удостоверение за търговска регистрация, когато не е посочен Единен идентификационен код по Закона за търговския регистър;“.

2. Точки 2 и 3 се отменят.

3. Точка 4 се изменя така: „4. удостоверение по чл. 87, ал. 6 от Данъчно-осигурителния процесуален кодекс;“.

4. В т. 6, буква „г“ след думата „обекти“ се поставя запетая, добавя се „в т.ч. и упражнявана консултантска дейност“ и се поставя запетая.

5. В т. 7 след думата „консултанта“ текстът до края се заличава. § 6. Създава се чл. 8а: „Чл. 8а. (1) Лицата по чл. 6а подават писмено заявление по образец, одобрен от министъра на регионалното развитие и благоустройството.

(2) Към заявлението по ал. 1 се прилагат: 1. копие от документ за регистрация в търговски или друг публичен регистър или еквивалентно средство за идентификация по регистъра в съответната държава – членка на Европейския съюз, или на друга държава – страна по Споразумението за Европейското икономическо пространство; 2. копие от документ, удостоверяващ правото на лицата по чл. 6а да извършват дейностите по чл. 166, ал. 1, т. 1 ЗУТ, издаден от компетентен орган на държава – членка на Европейския съюз, или на друга държава – страна по Споразумението за Европейското икономическо пространство; 3. списък на физическите лица – специалисти, които имат квалификация и призната правоспособност да упражняват дейностите по чл. 166, ал. 1, т. 1 ЗУТ за видовете строежи по отделни категории съгласно чл. 137, ал. 1 ЗУТ, заверен от заявителя; 4. информация за разрешителния режим и за съответния компетентен орган на държава – членка на Европейския съюз, или на друга държава – страна по Споразумението за Европейското икономическо пространство; 5. друг вид информация, предвидена в правото на Европейския съюз; 6. официален превод на документите по т. 1 – 5.

(3) Когато подадените документи по ал. 2 са непълни, заявителят се информира за необходимостта от предоставяне на допълнителна информация и за това, че срокът за произнасяне започва да тече от датата на предоставянето им.

(4) Когато подадените документи са нередовни или не е представена допълнителна информация, въз основа на решение на комисията по чл. 9 заявителят се информира, че заявлението му се оставя без разглеждане.“ § 7. В чл. 9 се правят следните изменения и допълнения: 1. В ал. 1 след думите „лиценз на консултанта“ се добавя „или удостоверение на лицата по чл. 166, ал. 7 ЗУТ“.

2. Алинея 2 се отменя. § 8. В чл. 10, ал. 1 и 2 след думата „лиценз“ се добавя „или удостоверение“. § 9. В чл. 11 накрая се добавя „или удостоверение за правото на упражняване на дейностите по чл. 166, ал. 1 ЗУТ на лицата по чл. 166, ал. 7 ЗУТ“. § 10. В чл. 12 се правят следните изменения: 1. В ал. 1 думата „Лицензът“ се заменя с „Лицензът/удостоверението“.

2. Алинея 2 се изменя така: „(2) Срокът за произнасяне може да бъде удължен еднократно при фактическа или правна сложност с не повече от 30 дни, за което заявителят се информира писмено преди изтичането на първоначално установения срок.“ § 11. В чл. 13 се правят следните изменения и допълнения: 1. В ал. 1: а) в основния текст думата „Лицензът“ се заменя с „Лицензът/удостоверението“; б) точка 3 се изменя така: „3. предмет на лиценза/удостоверението за правото на упражняване на дейностите по чл. 166, ал. 1 ЗУТ на лицата по чл. 166, ал. 7 ЗУТ;“.

2. Създава се нова ал. 2: „(2) Списъкът по ал. 1, т. 5 е неразделна част от лиценза/удостоверението.“

3. Досегашната ал. 2 става ал. 3 и в нея думата „лиценза“ се заменя с „лиценза/удостоверението“, а думите „издал лиценза“ се заменят с „който ги е издал“.

4. Досегашната ал. 3 става ал. 4 и в нея думите „ал. 2“ се заменят с „ал. 3“. § 12. В чл. 15 думите „Лицензът, отказът за издаване на лиценз или отнемането му“ се заменят с „Лицензът или удостоверението, отказът за издаването или отнемането им“. § 13. В чл. 16 се създава ал. 4: „(4) Удостоверението на правото за упражняване на дейностите по чл. 166, ал. 1, т. 1 ЗУТ на лицата по чл. 166, ал. 7 ЗУТ се издава за срок, не по-дълъг от срока по документа, издаден от компетентен орган на държава – членка на Европейския съюз, или на друга държава – страна по Споразумението за Европейското икономическо пространство.“ § 14. В чл. 17 се правят следните изменения и допълнения: 1. Алинея 1 се изменя така: „(1) Лицензът или удостоверението се вписват в регистъра при МРРБ.“

2. В ал. 2 след думата „лицензи“ се добавя „или удостоверения“. § 15. В чл. 18 се правят следните изменения: 1. Основният текст се изменя така: „Чл. 18. Действието на лиценза или удостоверението може да бъде прекратено преди изтичането на срока, за който са издадени, когато:“.

2. В т. 7 накрая се добавя „или удостоверението“. § 16. В чл. 19, ал. 1 и 2 след думата „лиценза“ се добавя „или удостоверението“. § 17. Член 21 се отменя. § 18. Параграф 1 от допълнителните разпоредби се отменя.

Министър-председател: Бойко Борисов

Главен секретар на Министерския съвет: Росен Желязков