Наредба за изменение и допълнение на Наредба № 3 от 1999 г. за приемане на деца и ученици в Националния учебен комплекс по култура с Лицей за изучаване на италиански език и култура с участието на Република Италия

МИНИСТЕРСТВО НА КУЛТУРАТА

Наредба за изменение и допълнение на Наредба № 3 от 1999 г. за приемане на деца и ученици в Националния учебен комплекс по култура с Лицей за изучаване на италиански език и култура с участието на Република Италия (обн., ДВ, бр. 25 от 1999 г.; изм., бр. 32 от 2001 г., бр. 25 от 2002 г., бр. 15 от 2003 г.

Решение № 953 на Върховния административен съд от 2003 г. по адм. д. № 11 252 от 2002 г.

Параграф единствен. В чл. 1 се правят следните изменения и допълнения: 1. Създава се ал. 2: „(2) За първа група на детската градина могат да кандидатстват деца при навършени 3 години към петнадесети септември, но не по-големи от 4 години в годината на кандидатстването."

2. Алинея 3 се изменя така: „(3) За втора група на детската градина се провежда допълнителен прием чрез подборна процедура само в края на учебната година при условие, че има освободени места. Могат да кандидатстват деца при навършени 4 години, но не по-големи от 5 години в годината на кандидатстването."

3. Алинея 4 се изменя така: „(4) За трета група на детската градина се провежда допълнителен прием чрез подборна процедура само в края на учебната година при условие, че има освободени места. Могат да кандидатстват деца при навършени 5 години, но не по-големи от 6 години в годината на кандидатстването."

Министър: Б. Абрашев