Наредба за изменение и допълнение на Наредба № 10 от 2003 г. за фуражите със специално предназначение

Наредба за изменение и допълнение на Наредба № 10 от 2003 г. за фуражите със специално предназначение (обн., ДВ, бр. 20 от 2003 г.; изм., бр. 70 от 2008 г. и бр. 14 от 2009 г.) § 1. Член 2 се изменя така: „Чл. 2. (1) Фуражите със специално предназначение са определени в чл. 3, параграф 1, буква „о“ на Регламент (ЕО) № 767/2009 на Европейския парламент и на Съвета от 13 юли 2009 г. относно пускането на пазара и употребата на фуражи, за изменение на Регламент (ЕО) № 1831/2003 на Европейския парламент и на Съвета, за отмяна на Директива 79/373/ЕИО на Съвета, Директива 80/511/ЕИО на Комисията, директиви 82/471/ЕИО, 83/228/ЕИО, 93/74/ЕИО, 93/113/ЕО и 96/25/ЕО на Съвета, както и на Решение 2004/217/ЕО на Комисията (ОВ, бр. L 229 от 1.09.2009 г.) (Регламент (ЕО) № 767/2009), и не включват медикаментозните фуражи по смисъла на Наредба № 20 от 2005 г. за условията за производство, съхранение, отпускане, транспортиране, деконтаминация, детоксикация и унищожаване на медикаментозни фуражи (ДВ, бр. 5 от 2006 г.).

(2) Фуражите със специално предназначение служат за задоволяване на специфична хранителна цел, определена в чл. 3, параграф 1, буква „н“ на Регламент (ЕО) № 767/2009.“ § 2. В чл. 3 думите „специалното им предназначение“ се заменят със „специфичната им хранителна цел“. § 3. В чл. 5 ал. 1 се изменя така: „(1) Пускането на пазара и използването на фуражите по чл. 2, ал. 2 се допуска, когато те фигурират в списъка на приложението към наредбата и отговарят на изискванията, посочени там.“ § 4. Създава се чл. 6а: „Чл. 6а. Промени в приложението към наредбата се извършват по реда на чл. 10 от Регламент (ЕО) № 767/2009.“ § 5. В чл. 8 се правят следните изменения: 1. В ал. 1 изречение второ се изменя така: „Данните и означенията върху опаковката, контейнера или етикета на фуражите със специално предназначение се изписват четливо и трайно на български език при спазване на изискванията на чл. 15, 16 и 17 на Регламент (ЕО) № 767/2009.“

2. Алинея 2 се изменя така: „(2) Върху етикета по ал. 1 обозначенията следва да съдържат и допълнителните задължителни изисквания, посочени в чл. 18 на Регламент (ЕО) № 767/2009.“

3. Алинеи 3 и 5 се отменят. § 6. В допълнителните разпоредби § 1 се изменя така: „§ 1. За целите на тази наредба се прилагат определенията, посочени в чл. 3 на Регламент (ЕО) № 767/2009.“ § 7. В заключителните разпоредби в § 3 думите „изпълнителния директор на Националната служба по зърното и фуражите“ се заменят с „генералния директор на Националната ветеринарномедицинска служба“. § 8. Навсякъде в наредбата думите „предлагане/то на пазара“ и „на пазара се предлагат“ се заменят съответно с „пускане/то на пазара“ и „на пазара се пускат“.

За министър: Цв. Димитров