Постановление № 43 от 19 март 2010 г. за изменение и допълнение на Наредбата за съществените изисквания и оценяване на съответствието на играчките, приета с Постановление № 177 на Министерския съвет от 2001 г.

ПОСТАНОВЛЕНИЕ № 43 ОТ 19 МАРТ 2010 Г. за изменение и допълнение на Наредбата за съществените изисквания и оценяване на съответствието на играчките, приета с Постановление № 177 на Министерския съвет от 2001 г. (обн., ДВ, бр. 62 от 2001 г.; изм. и доп., бр. 13 и 104 от 2003 г. и бр. 24 и 40 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. Член 23 се изменя така: „Чл. 23. (1) Играчките, като например материали и оборудване за химични опити, за конструиране на макети, за пластмасови или керамични отливки, за емайлиране, за фотография или други подобни дейности, които, за да изпълнят основното си предназначение, съдържат опасни препарати, не трябва да съдържат такива, които могат да станат възпламеними в резултат на отделянето на негорими летливи техни съставки.

(2) Изискванията към играчките по ал. 1 се прилагат и в случаите, когато играчките съдържат вещества, които отговарят на критериите на някой от следните класове или категории на опасност, установени в приложение I към Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси (ОВ, L 353 от 31.12.2008 г.): 1. класове на опасност 2.1 – 2.4, 2.6 и 2.7, 2.8, типове A и В, 2.9, 2.10, 2.12, 2.13, категории 1 и 2, 2.14, категории 1 и 2, 2.15, типове A – F; 2. класове на опасност 3.1 – 3.6, 3.7, вредни ефекти върху половата функция и оплодителната способност или върху развитието, 3.8 ефекти, различни от наркотичните ефекти, 3.9 и 3.10; 3. клас на опасност 4.1; 4. клас на опасност 5.1.“ § 2. В чл. 28 се правят следните изменения и допълнения: 1. Алинея 1 се изменя така: „(1) Играчките не трябва да съдържат опасни препарати в количества, които могат да навредят на здравето на децата, когато ги използват.“

2. Създава се нова ал. 2: „(2) Играчките не трябва да съдържат вещества, които отговарят на критериите на някой от класовете или категориите на опасност по чл. 23, ал. 2 в количества, които могат да навредят на здравето на децата, когато ги използват.“

3. Досегашните ал. 2 и 3 стават съответно ал. 3 и 4. § 3. В допълнителните разпоредби се правят следните изменения и допълнения: 1. В § 1 т. 2 се изменя така: „2. „Опасни вещества и препарати“ са веществата и препаратите по смисъла на Закона за защита от вредното въздействие на химичните вещества и препарати.“

2. „Създава се § 1б: „§ 1б. Наредбата въвежда разпоредбите на Директива 88/378/ЕИО на Съвета от 3 май 1988 г. относно сближаване на законодателствата на държавите членки във връзка с безопасността на детските играчки (ОВ, L 345 от 23.12.2008 г.) и разпоредбите на чл. 2 от Директива 2008/112/ЕО на Европейския парламент и на Съвета от 16 декември 2008 г. за изменение на директиви 76/768/ЕИО, 88/378/ЕИО, 1999/13/ЕО на Съвета и директиви 2000/53/ЕО, 2002/96/ЕО и 2004/42/ЕО на Европейския парламент и на Съвета с оглед адаптирането им към Регламент (ЕО) № 1272/2008 относно класифицирането, етикетирането и опаковането на вещества и смеси (ОВ, L 345 от 23.12.2008 г.).“ § 4. В приложение № 2 към чл. 6, ал. 3 се правят следните изменения: 1. Точка 4 се изменя така: „4. Играчки, съдържащи опасни вещества или препарати. Химични играчки.“

2. Точка 4.1 се изменя така: „4.1. Като се спазват нормативните изисквания, предвидени в Регламент (ЕО) № 1272/2008, упътването за употреба на играчки, съдържащи опасни препарати или вещества, отговарящи на критериите на някой от класовете или категориите на опасност по чл. 23, ал. 2, трябва да съдържа предупреждение за опасния характер на тези вещества или препарати и описание на предпазните мерки, които трябва да се спазват от потребителя, за да се избегнат опасностите, свързани с тях, както и кратко описание на опасностите в зависимост от вида на играчката. Упътването за употреба трябва да съдържа информация за начина на оказване на първа помощ в случаи на злополука, дължаща се на употребата на този вид играчки, както и че те трябва да бъдат недостъпни за много малки деца.“

Заключителна разпоредба § 5. Постановлението влиза в сила от 1 декември 2010 г.

Министър-председател: Бойко Борисов

Главен секретар на Министерския съвет: Росен Желязков