Постановление № 66 от 8 март 2013 г. за одобряване на целева субсидия за капиталови разходи по бюджетите на община Бургас и на община Добрич за 2013 г.

ПОСТАНОВЛЕНИЕ № 66 ОТ 8 МАРТ 2013 Г. за одобряване на целева субсидия за капиталови разходи по бюджетите на община Бургас и на община Добрич за 2013 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява целева субсидия за капиталови разходи в размер до 3 032 000 лв. по бюджетите на община Бургас и на община Добрич за 2013 г., разпределена, както следва: 1. по бюджета на община Бургас – до 2 900 000 лв., за финансиране изграждането на втори етап на обект „Надлез над товарна жп гара с пътен възел на ул. „Одрин“ и ул. „Крайезерна“ – гр. Бургас“; 2. по бюджета на община Добрич – до 132 000 лв., за финансиране изграждането на козирка над трибуните на спортно-тренировъчно игрище в градски парк „Св. Георги“ – гр. Добрич.

(2) Средствата по ал. 1 да се осигурят чрез преструктуриране на разходите по централния бюджет за 2013 г.

Чл. 2. Министърът на финансите по предложение на кмета на община Бургас и на кмета на община Добрич да извърши налагащите се от чл. 1 промени на бюджетните взаимоотношения на съответната община с централния бюджет за 2013 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите, на кмета на община Бургас и на кмета на община Добрич.

Министър-председател: Бойко Борисов

Главен секретар на Министерския съвет: Росен Желязков