Постановление № 102 от 10 май 2003 г. за създаване на държавен културен институт „Музикален център „Борис Христов"

ПОСТАНОВЛЕНИЕ № 102 ОТ 10 МАЙ 2003 Г. за създаване на държавен културен институт „Музикален център „Борис Христов"

МИНИСТЕРСКИЯТ СЪВЕТ ПОСТАНОВИ: Чл. 1. (1) Създава държавен културен институт „Музикален център „Борис Христов" като юридическо лице със седалище София.

(2) „Музикален център „Борис Христов" е второстепенен разпоредител с бюджетни кредити към министъра на културата.

Чл. 2. „Музикален център „Борис Христов" е с предмет на дейност: осъществяване на репе-тиционно-образователна дейност в курсове, во-кално-майсторски класове и други форми за усъвършенстване на талантливи млади певци; организиране на публично-концертна дейност на талантливи млади певци, участници в курсовете и майсторските класове, студенти в Държавната музикална академия „Панчо Владигеров" и на специализанти в Българската музикална академия в Рим; поддържане на библиотечен фонд с литературни произведения, нотен материал и звуконосители с изпълнения на Борис Христов; съхраняване и представяне на вещи, ползвани от Борис Христов.

Чл. 3. Устройството и дейността на „Музикален център „Борис Христов" се уреждат с правилник, издаден от министъра на културата.

Заключителни разпоредби § 1. Министърът на културата в срок до един месец от влизането в сила на постановлението издава устройствен правилник на „Музикален център „Борис Христов". §2. В приложение № 2 към чл. 5, ал. 2 от Постановление № 204 на Министерския съвет от 1999 г. за определяне на второстепенни разпоредители с бюджетни кредити към министъра на културата и за преобразуване и закриване на държавни културни институти (обн., ДВ, бр. 105 от 1999 г.; изм. и доп., бр. 112 от 1999 г., бр. 24, 49, 64 и 94 от 2000 г., бр. 24, 28 и 88 от 2001 г., бр. 9, 26 и 65 от 2002 г. и бр. 1 от 2003 г.) се правят следните изменения и допълнения: 1. В т.3 числото „1524" се заменя с „1527".

2. Създава се т. 3.12: „3.12. „Музикален център „Борис Христов"."

3. В т.6 числото „1805" се заменя с „1802". § 3. Постановлението се приема на основание чл. 5, ал. 1 от Закона за закрила и развитие на културата. § 4. Изпълнението на постановлението се възлага на министъра на културата. § 5. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров