Постановление № 170 от 23 юли 2007 г. за изменение и допълнение на Наредбата за условията и реда за осъществяване на дейностите, свързани с взривните вещества, огнестрелните оръжия и боеприпасите, и контрола над тях в Министерството на вътрешните работи, приета с Постановление № 264 на Министерския съвет от 2004 г.

ПОСТАНОВЛЕНИЕ № 170 ОТ 23 ЮЛИ 2007 Г. за изменение и допълнение на Наредбата за условията и реда за осъществяване на дейностите, свързани с взривните вещества, огнестрелните оръжия и боеприпасите, и контрола над тях в Министерството на вътрешните работи, приета с Постановление № 264 на Министерския съвет от 2004 г. (ДВ, бр. 89 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. Член 33 се изменя така: “Чл. 33. (1) Извършените в МВР технически прегледи на огнестрелни оръжия - собственост на физически и юридически лица, както и на отдадените под наем от МВР на физически или юридически лица се заплащат по цени, утвърдени от министъра на вътрешните работи.

(2) За извършените технически прегледи на собствениците и наемателите на огнестрелни оръжия се издава фактура от съответното структурно звено на МВР.” § 2. В чл. 35, ал. 1 думите “лицата по чл. 192, ал. 1 от” се заменят със “служители на МВР по смисъла на”. § 3. В чл. 38, ал. 1 думите “Закона за контрол на външнотърговската дейност с оръжие и със стоки и технологии с възможна двойна употреба” се заменят със “Закона за експортния контрол на оръжия и изделия и технологии с двойна употреба”. § 4. В чл. 42 се правят следните изменения и допълнения: 1. Алинея 1 се изменя така: “(1) Лицата по чл. 38, ал. 1 внасят депозит и подават писмено предложение за закупуване на ВВООБ до комисията по чл. 39. Депозитът се внася по сметката на ДМТОСО - МВР, в размер 10 на сто от обявената начална цена на количествата, за които участват.”

2. В ал. 2, изречение първо думите “по ал. 2” се заличават, след думите “предлаганата цена” съюзът “и” се заменя със запетая и накрая се поставя запетая и се добавя “както и копие от платежен банков документ за внесения депозит”.

3. Създава се ал. 3: “(3) Комисията по чл. 39 уведомява писмено лицата, подали предложение за закупуване на ВВООБ, за датата, часа и мястото за отваряне на предложенията.” § 5. В чл. 43 се създават ал. 6 и 7: “(6) Внесеният депозит се задържа от ДМТОСО - МВР, в случай че лицето не сключи договор или сключи договор и не заплати стойността на ВВООБ, за които е класирано на първо място.

(7) На лицата, с изключение на тези по ал. 6, депозитът се освобождава в срок до 10 работни дни от утвърждаването на протокола по ал. 4. ” § 6. В чл. 55 думите “Дирекция “Бойна и мобилизационна готовност” се заменят с “Дирекция “Управление при кризи и отбранително-мобилизационна подготовка”.

Министър-председател: Сергей Станишев

Главен секретар на Министерския съвет: Севдалин Мавров