Правилник за изменение и допълнение на Устройствения правилник на дирекция на природен парк „Шуменско плато“

Правилник за изменение и допълнение на Устройствения правилник на дирекция на природен парк „Шуменско плато“ (ДВ, бр. 12 от 2012 г.) § 1. Член 17 се изменя така: „Чл. 17. (1) Работното време на администрацията е 8 часа дневно с променливи граници от 7,30 до 18,30 ч. с почивка 30 минути, която може да се ползва между 12 и 14 ч., с период на задължително присъствие от 10 до 16 ч.

(2) Индивидуалното работно време на служителите и редът за отчитането му се определят със заповед на директора на дирекция на природния парк.“

Заключителна разпоредба § 2. Правилникът влиза в сила от деня на обнародването му в „Държавен вестник“.

И. д. изпълнителен директор: Красимир Каменов