Решение № 355 от 10 май 2012 г. за признаване на сдружение „Съюз на слепите в България“ за представителна организация на национално равнище в Националния съвет за интеграция на хората с увреждания

РЕШЕНИЕ № 355 ОТ 10 МАЙ 2012 Г. за признаване на сдружение „Съюз на слепите в България“ за представителна организация на национално равнище в Националния съвет за интеграция на хората с увреждания

На основание чл. 10, ал. 1 във връзка с чл. 8, ал. 1, ал. 2, т. 1 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на хора с увреждания и на организациите за хора с увреждания, приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г. и бр. 93 от 2009 г.), МИНИСТЕРСКИЯТ СЪВЕТ

РЕШИ: Признава сдружение „Съюз на слепите в България“ със седалище в София, регистрирано по ф.д. № 2 от 1952 г. и № 15940 от 1993 г. по описа на Софийския градски съд с определение от 20 май 1952 г. и с решения от 30 юни 1993 г., 15 ноември 1994 г., 25 януари 1999 г., 18 ноември 1999 г., 18 декември 2000 г., 30 януари 2003 г., 21 юли 2006 г., 28 юни 2007 г., 11 май 2011 г. и 8 юни 2011 г., за представителна организация на национално равнище в Националния съвет за интеграция на хората с увреждания за срок 3 години.

Министър-председател: Бойко Борисов

Главен секретар на Министерския съвет: Росен Желязков