Решение № 34 от 19 януари 2004 г. за даване на съгласие за прекратяване на концесионния договор за морски плаж “Арапя”, сключен на 10 юли 2000 г.

РЕШЕНИЕ № 34

ОТ 19 ЯНУАРИ 2004 Г. за даване на съгласие за прекратяване на концесионния договор за морски плаж “Арапя”, сключен на 10 юли 2000 г.

На основание чл. 23, ал. 2, т. 7 от Закона за концесиите, чл. 46, ал. 3 от Правилника за прилагане на Закона за концесиите, чл. 18 и 80 от Закона за държавната собственост и чл. 31, ал. 3 от концесионния договор за морски плаж “Арапя”

МИНИСТЕРСКИЯТ СЪВЕТ

РЕШИ: 1. Дава съгласие концесионният договор за морски плаж “Арапя”, сключен на10 юли 2000 г. между министъра на регионалното развитие и благоустройството и ЕТ “Странд - Антон Андреев”, София, да бъде прекратен, считано от 1 януари 2004 г., поради извършено прехвърляне на правата по концесионния договор на трето лице.

2. Упълномощава министъра на регионалното развитие и благоустройството да предприеме необходимите действия за прекратяване на концесионния договор, като даде на концесионера едномесечен срок от датата на прекратяването на концесионния договор за освобождаване на обекта на концесия.

3. В случай че в срока по т. 2 концесионерът не освободи обекта по т. 1, областният управител на област Бургас да го изземе по реда на чл. 80 от Закона за държавната собственост.

4. След прекратяване на концесионния договор министърът на регионалното развитие и благоустройството да внесе в Министерския съвет предложение за предоставяне на концесия върху обекта по т. 1.

5. До предоставянето му на концесия обектът по т. 1 да се управлява от областния управител на област Бургас.

Министър-председател: Симеон Сакскобургготски

Главен секретар на Министерския съвет: Севдалин Мавров