Закон за ратифициране на Споразумението между правителството на Република България и правителството на Кралство Нидерландия за статута на офицера за връзка с Европол

УКАЗ № 312

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Споразумението между правителството на Република България и правителството на Кралство Нидерландия за статута на офицера за връзка с Европол, приет от ХХХIX Народно събрание на 30 септември 2004 г.

Издаден в София на 4 октомври 2004 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за ратифициране на Споразумението между правителството на Република България и правителството на Кралство Нидерландия за статута на офицера за връзка с Европол

Член единствен. Ратифицира Споразумението между правителството на Република България и правителството на Кралство Нидерландия за статута на офицера за връзка с Европол, сключено чрез размяна на ноти на 30 юни 2004 г.

Законът е приет от ХХХIХ Народно събрание на 30 септември 2004 г. и е подпечатан с официалния печат на Народното събрание.

Председател на Народното събрание: Огнян Герджиков