Постановление № 309 от 20 декември 2017 г. за одобряване на допълнителни разходи/трансфери за 2017 г.

ПОСТАНОВЛЕНИЕ № 309 ОТ 20 ДЕКЕМВРИ 2017 Г. за одобряване на допълнителни разходи/трансфери за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2017 г. в общ размер 39 151,0 хил. лв., разпределени, както следва: 1. разходи по бюджета на Министерския съвет – 4 365,0 хил. лв., разпределени, както следва: а) за разплащане на местни данъци и такси – 3 975 хил. лв.; б) за финансиране на предварително проучване за конструктивно обследване на Патриаршеска катедрала „Св. Александър Невски“ – 390 хил. лв.; 2. трансфер по бюджета на Българската национална телевизия – 14 190,0 хил. лв. за разплащане на задължения по договори за предоставяне на електронни съобщителни услуги за разпространение на телевизионни програми чрез наземно цифрово радиоразпръскване; 3. трансфер за други целеви разходи по бюджета на Община Съединение – 1 416,0 хил. лв. за Обект „Преустройство на съществуваща сграда за нуждите на спортните обекти, спортни площадки и вертикална планировка – втори етап, от СУ „Хр. Ботев“, гр. Съединение“; 4. трансфер за други целеви разходи по бюджета на Община Тервел – 550,0 хил. лв., от тях за благоустрояване на общинския музей в гр. Тервел – 280,0 хил. лв., и благоустрояване на площадно пространство при паметника на Хан Тервел в гр. Тервел – 270,0 хил. лв.; 5. трансфер за други целеви разходи по бюджета на Община Куклен – 626,0 хил. лв. за ремонтиране на инфраструктурата в гр. Куклен; 6. трансфер за други целеви разходи по бюджета на Община Димитровград – 1 520,0 хил. лв. за Проект „Реконструкция и модернизация на пазар Димитровград“; 7. трансфер за други целеви разходи по бюджета на Община Симеоновград – 450,0 хил. лв. за ремонт и възстановяване на ВиК мрежа в Симеоновград; 8. трансфер за други целеви разходи по бюджета на Община Харманли – 991,0 хил. лв. за Проект „Ремонт на сградата на НЧ „Дружба – 1870“; 9. трансфер за други целеви разходи по бюджета на Община Симитли – 2 000,0 хил. лв. за Обект „Реновиране на площадно пространство в ЦГЧ, гр. Симитли“; 10. трансфер за други целеви разходи по бюджета на Община Долни чифлик – 268,0 хил. лв. за Обект „Реконструкция на съществуващи водопроводи и допълнително водоснабдяване в с. Гроздьово“; 11. трансфер за други целеви разходи по бюджета на Община Дългопол – 670,0 хил. лв. за ремонт и рехабилитация на улици и общинска пътна мрежа в община Дългопол; 12. трансфер за други целеви разходи по бюджета на Община Севлиево – 3 000,0 хил. лв. за частично реализиране на Проект „Реконструкция на довеждащ водопровод до ПСПВ „Стоките“ и Източен водопроводен клон за питейна вода“; 13. трансфер за други целеви разходи по бюджета на Община Трявна – 1 000,0 хил. лв. за Обект „Реконструкция и преустройство на съществуваща сграда в етнографски комплекс за занаяти“; 14. трансфер за други целеви разходи по бюджета на Община Шабла – 500,0 хил. лв. за Проект „Рехабилитация на улична мрежа в община Шабла“; 15. трансфер за други целеви разходи по бюджета на Община Стамболийски – 813,0 хил. лв. за обновяване на сградата, в която се помещават „Медицински център I Стамболийски“ – ЕООД, „МБПЛР Стамболийски“ – ЕООД, и ЦСПМ; 16. трансфер за други целеви разходи по бюджета на Община Търговище – 230,0 хил. лв. за рехабилитация на ул. Любен Каравелов и за строителен надзор на Обект „Реконструкция на ул. Поп Сава Катрафилов от бул. Трайко Китанчев – кръстовище ул. В. Петлешков до кръстовище ул. Любен Каравелов; 17. трансфер за други целеви разходи по бюджета на Община Доспат – 1 000,0 хил. лв. за Обект „Реконструкция и рехабилитация на общински пътища“; 18. трансфер за други целеви разходи по бюджета на Община Бяла, област Варна – 196,0 хил. лв. за спортни площадки, баскетбол, стрийтбол и фитнес на открито; 19. трансфер за други целеви разходи по бюджета на Община Луковит – 1 000,0 хил. лв. за ремонтни дейности на част от уличната мрежа на територията на общината; 20. трансфер за други целеви разходи по бюджета на Община Брезник – 156,0 хил. лв. за Обект „Изграждане на полски път № 000046 (публична общинска собственост) в землището на с. Гърло, община Брезник“; 21. трансфер за други целеви разходи по бюджета на Община Пазарджик – 700,0 хил. лв. за изграждане на пешеходен мост над р. Марица, свързващ парк-остров „Свобода“ със зоната за здраве и спорт; 22. трансфер за други целеви разходи по бюджета на Община Кюстендил – 1 000,0 хил. лв. за неотложни ремонтни дейности за поддържане на общинската инфраструктура; 23. трансфер за други целеви разходи по бюджета на Община Раковски – 150,0 хил. лв. за изграждане на ново детско крило към МБАЛ – Раковски; 24. трансфер за други целеви разходи по бюджета на Община Дупница – 2 360,0 хил. лв. за изграждане на канализационна мрежа в ж.к. Бистрица, гр. Дупница.

(2) Средствата по ал. 1 да се осигурят чрез преструктуриране на разходите и/или трансферите по централния бюджет за 2017 г.

Чл. 2. (1) Със сумата по чл. 1, ал. 1, т. 1, буква „а“ да се увеличат разходите по бюджета на Министерския съвет за 2017 г. по „Политика в областта на осъществяването на държавните функции на територията на областите в България“, бюджетна програма „Осъществяване на държавната политика на областно ниво“ – 2 200 хил. лв., и бюджетна програма „Други дейности и услуги“ – 1 775 хил. лв.

(2) Със сумата по чл. 1, ал. 1, т. 1, буква „б“ да се увеличат разходите по бюджета на Министерския съвет за 2017 г. по „Политика в областта на правото на вероизповедание“, бюджетна програма „Вероизповедания“ и показателите по чл. 6, ал. 3 от Закона за държавния бюджет на Република България за 2017 г.

Чл. 3. Със сумата по чл. 1, ал. 1, т. 2 да се увеличи бюджетното взаимоотношение на централния бюджет с бюджета на Българската национална телевизия за 2017 г.

Чл. 4. Главният секретар на Министерския съвет и генералният директор на Българската национална телевизия да извършат съответните промени по бюджетите си за 2017 г. и да уведомят министъра на финансите.

Чл. 5. Министърът на финансите да извърши произтичащите от чл. 1 промени по централния бюджет за 2017 г., включително по бюджетните взаимоотношения на общините с централния бюджет за 2017 г.

Заключителни разпоредби § 1. Постановлението се приема на основание чл. 55а и чл. 109, ал. 3 от Закона за публичните финанси. § 2. В т. 11 от приложение № 2 към чл. 4, ал. 3 от Постановление № 215 на Министерския съвет от 1999 г. за приемане на Устройствен правилник на Министерството на финансите и за преобразуване и закриване на административни структури към министъра на финансите (обн., ДВ, бр. 104 от 1999 г.; изм. и доп., бр. 112 от 1999 г., бр. 30 от 2000 г., бр. 4, 16, 17, 55 и 87 от 2001 г., бр. 9 и 79 от 2002 г., бр. 42, 49 и 102 от 2003 г., бр. 8, 64 и 106 от 2004 г., бр. 27, 56, 76, 90 и 103 от 2005 г., бр. 2, 37, 48, 56, 65, 77, 90 и 93 от 2006 г., бр. 11, 26, 53 и 84 от 2007 г., бр. 37, 61, 79 и 108 от 2008 г., бр. 81, 85, 90, 100, 101 и 102 от 2009 г., бр. 2, 34, 46, 64 и 88 от 2010 г., бр. 92 от 2011 г., бр. 6 и 90 от 2012 г., бр. 73 от 2013 г., бр. 63 и 88 от 2014 г., бр. 64 и 100 от 2015 г., бр. 100 от 2016 г. и бр. 25 от 2017 г.) числото „7686“ се заменя със „7886“. § 3. Изпълнението на постановлението се възлага на главния секретар на Министерския съвет, на генералния директор на Българската национална телевизия и на кметовете на съответните общини. § 4. Постановлението влиза в сила от 20 декември 2017 г., с изключение на § 2 от заключителните разпоредби, който влиза в сила от 1 януари 2018 г.

Министър-председател: Бойко Борисов

Главен секретар на Министерския съвет: Веселин Даков