Решение № 887 от 20 октомври 2016 г. за административно-териториална промяна в община Златоград, област Смолян – закриване на населени места

РЕШЕНИЕ № 887

ОТ 20 ОКТОМВРИ 2016 Г. за административно-териториална промяна в община Златоград, област Смолян – закриване на населени места

На основание чл. 32, ал. 1 във връзка с чл.19, ал. 2 и чл. 20 от Закона за административно-териториалното устройство на Република България

МИНИСТЕРСКИЯТ СЪВЕТ

РЕШИ: 1. Закрива населените места с. Мързян (49575) и с. Фабрика (76011) от община Златоград (SML11), област Смолян (SML).

2. В тримесечен срок областният управител на област Смолян на основание чл. 43, ал. 1, т. 3 от Закона за кадастъра и имотния регистър да предприеме необходимите действия за извършване на промяна на землищните граници на с. Цацаровци (78241) в община Златоград (SML11), област Смолян (SML), чрез присъединяване на землището на закритото населено място с. Фабрика (76011).

За министър-председател: Томислав Дончев

За главен секретар на Министерския съвет: Веселин Даков