Решение № 279 от 6 април 2012 г. за допълнително отчуждаване на част от имот – частна собственост, за държавна нужда за изграждане на обект „АМ „Хемус“ Софийски околовръстен път – пътен възел „Яна“, участък от км 0+000 до км 8+460“, в землището на с. Долни Богров, район „Кремиковци“, Столична община

РЕШЕНИЕ № 279 ОТ 6 АПРИЛ 2012 Г. за допълнително отчуждаване на част от имот – частна собственост, за държавна нужда за изграждане на обект „АМ „Хемус“ Софийски околовръстен път – пътен възел „Яна“, участък от км 0+000 до км 8+460“, в землището на с. Долни Богров, район „Кремиковци“, Столична община

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост, чл. 60, ал. 1 и 4 от Административнопроцесуалния кодекс и предвид необходимостта от осигуряване защита на особено важни държавни и значими обществени интереси, своевременно приключване на отчуждителните процедури и осъществяване на строителните дейности в определените срокове

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект „АМ „Хемус“ Софийски околовръстен път – пътен възел „Яна“, участък от км 0+000 до км 8+460“, съгласно влязъл в сила парцеларен план, одобрен със Заповед № РД-02-14-1777 на министъра на регионалното развитие и благоустройството от 30 август 2011 г., част от имот – частна собственост, намиращ се в землището на с. Долни Богров, район „Кремиковци“, Столична община, представляващ поземлен имот с идентификатор № 22304.7979. 254 по кадастралната карта и кадастралните регистри, одобрени със Заповед № РД-18-57 на изпълнителния директор на Агенцията по геодезия, картография и кадастър от 3 септември 2010 г., местността Бандова воденица, с площ на частта 2508 кв. м, с трайно предназначение на територията: земеделска, с начин на трайно ползване: друг вид земеделска земя, целият с площ 3908 кв. м, при съседи: поземлен имот с идентификатори № 22304.7979. 233, 22304.7979. 234, 22304.7979. 4, 22304.7979. 553, 22304.7979. 269, 22304.7979. 241 и поземлен имот с идентификатор № 22304.7979. 232.

Размерът на паричното обезщетение е 286 лв. съгласно експертна оценка за определяне пазарната стойност на имота от декември 2011 г., изготвена от оценител на имоти, дължимо на Недялко Георгиев Костов с адрес: София, район „Кремиковци“, кв. Челопечене, ул. Гилица 15.

2. Средствата, необходими за финансиране на процедурата по отчуждаване на имота по т. 1, са за сметка на Агенция „Пътна инфраструктура“.

3. Допуска предварително изпълнение на т. 1.

4. Разпореждането за допускане предварително изпълнение на т. 1 може да се обжалва пред Върховния административен съд в 3-дневен срок от обнародването му в „Държавен вестник“.

5. Решението по т. 1 може да се обжалва пред Върховния административен съд в 14-дневен срок от обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков