Постановление № 124 от 18 май 2016 г. за одобряване на допълнителни разходи по бюджета на съдебната власт за 2016 г.

ПОСТАНОВЛЕНИЕ № 124 ОТ 18 МАЙ 2016 Г. за одобряване на допълнителни разходи по бюджета на съдебната власт за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи в размер 5 375 000 лв. по бюджета на съдебната власт за 2016 г. – за Софийския районен съд 3 100 000 лв. и за Софийската районна прокуратура 2 275 000 лв., за обзавеждане, доставка на офис и друга техника и компютърно и телекомуникационно оборудване за сградата на бул. „Ген. М. Д. Скобелев“ № 23.

(2) Средствата по ал. 1 да се осигурят чрез преструктуриране на разходите по централния бюджет за 2016 г.

Чл. 2. Със сумата по чл. 1 да се увеличат показателите по чл. 2, ал. 3 от Закона за държавния бюджет на Република България за 2016 г.

Чл. 3. Висшият съдебен съвет да извърши налагащите се от чл. 1, ал. 1 промени по бюджета на съдебната власт за 2016 г. и да уведоми министъра на финансите.

Чл. 4. Министърът на финансите да извърши произтичащите от чл. 1, ал. 2 промени по централния бюджет за 2016 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Постановлението влиза в сила от деня на обнародването му в „Държавен вестник“.

За министър-председател: Меглена Кунева

За главен секретар на Министерския съвет: Веселин Даков