Решение № 167 от 28 март 2006 г. за определяне на спечелилия конкурса кандидат за предоставяне на концесия за част от минералната вода, обект - изключителна държавна собственост, от находище “Велинград - Чепино”, Велинград, община Велинград, област Пазарджик

РЕШЕНИЕ № 167 ОТ 28 МАРТ 2006 Г. за определяне на спечелилия конкурса кандидат за предоставяне на концесия за част от минералната вода, обект - изключителна държавна собственост, от находище “Велинград - Чепино”, Велинград, община Велинград, област Пазарджик

На основание чл. 18 от Закона за концесиите във връзка с чл. 47, ал. 1, т. 1 и ал. 3 от Закона за водите, чл. 30 от Правилника за прилагане на Закона за концесиите, Решение № 572 на Министерския съвет от 2005 г. за предоставяне на концесия върху част от минералната вода, обект - изключителна държавна собственост, от находище “Велинград - Чепино”, Велинград, община Велинград, област Пазарджик (ДВ, бр. 54 от 2005 г.), и доклад на комисията по чл. 10 от Закона за концесиите

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен присъствен конкурс “Акварекс” - ООД, което придобива особено право на ползване върху част от минералната вода, обект - изключителна държавна собственост, от находище “Велинград - Чепино”, Велинград, община Велинград, област Пазарджик, разкрита чрез водовземното съоръжение “Сондаж № 2”, с общ годишен експлоатационен ресурс в обем 22 464 куб. м минерална вода при върхов експлоатационен дебит 1,6 л/сек за 15 часа при двусменен режим на работа за 260 работни дни годишно.

2. Одобрява постигнатите при провеждането на конкурса условия, както следва: 2. 1. Еднократно концесионно възнаграждение за предоставяне на концесията в размер 5000 лв., платимо от “Акварекс” - ООД, в деня на влизането в сила на концесионния договор.

2.2. “Акварекс” - ООД, се задължава да заплаща годишно концесионно възнаграждение за използваното количество минерална вода до 22 464 куб. м при единична стойност за 1 куб. м минерална вода 2,53 щ. д. или левовата му равностойност по централния курс на Българската народна банка в деня на плащане от датата на влизане в сила на концесионния договор. 2.

3. “Акварекс” - ООД, се задължава да заплаща минимално годишно концесионно възнаграждение, дължимо след изтичане на гратисния период от 24 месеца от влизането в сила на концесионния договор, в размер 34 100,35 щ. д. до края на концесията или левовата им равностойност по централния курс на Българската народна банка в деня на плащане. 2.

4. “Акварекс” - ООД, се задължава да направи бъдеща инвестиция в размер 587 262 лв. за изграждане на бутилиращо предприятие и за придобиване на оборудване, включващо технологични линии, машини и съоръжения за производство на бутилирана минерална вода в бутилки от 0,5 л, 1,5 л, 5 л, 10 л и 19 л, прилежаща инфраструктура, строителни и монтажни дейности за въвеждане в експлоатация на производственото предприятие, разходи за транспортни средства, за проектни работи и консултантски услуги, за квалификация на персонала, за реклама, техническо оборудване и обзавеждане, дейности по опазване на околната среда, при условията на това решение, т. 5.2.7 от Решение № 572 на Министерския съвет от 2005 г., писменото конкурсно предложение и сключения концесионен договор. 2.

5. “Акварекс” - ООД, предлага и се задължава да открие банкова гаранция в полза на концедента за гарантиране на инвестиционните си задължения по т. 2.4 в размер 60 000 лв. не по-късно от 6 месеца от подписването на концесионния договор със срок на валидност, определен в концесионния договор. Гаранцията по предходното изречение може пропорционално да бъде освобождавана от концедента след представяне от “Акварекс” - ООД, на доказателства за извършените инвестиции. При положение че не бъде открита гаранцията по предходното изречение, концесионният договор не влиза в сила и концедентът предприема действия за предоставяне на нова концесия. 2.

6. На основание чл. 47, ал. 3 от Закона за водите “Акварекс” - ООД, се задължава да заплаща на община Велинград 30 на сто от годишното концесионно възнаграждение по ред, определен в концесионния договор. 2.

7. Във връзка с осъществяването на концесионната дейност “Акварекс” - ООД, се задължава да поддържа за срока на концесията общо 32 постоянни работни места. 2.

8. Внесеният от “Акварекс” - ООД, паричен депозит за участие в конкурса се задържа и се прихваща от еднократното концесионно възнаграждение по т. 2.1.

2. 9. Конкурсното предложение на “Акварекс” - ООД, обвързва концесионера безусловно при сключването на концесионния договор с поетите ангажименти и направените предложения. Направените предложения от “Акварекс” - ООД, не подлежат на промяна в концесионния договор. 2.

10. Упълномощава министъра на околната среда и водите да сключи от името на държавата концесионния договор с “Акварекс” - ООД, в едномесечен срок от влизането в сила на решението при условията на това решение, Решение № 572 на Министерския съвет от 2005 г. и конкурсното предложение на “Акварекс” - ООД. 2.

11. Решението подлежи на обжалване пред Върховния административен съд относно неговата законосъобразност в 7-дневен срок от обнародването му в “Държавен вестник”.

За министър-председател: Даниел Вълчев

Главен секретар на Министерския съвет: Севдалин Мавров