Правилник за прилагането на система за финансов мениджмънт в Министерството на отбраната

МИНИСТЕРСТВО НА ОТБРАНАТА

ПРАВИЛНИК за прилагането на система за финансов мениджмънт в Министерството на отбраната

Глава първа

СИСТЕМА НА ФИНАНСОВ МЕНИДЖМЪНТ И ПРИЛАГАНЕТО Й В МИНИСТЕРСТВОТО НА ОТБРАНАТА

Раздел I

Основни принципи Чл. 1. (1) С този правилник се определя системата за финансов мениджмънт в Министерството на отбраната, която се прилага в отговор на правителствената задача за усъвършенстване на управлението на финансовите ресурси в национален мащаб.

(2) Системата има за цел ефективно планиране, изпълнение и контрол на разходите за отбрана, които съставляват значителна част от консолидирания държавен бюджет и оказват пряко влияние върху разпределението на произвеждания брутен вътрешен продукт (БВП).

Чл. 2. Системата за финансов мениджмънт включва следните елементи съгласно схемата: 1. планиране на бюджета на програмен принцип; 2. управление на бюджета в рамките на бюджетната (календарната) година; 3. управление на разходите за инвестиции и материално-техническо осигуряване; 4. управление на плащанията чрез система за електронни банкови бюджетни разплащания (СЕБРА); 5. система за счетоводно отчитане и анализи; 6. система за финансово управление и контрол.

Структура на системата за финансов мениджмънт Чл. 3. Финансовият мениджмънт в Министерството на отбраната (МО) се извършва при спазването на следните принципи: 1. размерът на бюджета за отбрана да не влияе отрицателно върху макроикономическата стабилност и растежа на БВП; 2. оптимално разпределение и разходване на финансовите ресурси; 3. извършване на разходите само за постигане на предварително определени политики, програмни цели и резултати; 4. програмите за развитие на МО и на Българската армия (БА) да съответстват на изпълнението на националните програми и планове; 5. ефективност, ефикасност и прозрачност на разходите; 6. ясно разграничаване на права, отговорности и задължения между органите, участващи в системата.

Раздел II

Цели на финансовия мениджмънт Чл. 4. Основната цел на финансовия мениджмънт е интегриране процесите на планиране, прогнозиране, програмиране, бюджетира-не, разходване и осчетоводяване, анализ и контрол в единна система за управление на финансовите ресурси по начин, съответстващ на реалните пазарни условия.

Чл. 5. Оперативните цели на финансовия мениджмънт са: 1. алтернативно едногодишно, средносрочно и дългосрочно планиране (прогнозиране) на бюджета; 2. постигане на оптимален баланс между финансовата макрорамка и ресурсите за отбрана; 3. управление на бюджета в реално време; 4. нова счетоводна рамка, осигуряваща надеждна информация за вземане на ефикасни и ефективни управленски решения; 5. въвеждане на система за анализ и контрол, улесняваща отчитането на бюджетните операции и фискалното управление; 6. своевременно и прецизно изготвяне на необходимите отчети и информация на МО пред Министерството на финансите (МФ), Сметната палата, Народното събрание, Министерския съвет и международни органи и организации.

Раздел III

Източници на финансово осигуряване Чл. 6. Източници на финансовото осигуряване на МО са: 1. собствените приходи; 2. средствата по Закона за държавния бюджет (субсидии от централния/републиканския бюджет); 3. целевите средства, регламентирани в решенията на Народното събрание и нормативни актове на Министерския съвет; 4. програмите с външно финансиране или чуждестранно участие.

Източници на финансово осигуряване

Глава втора

УЧАСТНИЦИ В СИСТЕМАТА ЗА ФИНАНСОВ МЕНИДЖМЪНТ

Раздел I

Общи положения по организацията, задачите и работата на органите, участващи в системата за финансов мениджмънт Чл. 7. Финансовият мениджмънт в МО се осъществява на три нива съгласно схемата.

Нива на финансовия мениджмънт в МО Чл. 8. (1) Орган от първо ниво е дирекция „Планиране и управление на бюджета".

(2) Органи от второ ниво са второстепенните разпоредители с бюджетни кредити.

(3) Органи от трето ниво са разпоредителите с бюджетни кредити от по-ниска от втора степен.

Чл. 9. (1) Правата на разпоредителите от втора и по-ниска от втора степен се осъществяват от финансовите им органи, които са им непосредствено подчинени.

(2) Финансовите органи от всички нива в МО и БА са самостоятелни органи и не влизат в състава на други структури. Те са пряко подчинени на началниците (директорите), към които са създадени по щат, а по въпросите на финансовата дейност-на висшестоящия финансов орган.

(3) Организационно-щатните промени в структурите на финансовите органи се извършват след предварително писмено съгласуване със съответния висшестоящ финансов орган: 1. за разпоредителите от по-ниска от втора степен - с финансовия отдел на второстепенния разпоредител; 2. за второстепенните разпоредители-с дирекция „Планиране и управление на бюджета".

Чл. 10. В системата за финансов мениджмънт участват още: 1. логистичните органи; 2. органите по управление на инфраструктурата; 3. органите по планиране от Генералния щаб (ГЩ) и МО; 4. органите по управление на доставките.

Участници в системата за финансов мениджмънт

Раздел II

Организация, задачи и дейност на дирекция „Планиране и управление на бюджета" Чл. 11. Дирекция „Планиране и управление на бюджета" осъществява правата на министъра на отбраната като първостепенен разпоредител с бюджетни кредити.

Чл. 12. Освен определените функции по устройствения правилник дирекция „Планиране и управление на бюджета" изпълнява и следните специфични задачи: 1. ръководи и осъществява процесите по прилагането на европейските стандарти в областта на бюджета и финансите; 2. ръководи и управлява дейността по финансовото осигуряване и плащанията по участието на български военнослужещи в операции по поддържането на мира под егидата на международни организации, както и по международните задължения на Република България, по които страна е МО; 3. извършва предварителен контрол по лимитите за разход преди поемането на задължения и извършването на разходи, вкл. по централизираното снабдяване, ремонтите, строителството и строителните услуги; 4.участва при формирането и провеждането на държавната политика по заплащането на труда, социалното и здравното осигуряване в МО, БА и структурите на подчинение на министъра на отбраната; 5. ръководи и осъществява дейността по изграждането и внедряването на финансово-счетоводен софтуер като част от единната информационна система на МО; 6. създава и поддържа счетоводен архив в съответствие със Закона за счетоводството; 7. организира и осъществява дейността по набиране и разработване на таблици, справки и отчети по бюджета на МО в съответствие с изискванията и определените от МФ, ООН, НАТО, Виенския документ и други органи и организации форми и начини на обмен на информация и данни по военните разходи на Република България.

Чл. 13. В съответствие с основните функции по чл. 11 и 12 в дирекция „Планиране и управление на бюджета" се обособяват следните функционални области (отдели): 1. „Бюджет и финанси"; 2. „Материален план и инвестиционни разходи"; 3. „Отчети, анализи и счетоводна политика"; 4. „Централно финансово осигуряване"; 5. „Заплати и осигурявания".

Чл. 14. Дирекция „Планиране и управление на бюджета" във функционална област „Бюджет и финанси": 1. формира приоритетите, целите и задачите в областта на бюджета и финансите; 2. планира и управлява приходите и разходите по бюджета на МО, съгласно изискванията на Закона за устройството на държавния бюджет, годишния закон за държавния бюджет и МФ; 3. осъществява пряка координация с МФ, Министерството на труда и социалната политика, Агенцията за икономически анализи и прогнози, Националния статистически институт и други органи, като актуализира макроикономическата прогноза и бюджетната рамка за разходи на МО; 4. изготвя дългосрочна, средносрочна и годишна бюджетна прогноза и определя бюджетните тавани за разходи по второстепенни разпоредители; 5. анализира и оценява проектобюджетите (проектобюджетните сметки) на второстепенните разпоредители с бюджетни кредити; 6. съставя проект на програмен бюджет на МО и организира защитата му пред МФ и Народното събрание; 7. разпределя приетия от Народното събрание бюджет на МО по второстепенни разпоредители, в т.ч. по програми; 8. извършва анализи на изпълнението на бюджета (бюджетните сметки) и подготвя справки, разчети и таблици по финансовото осигуряване; 9. изготвя обобщена заявка за месечен лимит за разход по бюджета на МО и я представя в МФ.

10. определя месечните лимити за разходи като обща квота на второстепенните разпоредители с бюджетни кредити, в т.ч. по източници на финансово осигуряване и основни направления на разходите; 11. предоставя информация за въвеждането на месечните лимити за разходи на второстепенните и от по-ниска степен разпоредители с бюджетни кредити в СЕБРА; 12. осъществява методическо ръкводство на финансовата дейност на МО; 13.разработва проекти на документи, свързани с финансовата дейност в МО; 14. изготвя таблици, справки и отчети относно бюджета на МО в съответствие с изискванията и определените от МФ, ООН, НАТО и други органи и организации форми и начини на обмен на информация и данни; 15. контролира финансовите органи от МО относно спазването на финансовата и лимитната дисциплина; 16. разработва документите по формирането, разпределението и разходването на бюджета на МО; 17. изготвя становища и предложения, както и участва в работни групи и комисии по финансовото осигуряване на МО; 18. осигурява финансово миротворческите и мироопазващите мисии; 19. осъществява дейността по планирането, управлението и отчитането на средносрочното и дългосрочното финансиране на разходите на МО чрез чуждестранно финансиране или държавен заем.

Чл. 15. Дирекция „Планиране и управление на бюджета" във функционална област „Материален план и инвестиционни разходи": 1. участва в разработването на дългосрочни, краткосрочни и годишни програми и планове за капитални вложения в МО на основата на националните и ведомствените програми, анализа на информация от видовете въоръжени сили и командванията и потребностите за развитие и усъвършенстване на материално-техническата база на МО; 2.определя лимитите от средства за капитални вложения по основни програми/програми, в съответствие с утвърдени нормативни документи и на база извършените разходи за тези нужди през предходни години, приоритетните цели и задачи и приетите концепции за изграждане и развитие на районите и инфраструктурата и въоръженията и техниката; 3. обобщава потребностите от средства и отчитане на финансиранията за системата за капиталови разходи, независимо от източниците на постъпления — субсидии от републиканския бюджет, собствени средства, дарения и средства от преки външни кредити или кредити с държавни гаранции; 4. изготвя плана за капиталните вложения, строителството и строителните услуги на МО съгласно изискванията на Закона за държавния бюджет на Република България за съответната година и бюджетните насоки на Мф за разработването на проектобюджетите на министерствата, ведомствата и други бюджетни организации; 5. извършва контрол за изпълнението на приетите вътрешнонормативни документи, касаещи планирането, разходването и контрола на средствата за капитални вложения в МО; 6. свежда до планиращите органи от всички нива изискванията, произтичащи от Закона за държавния бюджет на Република България за съответната година и бюджетните насоки на Мф за разработването на проектобюджетите на министерствата, ведомствата и други бюджетни организации в частта за инвестиционните разходи; разработва указания по прилагането им; 7. разработва единен план за материално-техническо осигуряване и извършва контрол за спазването на определените лимити; 8. подготвя необходимата информация за публикуване в „Държавен вестник", отразяваща намеренията на МО за строителство, доставки и услуги съгласно Закона за обществените поръчки; 9.изготвя анализи, справки, доклади и други по проблеми, касаещи капиталните вложения, и внася мотивирани предложения за извършване на промени в единния план за материално-техническо осигуряване и единния поименен списък за строителство и строителни услуги на МО; 10. изготвя тримесечни отчети по изпълнението на годишните задачи за капиталовите разходи по номенклатури и изпълнението по параграфи на единния план за материално-техническо осигуряване и единния поименен списък за строителство и строителни услуги; 11. подготвя становища относно сключени и предстоящи за сключване договори за доставка, строителство и строителни услуги, ангажиращи бюджета на МО; 12. осъществява предварителен и текущ контрол на плащанията в съответствие с определените лимити от средства за текущата година, касаещи единния план за материално-техническо осигуряване и единния поименен списък за строителство и строителни услуги; 13. контролира етапите на изпълнение по сключени договори въз основа на представените от изпълнителите платежни документи; 14. изготвя становища и участва в работата на комисии при разработването на нормативни документи, касаещи материално-техническото осигуряване, строителството и строителните услуги в МО.

Чл. 16. Дирекция „Планиране и управление на бюджета" във функционална област „Отчети, анализи и счетоводна политика": 1. разработва и провежда счетоводната политика, отчета и отчетността в МО; 2. разработва, съгласува и актуализира методическата и нормативната база в областта на осчетоводяване на плащанията чрез „Единната сметка" на МО; 3. участва в дейността по отчитането, контрола и анализа на изпълнението на бюджета на МО; 4. организира набирането на информация по проблемите на счетоводната и данъчната политика и изпълнението на бюджета в страната и в чужбина; 5.извършва осчетоводяването на разходите по единния план за материално-техническо осигуряване и единния поименен списък за строителство и строителни услуги на МО; 6. изготвя обобщената данъчна декларация на МО и осчетоводява данните от данъчните декларации на всички поделения и структури от МО и БА; 7. разработва всички вътрешнонормативни документи в областта на счетоводната отчетност в съответствие с нормативната база в страната; 8. дава методически указания за прилагане на действащото законодателство относно данъчната политика в МО и осъществява окончателното разплащане на дължимите данъци, мита и такси от името на МО; 9.контролира и извършва всички разплащания по централизираното материално-техническо осигуряване, ремонти на въоръжение и техника, строителството и строителните услуги; 10. изготвя и представя по принадлежност обобщени счетоводни отчетни форми на МО; 11. осигурява необходимата информация за нуждите на информационната система за финансово управление на бюджета-SAP R/3.

Чл. 17. Дирекция „Планиране и управление на бюджета" във функционална област „Централно финансово осигуряване": 1. управлява паричните потоци и плащанията, като одобрява или отхвърля инициираните платежни документи от поделенията на МО и БА; 2. извършва предварителен контрол по спазване на лимитите по групи разходи на поделенията на МО и БА; 3. контролира изпълнението на бюджета (бюджетните сметки) на второстепенните разпоредители с бюджетни кредити по разпоредители с бюджетни кредити от по-ниска от втора степен, като извлича от СЕБРА аналитична информация за проявените тенденции в изпълнението на бюджета и свързаните с това процеси; 4. дава аналитична информация и прави оценка за актуалното състояние на утвърдените лимити, като води синтетична и аналитична отчетност по разпоредители и основни направления на разходите на извършваните плащания; 5. създава и поддържа оперативно-счетоводна база от данни; 6. ежеседмично, а при необходимост и ежедневно подготвя и изпраща на второстепенните разпоредители с бюджетни кредити информация за извършените чрез СЕБРА плащания на подчинените им поделения и структури; 7. подава надлежна информация за поетите задължения, инициирани в СЕБРА от поделенията/структурите на МО и БА; 8. отчита движението на паричните потоци, протичащи през единната сметка на МО; 9.води синтетична и аналитична отчетност на реализираните собствени приходи на всички поделения/структури от МО и БА; 10. изготвя отчетни форми за извършените плащания и реализираните приходи; 11. обслужва информационната система за финансово управление на бюджета-SAP R/3; 12. участва в разработването на нормативни документи по разходването и отчитането на бюджета на МО.

Чл. 18. Дирекция „Планиране и управление на бюджета" във функционална област „Заплати и осигурявания": 1. разработва, съгласува и актуализира нормативната база — закони, постановления, правилници, наредби и министерски заповеди, регламентиращи формирането и изплащането на основните и допълнителните възнаграждения, социалното и здравното осигуряване на личния състав; 2. планира средствата за заплати на личния състав на базата на разчети и информация от дирекции „Кадрова политика и социална адаптация", „Административно-информационно обслужване" и управление „Личен състав"-ГЩ за структурата по категории персонал - военнослужещи (кадрови и наборни) и граждански лица (държавни служители и граждански лица по трудови правоотношения) и предвижданите индексации по заплатите на личния състав в частта им за средствата за работни заплати в бюджета на министерството.

3. разработва месечните работни заплати по категории персонал-военнослужещи и граждански лица, в съответствие с нормативната уредба-Закона за отбраната и въоръжените сили на Република България, Кодекса на труда, Закона за държавния служител, постановления на Министерския съвет и др.; 4. изготвя становища по проекти на нормативни документи, касаещи заплащането на труда, социалното и здравното осигуряване; 5. осъществява методическо ръководство на финансовите органи по правилното прилагане на нормативните документи по заплащането на труда, социалното и здравното осигуряване; 6. изготвя анализи по заплащането на труда въз основа на получените ежемесечни отчети за движението на личния състав и изплатените средства за работни заплати; 7. дава указания, становища, консултации, отговори на запитвания, жалби, молби и др. по въпроси на заплащането на труда, социалното и здравното осигуряване; 8. участва в подготовката и провеждането на консултативни сборове, квалификационни курсове и занятия с финансовите органи по въпроси на заплащането на труда, социалното и здравното осигуряване; 9. подготвя материали и участва в работни групи по заплащането на труда, социалното и здравното осигуряване; 10. осъществява връзки и взаимодействия с другите дирекции на МО, управленията на ГЩ и подчинените им структури, а така също с Министерския съвет и другите министерства по въпросите на заплащането на труда, социалното и здравното осигуряване; 11. изисква, набира и отчита информация за начислените средства за работна заплата, обезщетения и осигурителни вноски за социално и здравно осигуряване на личния състав (образец форма РЗ), както и за длъжностите в МО, БА и разпоредителите с бюджетни кредити на подчинение на министъра на отбраната, заемани от граждански лица, които работят при условията на първа и втора категория труд по Наредбата за категоризиране на труда при пенсиониране.

Чл. 19. (1) Директорът на дирекция „Планиране и управление на бюджета" организира и ръководи цялостната дейност по финансовото осигуряване на МО и методически управлява дейността на финансовите органи в съответствие с основните задачи и функции, определени в правилника.

(2) Освен отговорностите по изпълнение на основните функционални дейности директорът на дирекция „Планиране и управление на бюджета" има право да: 1. определя основните функционални задължения и длъжностни характеристики на личния състав на дирекцията; 2. дава задължителни указания по въпросите на финансовото осигуряване и управлението на бюджета (бюджетните сметки) на второстепенните разпоредители с бюджетни кредити, централните планиращи и логистични органи, органите по управлението на инфраструктурата и органите по управлението и изпълнението на доставките от МО и ГЩ; 3. изисква от разпоредителите с бюджетни кредити, централните планиращи и логистични органи, органите по управлението на инфраструктурата и органите по управлението и изпълнението на доставките от МО и ГЩ необходимите планове, разчети, прогнози, сведения, обяснителни записки и други документи по планирането, извършването на разходите, счетоводната отчетност и отчет на бюджетните, извънбюджетните и целевите средства на МО; 4.организира планови и извънпланови проверки на второстепенните разпоредители с бюджетни кредити по организацията и управлението на предоставените им финансови средства; 5. спира плащания и разходи по СЕБРА, които не съответстват на определените политики, цели, задачи и приоритети в утвърдените годишни бюджети (годишни бюджетни сметки) на разпоредителите с бюджетни кредити и не са осигурени в ежемесечните лимити за разходи по текущия бюджет (бюджетна сметка), единния план за материално-техническото осигуряване и единния поименен списък за строителство и строителни услуги; 6. упълномощава лицата, които имат право да инициират бюджетни платежни нареждания, да се разпореждат със средствата по „сметката за наличности" и да нареждат преводите по „транзитните сметки".

Раздел III

Организация, задачи и дейност на второстепенните разпоредители с бюджетни кредити

Основни функции и задачи на второстепенните разпоредители с бюджетни кредити Чл. 20. Второстепенните разпоредители с бюджетни кредити ръководят и отговарят за цялостното финансово осигуряване на подчинените разпоредители с бюджетни кредити от по-ниска от втора степен.

Чл. 21. Основните функции и задачи на второстепенните разпоредители с бюджетни кредити са: 1. организират и ръководят дейността по своевременното разработване на проекти на годишни бюджети (бюджетни сметки) за плановата година и бюджетни прогнози и програмни меморандуми в средносрочен и дългосрочен аспект; 2. създават необходимата организация за своевременно разпределение на утвърдените им средства по разпоредители с бюджетни кредити от по-ниска от втора степен, по програми, подпрограми и по параграфи от единната бюджетна класификация; 3. организират изготвянето на заявка за месечен лимит за разходи на второстепенния разпоредител с бюджетни кредити по утвърдена форма, ред и срокове и изпращането й в дирекция „Планиране и управление на бюджета"; 4. организират своевременното осигуряване и изплащане на личните парични възнаграждения и обезщетения на личния състав; 5. следят за законосъобразното и целесъобразното разходване на утвърдените им бюджетни средства в съответствие с определените им политики, цели, задачи, приоритети и годишни бюджети (бюджетни сметки), в т.ч. по основни програми/програми; 6. организират разработването на плана за материално-техническото осигуряване на второстепенния разпоредител в натурално и стойностно изражение и поименния списък за строителство и строителни услуги и представянето им в Главно управление „Материално-техническо и медицинско осигуряване" - ГЩ; 7. организират системата за финансово управление и контрол във второстепенния разпоредител; 8. отговарят за спазването на финансовата (лимитната), бюджетната и щатната дисциплина във второстепенния разпоредител.

Основни функции и задачи на финансовите отдели при второстепенните разпоредители с бюджетни кредити Чл. 22. Второстепенните разпоредители с бюджетни кредити осъществяват правата си като такива чрез финансовите си отдели (направления, служби).

Чл. 23. Финансовите отдели във второстепенните разпоредители с бюджетни кредити по финансовите въпроси са методически подчинени на дирекция „Планиране и управление на бюджета".

Чл. 24. Основните функции и задачи на финансовите отдели във второстепенните разпоредители с бюджетни кредити са: 1. управляват бюджета (бюджетна сметка) на второстепенния разпоредител с бюджетни кредити, в т.ч. по програми; 2. разработват проекта на бюджет (бюджетна сметка) на второстепенния разпоредител с бюджетни кредити в едногодишен, средносрочен и дългосрочен аспект по източници на финансово осигуряване и по програми по ред, форми и срокове, определени в настоящия правилник, бюджетни указания или от дирекция „Планиране и управление на бюджета"; 3. извършват анализи и разработват прогнози по финансовото осигуряване на второстепенния разпоредител в едногодишен, средносрочен и дългосрочен аспект; 4. извършват бюджетни оценки на потребностите от финансови средства в годишен, сред-носрочен и дългосрочен аспект; 5. извършват месечни анализи на изпълнението на бюджета (бюджетната сметка) на второстепенния разпоредител, в т.ч. по разпоредители с бюджетни кредити, по източници на финансово осигуряване и по основни програми/ програми; 6. разпределят утвърдените средства по бюджета (бюджетната сметка) на второстепенния разпоредител по разпоредители от по-ниска степен и основни програми/програми, по пълната единна бюджетна класификация и по източници на финансово осигуряване; 7. изготвят бюджетни сметки на подчинените им разпоредители с бюджетни кредити от по-ниска степен по утвърдените програми (подпрограми); 8. отговарят за представянето на проектите на годишни бюджети (бюджетни сметки), краткосрочни и дългосрочни прогнози и съпътстващите ги приложения на разпечатка и в електронен вид (на магнитен носител или онлайн) в дирекция „Планиране и управление на бюджета" в срок, определен в бюджетни указания; 9.изготвят обобщени справки, таблици и разчети по финансовото осигуряване на второстепенния разпоредител с бюджетни кредити; 10. разработват план за приходите в годишните проекти на бюджети (бюджетни сметки) и при разпределението на бюджета (бюджетната сметка) на второстепенния разпоредител за съответната година в съответствие със схемата на приходите и разходите по Единната бюджетна класификация по бюджета на МО за съответната година; 11. определят месечните лимити за разходи на подчинените разпоредители с бюджетни кредити, като предлагат в дирекция „Планиране и управление на бюджета" одобрените от тях месечни лимити на подчинените им структури, включени в СЕБРА, и като цяло обобщен лимит за разходи за второстепенния разпоредител по утвърдената форма, ред и срокове; 12. осъществяват политиката в заплащането на труда на личния състав, социалното и здравното осигуряване в рамките на второстепенния разпоредител; 13. подготвят становища и отговори на въпроси и жалби по финансовото осигуряване в рамките на пълномощията им; 14. инициират промени в утвърдените лимити за разход за текущия месец на подчинените разпоредители, като подготвят предложения за разместване на лимити в съответствие с утвърдения от дирекция „Планиране и управление на бюджета" общ месечен лимит за разход на второстепенния разпоредител с бюджетни кредити, в рамките на утвърдените средства по параграфи в годишния бюджет (бюджетна сметка) по ред, форма и срокове, определени в бюджетни указания или от дирекция „Планиране и управление на бюджета; 15. осъществяват методическо ръководство и контрол на финансовите органи от подчинените им разпоредители с бюджетни кредити; 16. създават и поддържат счетоводен архив в съответствие със Закона за счетоводството.

Чл. 25. При изпълнението на своите задължения финансовите отдели при второстепенните разпоредители с бюджетни кредити извършват следното: 1. съвместно с органите по планиране и програмиране при второстепенните разпоредители и в касаещия ги обем разработват проектите на бюджет (бюджетна сметка) и програмните меморандуми, уточнявайки показателите и параметрите на „постоянните разходи" в рамките на определените годишни бюджетни тавани за разходи и прогнозна рамка в средносрочен и дългосрочен аспект, като ги привеждат в съответствие с планирания и утвърден личен състав за съответната година и предстоящите за изпълнение задачи и приоритети; 2. определят начина, срока и реда за представяне на месечната заявка за лимит за разход от подчинените им разпоредители от по-ниска от втора степен в съответствие с бюджетните указания; 3. инициират бюджетни платежни нареждания в СЕБРА по номенклатурата на показателя „Вид плащане" при извършване на разходи; 4. отчитат фактическите разходи за заплати, други лични парични възнаграждения и осигурителни вноски в ежемесечния отчет за реализираните приходи и извършените разходи за отчетния период по направления на разходите, утвърдени в схемата за приходите и разходите по единната бюджетна класификация по бюджета на МО; 5. контролират прилагането на министерските заповеди за възнагражденията на кадровите военнослужещи и гражданските лица, за реда и условията за начисляване и внасяне на осигурителните вноски за държавно обществено осигуряване, за допълнително задължително пенсионно осигуряване и за задължително здравно осигуряване за съответната година при начисляването и отчитането на фактическите разходи за заплати, други лични парични възнаграждения и осигурителни вноски; 6. прилагат системата за двоен подпис и предварителен контрол при поемането на задължение или извършването на разходи; 7. управляват транзитната си сметка и сметката си за наличности (ако имат такива и извършват разходи).

Чл. 26. В рамките на второстепенния разпоредител финансовите отдели извършват анализ и контрол върху: 1. заявките за месечен лимит за разход; 2. изпълнението на единния план за материално-техническо осигуряване в МО и единния поименен списък за строителство и строителни услуги в МО; 3. разчетите за финансиране на капиталовите разходи; 4. спецификациите на разходите за придобиване на сгради, машини, съоръжения, стопански инвентар и друго оборудване; 5. поименното разпределение на разходите за придобиване на дълготрайни материални и нематериални активи и основен ремонт.

Чл. 27. Финансовите отдели при второстепенните разпоредители с бюджетни кредити подготвят писма предложения до дирекция „Планиране и управление на бюджета" за упълномощаване на лицата, които имат право да инициират бюджетни платежни нареждания, да се разпореждат със средствата по „сметката за наличности" и да нареждат преводите по „транзитните сметки".

Чл. 28. Финансовите отдели при второстепенните разпоредители с бюджетни кредити отговарят за: 1. законосъобразността и целесъобразността на инициираните плащания, както и за комплектоването на платежните нареждания, документалното им обезпечение (с фактури и други разходооправдателни документи) и за верността на попълнените в тях данни (ако имат разкрити „транзитна сметка" и „сметка за наличности" и извършват разходи); 2. изготвянето и представянето в дирекция „Планиране и управление на бюджета" на ежемесечен и тримесечен отчет за реализираните приходи и извършените разходи по ред, съдържание и срокове, определени в бюджетни указания; отчетът се изготвя по параграфи и под-параграфи от единната бюджетна класификация с натрупване в най-малко две направления: а) по разпоредители с бюджетни кредити; б) по основни програми/програми; 3. представянето в дирекция „Планиране и управление на бюджета" на месечен отчет за касовото изпълнение на бюджета и извънбюджетните сметки и фондове по ред, съдържание и срокове, определени в бюджетни указания или указания на дирекция „Планиране и управление на бюджета"; 4. попълването на бюджетни платежни нареждания и представянето им в обслужващата търговска банка (ако извършват разходи); 5. внасянето по „транзитната сметка" на реализираните собствени приходи и сумите по възстановени разходи, ако имат разкрита „транзитна сметка"; 6. воденето и достоверността на отчетността и отчета на подчинените разпоредители с бюджетни кредити; 7. изготвянето и представянето в дирекция „Планиране и управление на бюджета" на обобщени оборотни ведомости по отделни стопански групи (области) с натрупване от началото на годината по ред, форма и срок, определени в бюджетни указания.

Чл. 29. Финансовите отдели изготвят и представят в дирекция „Планиране и управление на бюджета" необходимите справки и документи, свързани с данъчната политика и практика (ДДС и др.).

Чл. 30. Финансовите отдели спазват стриктно разпоредбите на Закона за счетоводството, сметкоплана на бюджетните предприятия и указанията на дирекция „Планиране и управление на бюджета" по прилагането им.

Чл. 31. Финансовите отдели следят за недопускането на свръхзапаси от храна, материали, резервни части и др., както и извършване на услуги на кредит и образуването/ на дебиторни вземания на МО.

Чл. 32. Началникът на финансовия отдел приподписва всички докладни записки, становища, предложения и преписки, отнасящи се до финансовото осигуряване, на второстепенния разпоредител от негово име.

Чл. 33. (1) Началникът на финансовия отдел е длъжен да организира и ръководи дейността на отдела и да осигурява изпълнението на задачите, произтичащи от този правилник.

(2) Началникът на финансовия отдел има право да: 1. дава указания по финансови въпроси на разпоредителите от по-ниска от втора степен, а в рамките на второстепенния разпоредител — на всички структури (управления, отдели, подразделения и др.); 2. изисква от разпоредителите от по-ниска от втора степен и останалите началници подробни разчети и обяснения относно потребностите им от финансови средства.

Раздел IV

Организация, задачи и дейност на дирекция „Финансово-стопански дейности" Чл. 34. Дирекция „Финансово-стопански дейности" е подчинена на главния секретар, а по методологията на финансовата дейност — на дирекция „Планиране и управление на бюджета".

Чл. 35. Основните функции на дирекция „финансово-стопански дейности" са определени в Устройствения правилник на МО.

Чл. 36. Дирекция „Финансово-стопански дейности" изготвя и представя в дирекция „Планиране и управление на бюджета" необходимите справки и документи, свързани с данъчната политика и практика, в частта за администрацията (ДДС и др.).

Чл. 37. Дирекция „Финансово-стопански дейности" следи за недопускането на свръхзапаси от материали, резервни части и други за дирекциите от централната администрация.

Чл. 38. Директорът на дирекция „Финансово-стопански дейности" има право да: 1. дава указания на органите от администрацията по всички финансови въпроси.

2. изисква от директорите на дирекции от администрацията проекти на бюджети (бюджетни сметки), разчети, обяснителни записки и др., свързани с разработването на проекта на бюджет (бюджетна сметка) на администрацията, неговото разпределение и изпълнение.

3. спира и забавя превеждането на средства или представянето на платежни документи в СЕБРА или плащането в брой на незаконосъобразни, нецелесъобразни и неутвърдени по установения ред разходи на администрацията.

Чл. 39. Директорът на дирекция „Финансово-стопански дейности" подписва всички докладни записки, становища, предложения и преписки, отнасящи се до финансовото осигуряване на администрацията и изпълнението на утвърдения й годишен бюджет (бюджетна сметка).

Чл. 40. Изпълнението на основните задачи и дейности на дирекция „Финансово-стопански дейности", свързани с финансовото осигуряване на администрацията, се осъществява от отдел „Финансово-счетоводен".

Чл. 41. Основните задачи на отдел „Финансово-счетоводен" са: 1. разработване на бюджета (бюджетната сметка) на администрацията; 2. изготвяне на счетоводни отчети; 3. изготвяне на месечни заявки за лимити за разходи по бюджета (бюджетната сметка) на администрацията; 4. обработване на първичните счетоводни документи; 5. упражняване на предварителен и текущ контрол на разходите по бюджета (бюджетната сметка) на администрацията; 6. осигуряване придобиването на дълготрайните материални активи, материалните запаси и консумативите за нуждите на администрацията; 7. отчитане на дълготрайните материални и нематериални активи и материалните запаси на администрацията.

8. осигуряване и отчитане на разходите във валута за командировки в чужбина, международни мисии и учения, издръжката на Постоянната дипломатическа мисия на Република България към НАТО и други дейности.

Чл. 42. Отдел „Финансово-счетоводен" отговаря за: 1. законосъобразността и целесъобразността на инициираните плащания, както и за комплектоването на платежните нареждания, документалното им обезпечение (с фактури и други разходно-оправдателни документи) и за верността на попълнените в тях данни; 2. изготвянето и представянето в дирекция „Планиране и управление на бюджета" на ежемесечен и тримесечен отчет за реализираните приходи и извършените разходи по ред, съдържание и срокове, определени в бюджетни указания; отчетът се изготвя по параграфи и подпараграфи от единната бюджетна класификация с натрупване по основни програми (програми).

3. представянето в дирекция „Планиране и управление на бюджета" на месечен отчет за касовото изпълнение на бюджета и извънбюджетните сметки и фондове по ред, съдържание и срокове, определени в бюджетни указания или указания на дирекция „Планиране и управление на бюджета"; 4. попълването на бюджетни платежни нареждания и представянето им в обслужващата търговска банка; 5. внасянето по транзитната сметка на реализираните собствени приходи и сумите по възстановени разходи; 6. изготвянето и представянето в дирекция „Планиране и управление на бюджета" на обобщени оборотни ведомости по отделни стопански групи (области) с натрупване от началото на годината по ред, форма и срок, определени в бюджетни указания.

Чл. 43. В съответствие с основните задачи и функции на дирекцията началникът на отдел „Финансово-счетоводен" извършва контрол върху: 1. заявките на органите от администрацията за осигуряване на месечен лимит за разход; 2. изпълнението на единния план за материално-техническо осигуряване в МО и единния поименен списък за строителство и строителни услуги, включени в бюджета (бюджетната сметка) и програмите за администрацията; 3. разчетите за финансиране на капиталовите разходи, включени в бюджета (бюджетната сметка), и програмите за администрацията; 4. спецификациите на разходите за придобиване на сгради, машини, съоръжения, стопански инвентар и друго оборудване; 5. поименното разпределение на разходите за придобиване на дълготрайни материални активи, основен ремонт и нематериални дълготрайни активи в частта им за администрацията.

Раздел V

Организация, задачи и дейност на разпоредителите с бюджетни кредити от по-ниска от втора степен

Основни функции и задачи на разпоредителите с бюджетни кредити Чл. 44. Разпоредителите с бюджетни кредити от по-ниска от втора степен ръководят и отговарят за цялостното финансово осигуряване на разпоредителя.

Чл. 45. Основните функции и задачи на разпоредителя с бюджетни кредити са: 1. осигуряване своевременното разработване на проекти на годишни бюджетни сметки за плановата година и бюджетни прогнози и програмни меморандуми в средносрочен и дългосрочен аспект; 2. създаване на необходимата организация за своевременно разпределение на утвърдените средства по програми и ред на усвояване, вкл. за частите, зачислени към него на финансово осигуряване; 3. организиране изготвянето на заявка за месечен лимит за разходи на разпоредителя с бюджетни кредити по утвърдени форма, ред и срокове и изпращането й във второстепенния разпоредител с бюджетни кредити; 4. организиране своевременното осигуряване и изплащането на личните парични възнаграждения и обезщетения на личния състав; 5. следене за законосъобразното и целесъобразното разходване на утвърдените бюджетни средства в съответствие с определените им политики, цели, задачи и приоритети и средства в годишните бюджетни сметки, основни програми/програми; 6. организиране и следене за изпълнението на плана за материално-техническо осигуряване на разпоредителя в натурално и стойностно изражение и на строителната програма, текущите и аварийните ремонти, като своевременно докладва на висшестоящия второстепенен разпоредител; 7. организиране на системата за финансово управление и контрол в разпоредителя; 8. отговаря за спазването на финансовата (лимитната), бюджетната и щатната дисциплина в разпоредителя; 9. утвърждаване на всички извършвани разходи в рамките на разпоредителя.

Основни функции и задачи на финансовите служби при разпоредителите с бюджетни кредити от по-ниска от втора степен Чл. 46. Разпоредителите с бюджетни кредити от по-ниска от втора степен осъществяват правата си като такива чрез финансовите си служби (направления, отделения).

Чл. 47. Началникът на финансовата служба (главният счетоводител, началник на финансово отделение, началник на направление) организира, ръководи и контролира финансовата дейност в разпоредителя.

Чл. 48. Началникът на финансова служба е подчинен непосредствено на началника на поделението (директора), а по въпросите на методологията на финансово-счетоводната дейност — на висшестоящия финансов орган.

Чл. 49. Основните функции и задачи на началника на финансовата служба в разпоредителя с бюджетни кредити от по-ниска от втора степен са: 1. управлява бюджета (бюджетната сметка) на разпоредителя с бюджетни кредити, в т.ч. по основни програми/програми; 2. разработва проекта на годишна бюджетна сметка на разпоредителя с бюджетни кредити в едногодишен и средносрочен аспект по източници на финансово осигуряване и по програми по ред, форми и срокове, определени по установения ред; 3. разработва прогнози и разчети по финансовото осигуряване на разпоредителя в едногодишен и средносрочен аспект; 4. извършва месечни анализи на изпълнението на бюджета (бюджетната сметка) на разпоредителя, в т.ч. по източници на финансово осигуряване, по основни програми/програми; 5. разпределя утвърдените средства по бюджета (бюджетната сметка) на разпоредителя по служби, основни програми/програми, пълна единна бюджетна класификация по бюджета на МО и вид осигуряване и предлага разпределението за утвърждаване от второстепенния разпоредител; 6. съвместно с разпоредителя с бюджетни кредити отговаря за представянето на проектите на годишни бюджети (бюджетни сметки) и съпътстващите ги приложения на разпечатка и в електронен вид (на магнитен носител или онлайн) във финансовия отдел на второстепенния разпоредител с бюджетни кредити в определен от него срок; 7. изготвя справки, таблици и разчети по финансовото осигуряване на разпоредителя с бюджетни кредити; 8. разработва план за приходите в проектите на годишни бюджетни сметки за съответната година и при разпределението на бюджета (бюджетна сметка) на разпоредителя с бюджетни кредити в съответствие със схемата на приходите и разходите по единната бюджетна класификация по бюджета на МО; 9.определя месечни лимити за разходи на службите, отделите и отделенията в разпоредителя с бюджетни кредити, съгласувано с органите по планирането и логистиката; 10. подготвя предложения за разместване на лимити в съответствие с утвърдения от второстепенния разпоредител общ месечен лимит за разход на разпоредителя с бюджетни кредити, в рамките на утвърдените средства по параграфи в годишната бюджетна сметка по ред, форма и срокове, определени по установения ред; 11. разпорежда се със средствата от „сметката за наличности" и „транзитната сметка"; 12. изготвя и представя във финансовия отдел на второстепенния разпоредител ежемесечен, тримесечен и годишен отчет за реализираните приходи и извършените разходи по ред, форма и срокове, определени в бюджетни указания или от дирекция „Планиране и управление на бюджета".

Чл. 50. (1) Началникът на финансовата служба (главният счетоводител) на разпоредителя с бюджетни кредити от по-ниска от втора степен планира необходимите му за съответната година средства по източници на финансово осигуряване и по политики/програми.

(2) На база определените бюджетни тавани за разходи началникът на финансовата служба (направление, отделение), съгласувано с органите по планирането и логистиката, извършва следното: 1. анализира наличните ресурси от въоръжение, техника, имущества и личен състав; 2. анализира ресурсите, които са предоставени за плановата година; 3. съпоставя ресурсните възможности за степента на изпълнение на определените приоритетни програми; 4. определя стойността на програмите, подпрограмите и програмните елементи; 5. разработва проекти на годишни бюджетни сметки по пълна бюджетна класификация в касаещия го обем; 6. изготвя приложения, справки и обяснителна записка към проектите на бюджетни сметки, като видът, формата и съдържанието на документите се определят от второстепенния разпоредител с бюджетни кредити.

Чл. 51. При изпълнение на своите задължения началникът на финансовата служба (главният счетоводител) извършва следното: 1. уточнява показателите и параметрите на „постоянните разходи" в рамките на утвърдените бюджетни тавани за разходи при изпълнението на бюджетната процедура, като ги привежда в съответствие с планирания и утвърден личен състав за съответната година и предстоящите за изпълнение задачи и приоритети; 2. създава организация за изпълнение на всички дейности и задачи при разработването на проекта на бюджет (бюджетна сметка); 3. представя и осигурява защита на проекта на годишна бюджетна сметка и съпътстващите я приложения на хартиен и магнитен носител (или онлайн) във второстепенните разпоредители в срок, определен в бюджетни указания; 4. разпределя съвместно с началниците на служби утвърдените им средства по програми (подпрограми); 5. прилага системата за двоен подпис и предварителен контрол при поемането на задължение или извършването на разходи; 6.съставя досиета за задължения и разходи; 7. за извършването на разходи инициира бюджетни платежни нареждания по номенклатурата на показателя „Вид плащане" в рамките на утвърдените месечни лимити; 8. прилага министерските заповеди за възнагражденията на кадровите военнослужещи и гражданските лица, за реда и условията за начисляване и внасяне на осигурителните вноски за държавно обществено осигуряване, за допълнително задължително пенсионно осигуряване и за задължително здравно осигуряване за съответната година.

Чл. 52. (1) При изпълнение на своите задължения по изключение и ако обстоятелствата налагат това, началникът на финансовата служба (главният счетоводител) подготвя мотивирани и обосновани предложения за разместване на лимитите за разходи.

(2) Не се допуска представяне на предложения извън рамките на утвърдените средства по параграфи в годишната бюджетна сметка.

Чл. 53. Началникът на финансовата служба отговаря за: 1. изготвянето и представянето на заверено от БНБ писмо в обслужващата ги търговска банка, заедно със спесимен от подписи и другите необходими документи съгласно изискванията на БНБ и чл. 19, ал. 2, т. 6; това писмо съдържа информация за лицата, които имат право да инициират бюджетни платежни нареждания, да се разпореждат със средствата по „сметката за наличности" и да нареждат преводите по „транзитните сметки"; 2. законосъобразността и целесъобразността на инициираните плащания, както и за комплектоването на платежните нареждания, документалното им обезпечение (с фактури и други разходооправдателни документи) и за верността на попълнените в тях данни; 3. представянето във висшестоящия второстепенен разпоредител с бюджетни кредити на ежемесечен отчет за реализираните приходи и извършените разходи по ред, съдържание и срокове, определени в бюджетни указания, с натрупване в най-малко две направления: а) текуща издръжка; б) по източници на финансово осигуряване.

4. представянето във висшестоящия второстепенен разпоредител с бюджетни кредити на месечен отчет за касовото изпълнение на бюджета и извънбюджетните сметки и фондове по ред, съдържание и срокове, определени в бюджетни указания; 5. изготвянето и представянето във висшестоящия второстепенен разпоредител с бюджетни кредити на обобщени оборотни ведомости по отделни стопански групи (области) с натрупване от началото на годината по ред, форма и срок, определени в бюджетни указания.

Чл. 54. Началникът на финансовата служба (главният счетоводител) спазва стриктно разпоредбите на Закона за счетоводството, сметкоплана на бюджетните предприятия и указанията на дирекция „Планиране и управление на бюджета" по прилагането му.

Чл. 55. Началникът на финансовата служба (главният счетоводител) следят за недопускането на свръхзапаси от храна, материали, резервни части и други, както и извършване на услуги на кредит и образуване на дебиторни вземания на МО.

Чл. 56. Началникът на финансовата служба (главният счетоводител) приподписва всички преписки, касаещи финансовото осигуряване на разпоредителя.

Чл. 57. Началникът на финансовата служба (главният счетоводител) е длъжен да: 1. прилага правилно законите и другите нормативни актове на Министерския съвет, заповедите на министъра на отбраната и указанията на висшестоящия финансов орган по въпросите на финансово-счетоводната дейност; 2. осигурява своевременното получаване на финансовите средства; 3. изплаща правилно и своевременно полагащите се трудови възнаграждения и контролира спазването на щатната дисциплина; 4. разяснява своевременно ръководните нормативни документи, касаещи трудовите възнаграждения, и предприема мерки за решаване на жалбите по трудовите възнаграждения; 5.следи за правилното оформяне и попълване на всички приходно-разходни документи, ежедневното им осчетоводяване и своевременното им отразяване по счетоводните регистри; 6. извършва проверка на наличността на касата и я сверява с отчетните данни, както и проверка на подотчетните лица и отчитането на служебните аванси; 7. инициира бюджетни нареждания в СЕБРА за извършените услуги и закупеното имущество в рамките на определените месечни лимити за разход по кодове на плащане; 8. информира началника на поделението (директора) за финансовото състояние на разпоредителя, за допуснатите нарушения и предлага мерки за отстраняването им.

9. изготви индивидуален сметкоплан по сметкоплана на бюджетните предприятия и план за документооборота и да следи за стриктното им прилагане.

10. участва във всички комисии, в които се изисква участие на финансов орган; 11. участва в организацията и контрола на извършването на инвентаризациите и своевременното отразяване на резултатите по счетоводните регистри; 12. проверява и визира всички документи, които ангажират изразходването на бюджетни и извънбюджетни средства; 13. дава задължителни указания по воденето на счетоводната политика, прилаганата форма на счетоводство, системата за аналитично и синтетично отчитане и осчетоводяване на стопанските операции.

Чл. 58. Началникът на финансовата служба (главният счетоводител) има право да: 1. дава указания на всички длъжностни лица в разпоредителя (структурата) по въпросите на финансовата дейност; 2. изисква от съответните длъжностни лица да представят в срок разчетите за необходимите им материални и финансови средства при изготвянето на проектобюджета (проектобю-джетната сметка), а така също и при усвояването на утвърдените за годината средства; 3. прави мотивирано писмено възражение в случаите, когато се извършват разходи, противоречащи на действащото законодателство.

Чл. 59. Когато по щата на разпоредителя началникът на финансовата служба (главният счетоводител) изпълнява и функциите на касиер, правата и задълженията му се допълват и с правата и задълженията на касиера.

Чл. 60. При отсъствие на началника на финансовата служба (главния счетоводител), началникът на поделението (директорът) със заповед определя длъжностно лице с икономическо образование и стаж, изискващи се в Закона за счетоводството, да го замества с всички задължения и права на титуляря.

Чл. 61. Главният счетоводител (началникът на финансовата служба) носи отговорност за действията или бездействията си, в резултат на които е нарушена финансовата дисциплина, допуснати са неточности или невярно отразени стопански операции и в резултат са нарушени принципите за водене на счетоводната отчетност.

Раздел VI

Функции на логистичните органи по отношение на системата за финансово управление и контрол

Главно управление „Материално-техническо и медицинско осигуряване" Чл. 62. Главно управление „Материално-техническо и медицинско осигуряване" е орган по планирането на материално-техническото и медицинското осигуряване, строителството и строителните услуги от второ ниво.

Чл. 63. Главно управление „Материално-техническо и медицинско осигуряване" разработва плана за материално-техническо осигуряване и поименния списък за строителство и строителни услуги на БА.

Чл. 64. Основните задачи на Главно управление „Материално-техническо и медицинско осигуряване" са: 1. управление на материалните ресурси и строителните услуги за нуждите на Българската армия; 2. определяне на потребностите от въоръжение, техника и тилови имущества при изпълнението на годишната, средносрочната и дългосрочната бюджетна процедура; 3. изготвяне на разпределение на материалните средства, включени в плана за материално-техническото осигуряване; 4. организация на разходването на утвърдените бюджетни средства в плана за материално-техническо осигуряване и поименния списък за строителство и строителни услуги в съответствие с определените политики, цели, задачи и приоритети в годишните бюджети (бюджетни сметки) на второстепенните разпоредители с бюджетни кредити от БА, в т.ч. по основни програми/програми; 5. подготвяне на предложения за промени в плана за материално-техническо осигуряване и поименния списък за строителство и строителни услуги на БА, в т. ч. по основни програми/ програми; 6. водене на отчет в натурално и стойностно изражение на плана за материално-техническо осигуряване и поименния списък за строителство и строителни услуги на БА.

Командване „Материално-техническо осигуряване" Чл. 65. Командване „Материално-техническо осигуряване" е органът на ГЩ, участващ в изпълнението на единния план за материално-техническо осигуряване в частта му за БА.

Чл. 66. Командирът на командване „Материално-техническо осигуряване" осъществява контрол по законосъобразното изготвяне на платежните документи при изпълнението на единния план за материално-техническо осигуряване в частта му за БА.

Чл. 67. Основните функции и задачи на командира на командване „Материално-техническо осигуряване" са: 1. участва в създаване на необходимата организация за своевременно изпълнение на утвърдените средства по единния план за материално-техническо осигуряване по разпоредители с бюджетни кредити, по основни програми/програми; 2. организира изготвянето на заявка за месечен лимит за разходи по единния план за материално-техническо осигуряване по утвърдени форма, ред и срокове и изпращането й в дирекция „Планиране и управление на бюджета"; 3. организира разходването на утвърдените бюджетни средства в единния план за материално-техническо осигуряване в съответствие с определените политики, цели, задачи и приоритети в годишните бюджети (бюджетни сметки) на второстепенните разпоредители с бюджетни кредити от БА, в т.ч. по основни програми/програми; 4. организира системата за финансово управление и контрол в командване „Материално-техническо осигуряване"; 5. инициира и упълномощава лица да инициират заявка за централно плащане; 6. създава необходимата организация за спазване на финансовата (лимитната), бюджетната и щатната дисциплина в командването.

Чл. 68. Командирът на командване „Материално-техническо осигуряване"осъществява правата си чрез финансовия отдел.

Чл. 69. Началникът на финансовия отдел организира, ръководи и контролира финансовата дейност в командването.

Чл. 70. Началникът на финансовия отдел е подчинен непосредствено на командира на командване „Материално-техническо осигуряване", а по въпросите на методологията на финансово-счетоводната дейност — на дирекция „Планиране и управление на бюджета".

Чл. 71. Основните функции и задачи на финансовия отдел са: 1. подготвяне на комплектованите първични счетоводни и други документи, придружаващи доставката или услугата за извършване на разплащания с доставчиците; 2. организиране завеждането на първичните счетоводни и други документи в „Дневник за централни плащания" по хронологичен ред след проверка на тяхното окомплектоване; 3. осъществяване на проверка в двудневен срок на постъпилите документи за плащане и комплектоването им с изготвен контролен лист от ресорните началници на отдели и/или програмния ръководител; фактурите се подписват от: а) съответния началник на отдел или от програмния ръководител на съответната програма за извършил разхода; б) началника на командване „Материалнотехническо осигуряване" за утвърдил разхода; 4. проверяване на реквизитите в данъчната/ опростената фактура и в накладната (складовата разписка); 5. контролиране за съответствието на цената по договора и тази в първичните счетоводни документи; 6. удостоверяване с подпис достоверността на счетоводната информация; при установяване на неточности в данните връща първичните счетоводни документи за доуточняване и отстраняване на пропуските от съответните длъжностни лица; 7. изготвяне на заявка за плащане в два екземпляра и представянето й в дирекция „Планиране и управление на бюджета", комплектована с надлежно попълнени платежни документи, а при изплащане на доставки и услуги чрез акредитив — и копие на сключения договор; 8. осчетоводяване на извършените плащания по счетоводните сметки от утвърдения индивидуален сметкоплан; 9.завеждане в счетоводните регистри и подшиване в хронологичен ред всички счетоводни документи, отнасящи се до централното осигуряване; 10. носене на отговорност за обработването и комплектоването на първичните счетоводни документи, и тяхното съответствие със Закона за счетоводството; 11. контролиране и следене за законосъобразността и целесъобразността на плащанията, обект на централизирани доставки; 12. следене отчета на разходите за централните плащания по програми, подпрограми и параграфи на единната бюджетна класификация и лимити; 13.контролиране на всички реквизити, изискващи се от Закона за счетоводството, на предоставените първични счетоводни документи за централни плащания; 14. спиране изготвянето на заявки за плащане по доставки, които не са комплектовани с необходимите първични счетоводни документи, или са с неоформени контролни листове, съгласно вътрешния документооборот, както и такива, които са с неправилно попълнени реквизити съгласно Закона за счетоводството; 15. съхраняване на разходооправдателните документи и представянето им при проверка от контролни органи.

16. изготвяне на счетоводни отчети и оборотни ведомости по действащите в страната счетоводни стандарти и съгласно утвърдения индивидуален сметкоплан и указанията на дирекция „Планиране и управление на бюджета".

17. изготвяне на регистри и справка-декларация по Закона за данък добавена стойност.

Чл. 72. Началникът на финансовия отдел има право да: 1. дава указания на всички длъжностни лица в командването по въпросите на финансовата дейност; 2. спира изготвянето на заявки за плащане по доставки, които не са комплектовани с необходимите първични счетоводни документи, или са с неоформени контролни листове, съгласно вътрешния документооборот, както и такива, които са с неправилно попълнените реквизити съгласно Закона за счетоводството; 3. изисква от съответните длъжностни лица необходимите документи за плащане и комплектоването им с изготвен контролен лист; 4. прави мотивирано писмено възражение в случаите, когато се извършват разходи, противоречащи на действащото законодателство.

Раздел VII

Функции на планиращите органи по отношение на системата за финансово управление и контрол

Дирекция „Отбранителна политика и планиране" Чл. 73. Дирекция „Отбранителна политика и планиране" има следните основни функции: 1. подпомага министъра на отбраната при разработването на политиката в областта на отбраната; 2. подпомага министъра на отбраната в планирането на отбраната; 3. създава и поддържа база данни за отбранителните програми и поддържа шестгодишен план-програма на МО; 4. подпомага министъра на отбраната при програмирането на ресурсите за отбрана; 5. подпомага министъра на отбраната при последващия контрол за изпълнението на плановете и програмите, обобщава отчетите за изпълнението на програмите и подготвя предложения за изменение и допълнения в тях; 6. координира дейностите в системата за планиране, програмиране и бюджетиране в МО, БА и структурите на подчинение на министъра на отбраната; 7. участва в съгласуването на отбранителните политики, планове и програми със съответните планиращи органи в НАТО и ЕС; 8. подпомага министъра на отбраната в координирането на дейностите в областта на отбраната на страната с органите на централната и териториалната администрация, търговските дружества, организациите и държавните предприятия.

Чл. 74. При осъществяването на основните си функции дирекцията изпълнява следните основни задачи: 1. изготвя нормативни документи, касаещи системата за планиране, програмиране и бю-джетиране в касаещия ги обем; 2. координира разработването на програмите за развитие на МО и на въоръжените сили и управлява процеса на програмен преглед; 3. изготвя проект на Меморандум на програмните решения по политики, цели и приоритети на базата на тригодишната бюджетна прогноза, както и проект на „Указания за програмиране" на министъра на отбраната; 4. участва в изготвянето на бюджетни тавани за разходи в „Указания за програмиране" по основни програми/програми съвместно с дирекция „Планиране и управление на бюджета" и управление „Планиране на отбраната и въоръжените сили" — ГЩ; 5. изготвя финансовата част на „Процес на планиране и преглед (ПАРП)" на документа „Обзор на цялостната съвместимост по ПзМ" въз основа на данните от процеса на програмиране и „Меморандум на програмните решения", след съгласуване с дирекция „Планиране и управление на бюджета"; 6. анализира и остойностява средносрочни-те и дългосрочните планове за развитието на МО и БА; съгласувано с дирекция „Планиране и управление на бюджета", извършва оценка на финансовите средства, необходими за реализиране на целите за партньорство; 7. съвместно с дирекция „Планиране и управление на бюджета" внася в програмния съвет предложения за разпределение на финансови средства по основни програми; 8. съвместно с управление „Планиране на отбраната и въоръжените сили"—ГЩ, разработва, развива и поддържа механизъм за отчитане, анализиране, обобщаване и предоставяне на отчетни данни и информация за изпълнението на програмната структура на МО, в т. ч. по програми и подпрограми; 9. координира и контролира дейностите, свързани с управление на чуждестранната военна помощ, отпускана за МО по програма FMF.

Управление „Планиране на отбраната и въоръжените сили" Чл. 75. Управление „Планиране на отбраната и въоръжените сили" е орган на ГЩ на БА за разработване, координиране и актуализиране на стратегии, доктрини, концепции, касаещи отбраната и сигурността на страната.

Чл. 76. Управление „Планиране на отбраната и въоръжените сили" разработва и поддържа обосновани във военностратегическо отношение ресурсно осигурени планове и програми, свързани с краткосрочното и дългосрочното развитие на БА.

Чл. 77. Управление „Планиране на отбраната и въоръжените сили" осъществява координиране и ръководство на дейностите по интеграцията с НАТО.

Чл. 78. Основните задачи на управление „Планиране на отбраната и въоръжените сили" са: 1. участва в изготвянето на нормативни документи за функциониране на системата за планиране, програмиране и бюджетиране в МО, в частта, касаеща БА; 2. участва в подготвянето на методики за разработване на разчети за издръжка на личен състав по категории персонал, на отделните образци въоръжение и техника, на структурните звена на БА, на мероприятия по бойната и мобилизационната подготовка и участия в операции на ООН; 3. определя и съгласува лимити и норми за издръжката на личен състав, въоръжение, техника, имущества и др. за отделни структури, подразделения и части на БА; 4. разработва планове, разчети и програмни меморандуми относно участието на подразделения и части на БА в мисии и мероприятия по международните договорености в страната и в чужбина; 5. поддържа база от данни за разходи на финансови и материални средства за издръжка на личен състав, въоръжение, техника и имущества в подразделенията и частите от БА и съответствието им в заповяданото състояние на боеспособност; 6. анализира и обобщава разчетите и прогнозите на второстепенните разпоредители с бюджетни кредити от БА при осъществяване на дейностите по планиране и програмиране на ресурсите; 7. изготвя становища, доклади и обосновки на началника на ГЩ по планирането и изпълнението на бюджетите (бюджетните сметки) на второстепенните разпоредители с бюджетни кредити от БА; 8. изследва и анализира осигуреността с ресурси на плановете и програмите за развитие на въоръжените сили; 9.анализира разходите по краткосрочните и дългосрочните планове и програми за развитие на Въоръжените сили и влиянието им върху военния потенциал; 10. изготвя анализи, оценки и прогнози за провеждане на процесите на планиране, програмиране и бюджетиране в БА; 11. ръководи формирането и изпълнението на отбранителните планове и програми на БА; 12. подготвя алтернативни решения и подпомага решаването на основни спорни въпроси при развитието на Въоръжените сили с цел достигане на необходимия боен потенциал; 13. координира и контролира дейностите свързани с управление на чуждестранната военна помощ по програма FMF в частта за БА; 14. изготвя годишния „Обзор на цялостната оперативна съвместимост по ПзМ за БА" и участва в изпълнението на други дейности по годишния преглед; 15. изготвя планове, програмни меморандуми, разчети и бюджети/бюджетни сметки/ на отделните структури, мисии, подразделения и мероприятия по международни договорености в страната и чужбина.

Раздел VIII

Функции на дирекция „Управление на доставките" по отношение на системата за финансово управление и контрол Чл. 79. Дирекция „Управление на доставките" осъществява централизираното материално-техническо и медицинско осигуряване на МО и БА.

Чл. 80. Основните задачи на дирекция „Управление на доставките" са: 1. организира, ръководи и контролира цялостната дейност по провеждане на процедури по Закона за обществените поръчки при изпълнение на единния план за материално-техническо осигуряване; 2. съгласува проектите за договори със: а) дирекция „Планиране и управление на бюджета" по отношение на формите и сроковете на плащане, остатъка от финансови средства до края на бюджетната година и утвърдените номенклатури за доставки, услуги и ремонти; б) Главно управление „Материално-техническо и медицинско осигуряване" по отношение на заявените от тях номенклатури, количества, качество и стандартизационни документи; 3. провежда преговори и подготвя вътрешнои външнотърговски договори от името, за сметка и в интерес на МО и БА; 4. осъществява навременно комплектоване и представяне за изготвяне на заявка за плащане в командване „Материално-техническо осигуряване" на документите за плащане, относно извършените централизирани доставки, услуги и ремонти; 5. извършва предварителен и текущ контрол по законосъобразното разходване на бюджетните средства при осъществяване на доставките, услугите и ремонтите; 6. представя информация на командване „Материално-техническо осигуряване" за плащанията за всеки следващ месец по централизираното осигуряване, в зависимост от условията на сключените договори; 7. осъществява своевременното и правилно оформяне на първичните счетоводни документи; 8. отговаря за изпълнението на търговските договори, по които страна е МО, с изключение на тези, свързани със строителството и строителните услуги, като осъществява контрола по спазването на сроковете и качеството на изпълнението и изготвя материален и финансов отчет.

Раздел IX

Функции на дирекция „Военна инфраструктура" по отношение на системата за финансово управление и контрол Чл. 81. Дирекция „Военна инфраструктура" отговаря за управлението на недвижимите имо-ти-публична държавна собственост, предоставени за изпълнение на функциите на МО.

Чл. 82. Освен задълженията по устройствен правилник дирекция „Военна инфраструктура" изпълнява и следните задачи: 1. изпълнява дейности по придобиване на недвижими имоти, процедури за промяна предназначението на земеделски земи, за изключване на територии от горски фонд и др., свързани с дейността на МО; 2. анализира потребностите на видовете въоръжени сили от ново строителство и ремонтна дейност, като осъществява необходимите за това контакти със съответните структури на МО и ГЩ; 3. анализира информация за средните цени в отрасъл „Строителство" и подпомага второстепенните разпоредители с бюджетни кредити при изготвяне на заявките за ново строителство и ремонтна дейност; 4. координира осигуряването на средствата за финансиране на обектите от строителната програма; 5. изготвя единния поименен списък за строителство и строителни услуги и предлага при необходимост, след съгласуване с второстепенните разпоредители с бюджетни кредити, обоснована актуализация на утвърдения от министъра на отбраната единен поименен списък за строителство и строителни услуги; 6. изготвя тримесечни и годишни отчети за изпълнение на строителната програма по обем и структурни показатели; 7. осъществява окончателен финансов контрол на актове за разплащане на проектантски услуги, количествено-стойностни сметки и сметка 22 за извършени строително-монтажни и ремонтни работи, актове за изплащане на упражнен технически контрол на проектите, строителството и други услуги; 8. заверява проверените финансови документи, както и изготвената от второстепенния разпоредител с бюджетни кредити заявка за разплащане от дирекция „Планиране и управление на бюджета"; 9. контролира разходването на средствата за всеки обект по елементи в рамките на утвърдените годишни лимити по параграфи; 10. след приключване на финансовата година изготвя коригиран единен поименен списък с разходваните през годината финансови средства по елементи на строителството; 11. организира и изпълнява дейността по възлагане на обществени поръчки с обект строителство и строителни услуги; 12. отговаря за изпълнението на договори с предмет строителство и строителни услуги, по които страна е МО, като осъществява контрола по спазването на сроковете и качеството на изпълнението и изготвя материален и финансов отчет по изпълнението на договорите; 13. разработва средносрочни и дългосрочни финансови разчети за необходимите средства за привеждане на войсковите райони към стандартите на НАТО; 14. извършва разплащане на държавни такси и вземания при съгласуване на инвестиционните проекти с общини и други ведомства; 15. разработва документи и ръководи дейността, свързана с инвентаризацията и оценката на недвижими имоти, машини и съоръжения и инфраструктурни обекти; 16. изучава, анализира, разработва и предлага становища и проекти за решения по проблемите на оценяването при: а) разпореждането с жилища, ателиета и гаражи от военно-жилищния фонд; б) разпореждането с недвижими имоти публична държавна собственост; в) застраховането на публичната държавна собственост на МО съгласно чл. 12 от Закона за държавната собственост; г) наемно-договорните отношения за специфични имоти; д) сделки по разпореждане с имоти; е) съгласуване и приемане на оценки, възложени на външни оценители или от експерти от структури на Министерството на отбраната.

Раздел X

Други органи, участващи в системата за финансово управление и контрол Чл. 83. Основни функции и задачи на програмния съвет към министъра на отбраната: 1. управлява процеса на преглед на програмите с цел установяване на съответствието им с финансовите и други задължителни указания и стандарти; 2. утвърждава подреждането на програмните цели, програмите и проектите по приоритети с цел насочване на финансовите средства към програми и проекти с висок приоритет.

3. внася за обсъждане и приемане от Съвета по отбрана на указания за програмиране и меморандум на програмните решения и други документи, регламентиращи планирането и програмирането в МО; 4. разглежда предложения за разпределение и преразпределение на финансови средства между основни програми и направления на разходите; 5. приема основни насоки за използване на средствата по програмата FMF и утвърждаването на приоритетни проекти за изпълнение по програмата.

Чл. 84. Основни функции и задачи на програмния ръководител: 1. ръководи разработването и изпълнението на програмата; 2. отговаря за разпределението на ресурсите за изпълнение на програмните цели; 3. подрежда по приоритети програмите/програмните елементи от по-ниското ниво от програмната структура; 4. предлага програмата за утвърждаване и изпълнение пред програмния съвет; 5. ръководи и подпомага дейността на програмните ръководители на подпрограмите и програмните елементи; 6. осигурява поддържането на пълна документация по програмата; 7. прави анализи и оценки и информира периодично висшестоящите инстанции за хода на изпълнение на програмата; 8. в хода на изпълнение на програмата прави мотивирани предложения за изменение и допълнение на програмата до министъра на отбраната или упълномощено от него лице; 9. информира програмния съвет за всички отклонения от плановете и за предприетите мерки за тяхното отстраняване.

Чл. 85. Основни функции и задачи на финансовия мениджър: 1. ръководи остойностяването на програмираните дейности и мероприятия; 2. контролира разходването на финансовите и материалните ресурси в процеса на изпълнение на програмата; 3. изготвя проект на бюджетна сметка на програмата и съвместно с програмния ръководител я представя за бюджетна оценка на етап „Бюджетиране"; 4. отчита разходваните финансови и материални ресурси, необходими за изпълнение на програмата.

Глава трета

ФИНАНСОВО ОСИГУРЯВАНЕ НА МИНИСТЕРСТВОТО НА ОТБРАНАТА

Раздел I формиране на бюджета на Министерството на отбраната. Общи положения Чл. 86. Финансовото осигуряване на МО се извършва на основание Закона за устройството на държавния бюджет на Република България.

Чл. 87. Бюджетната процедура в МО е годишна, средносрочна и дългосрочна.

Чл. 88. Годишната бюджетна процедура е процес на разработване на проект на бюджет на МО за плановата година.

Чл. 89. Средносрочната бюджетна процедура е процес на разработване на тригодишна бюджетна прогноза на МО.

Чл. 90. Дългосрочната бюджетна процедура е процес на разработване на шестгодишна бюджетна прогноза на МО.

Чл. 91. Бюджетът на МО се разработва на базата на следните нормативни документи: 1. Закон за отбраната и въоръжените сили; 2. Концепция за национална сигурност; 3. Военна доктрина на Република България; 4. Управленската програма на Министерския съвет на Република България; 5. планове за организационното изграждане и развитие на МО и въоръжените сили; 6. планове, програми, цели и дейности, свързани с присъединяването на Република България към НАТО; 7. Бяла книга за отбраната; 8. визии за развитие на Въоръжените сили, както и утвърдени от Началника на ГЩ на БА нови доктринални документи; 9.бюджетни указания; 10. указания за програмиране; 11. меморандум на програмните решения; 12. други документи, показатели и нормативи, регламентиращи разходите по бюджета на МО.

Раздел II

Дългосрочна бюджетна процедура Чл. 92. Дългосрочната бюджетна процедура има за краен резултат разработването на шестгодишна бюджетна прогноза.

Чл. 93. (1) Дългосрочната бюджетна прогноза е част от указанията за програмиране.

(2) Указанията за програмиране задължително съдържат финансови макроикономически показатели.

(3) Показателите по ал. 2 се определят съвместно от дирекция „Планиране и управление на бюджета" и дирекция „Отбранителна политика и планиране" въз основа на указания и прогнози на МФ.

Чл. 94. Разработването на дългосрочна бюджетна прогноза е процес, който е ясно разграничен от процесите на разработване на тригодишна бюджетна прогноза и разработването на бюджета за плановата година.

Чл. 95. (1) Програмните меморандуми се разработват съгласно разпоредбите на концепцията за планиране, програмиране и бюджетиране в МО, а програмните бюджети (бюджетни сметки) по обобщени раздели и показатели, по форма, определена от дирекция „Планиране и управление на бюджета".

(2) Програмните меморандуми по ал.1 се актуализират на базата на отчетите за изпълнените през бюджетната година политика/програми, както и на разчетените средства за плановата година.

Чл. 96. Дирекция „Планиране и управление на бюджета" разработва прогнозни бюджетни тавани за разходи по второстепенни разпоредители с бюджетни кредити за шестгодишен период, както следва: 1. определя макроикономическите показатели за разработване на проект на бюджет на МО, в т.ч. политика на доходите, размер на инфлацията, курса на долара спрямо лева и др.; 2. определя източниците за финансово осигуряване; 3. определя бюджетни тавани за разходи съгласно единната бюджетна класификация и в съответствие със средносрочната бюджетна прогноза за разходи, определена от Министерския съвет или МФ най-малко в следните основни раздели: а) разходи за персонал; б) разходи текуща издръжка; в) капиталови разходи; 4. определя прогнозния размер на постоянните разходи за плановия период; 5. определя други критерии и ограничители, които са задължителни за изпълнение.

Чл. 97. Дирекция „Отбранителна политика и планиране" съвместно с дирекция „Планиране и управление на бюджета" и управление „Планиране на отбраната и въоръжените сили" определят бюджетни квоти по основни програми на основание бюджетната прогноза за разходите на министерствата, ведомствата и др. бюджетни организации, приета с акт на Министерския съвет и изискванията на чл. 96 след уточняване на: 1. размера на другите разходи по издръжката; 2. политиките, целите и приоритетите на МО за шестгодишния период, които се конкретизират в бюджетни указания и указания за програмиране; 3. общите и оперативните цели, чрез които да се постигнат политиките и приоритетите по т. 2, се определят в бюджетни указания и указания за програмиране.

Чл. 98. Сроковете за разработване на проектите на бюджети (бюджетни сметки) и програмни меморандуми са ясно разграничени и не се покриват във времето. Те се определят в ежегодните указания за програмиране и в бюджетните указания за изпълнение на бюджетния цикъл.

Раздел III

Средносрочна бюджетна процедура Чл. 99. Средносрочната бюджетна процедура има за краен резултат разработване на тригодишна бюджетна прогноза.

Чл. 100. (1) Тригодишната бюджетна прогноза е основен документ, който дава входящата информация за планиране на размера и направленията на разходите, необходими за цялостната дейност на МО в средносрочен аспект.

(2) Прогнозата се разработва на базата на предоставена от МФ макроикономическа рамка и информация.

(3)Прогнозата се разработва в съответствие със схемата за приходите и разходите по единната бюджетна класификация по бюджета на МО и включва: 1. макроикономическите показатели за разработване на проект на бюджет на МО, в т.ч. политика на доходите, размер на инфлацията, курса на долара спрямо лева и др.; 2. източниците за финансово осигуряване; 3. бюджетни тавани за разходи съгласно единната бюджетна класификация и в съответствие със средносрочната бюджетна прогноза за разходи, определена от Министерския съвет или МО най-малко в следните основни направления: а) разходи за персонал; б) разходи текуща издръжка; в) капиталови разходи; 4. прогнозния размер на постоянните разходи за плановия период; 5. други критерии и ограничители, които са задължителни за изпълнение.

Чл. 101. Дирекция „Планиране и управление на бюджета" определя прогнозни бюджетни тавани за разходи по второстепенни разпоредители с бюджетни кредити за тригодишен период.

Чл. 102. Дирекция „Отбранителна политика и планиране" съвместно с дирекция „Планиране и управление на бюджета" и управление „Планиране на отбраната и въоръжените сили" определят бюджетни квоти по основни програми на основание бюджетната прогноза за разходите на министерствата, ведомствата и др. бюджетни организации, приета с акт на Министерския съвет и изискванията на чл. 100 след уточняване на: 1. размера на другите разходи по издръжката; 2. политиките, целите и приоритетите на МО за тригодишния период, които се конкретизират в бюджетни указания и указания за програмиране; 3. общите и оперативните цели, чрез които да се постигнат политиките и приоритетите по т. 2 се определят в бюджетни указания и указания за програмиране.

Чл. 103. Средносрочната бюджетна прогноза на МО се изготвя по функции и основни политики (програми) и по основни стойностни и натурални показатели на основата на: 1. основните макроикономически показатели за годината, предшестваща прогнозната, и по бюджетните параметри, при които е приет Законът за държавния бюджет на Република България за годината, предшестваща прогнозната; 2. отчитане на настъпилите до момента на съставянето на бюджетната прогноза промени в законите и подзаконовите нормативни актове, засягащи дейността на МО, БА и структурите на подчинение на министъра на отбраната; 3. оценка на въздействието върху структурата на разходите на мероприятията по военната реформа; 4. прозрачността на военния бюджет и необходимостта от кратко, изчерпателно и достъпно представяне на потребностите и бюджетните искания; 5. действащите микроикономически показатели в момента на изготвянето на годишните бюджети (бюджетните сметки)—равнище на средната брутна работна заплата за разпоредителя по категории персонал, цени на основни енергоносители, стоки и услуги, лихвени проценти и др.; 6. приетите нормативни актове, засягащи дейността на МО, БА и структурите на подчинение на министъра на отбраната; 7. нови структури на бюджетната дейност, които се откриват в някоя от годините от средносрочната прогноза, както и такива, които се очаква да бъдат реформирани през периода на средносрочната прогноза на основание нормативен документ; 8. определената численост на личния състав по мирновременния щат към първи януари от първата година от средносрочния период съгласно съответните нормативни документи; 9. неизпълнените мероприятия за предходната година се препланират за следващата година, като се предвидят средства за тяхното осигуряване в рамките на определените бюджетни тавани за разпоредителя с бюджетни кредити, ако има нормативно основание за това; 10. нормативни документи влезли в сила преди средносрочния период, продължаващи да действат и през него; 11. обменния курс на щатския долар спрямо лева.

Изготвяне на тригодишна бюджетна прогноза Чл. 104. Средносрочната бюджетна прогноза на МО се разработва и изпраща в МФ по ред, форма и срокове, определени с акт на Министерския съвет.

Чл. 105. Разработената бюджетна прогноза на МО се анализира в МФ, като се установява съответствието й с акта на Министерския съвет и програмата (политиката) на правителството в средносрочен аспект.

Чл. 106. (1) Бюджетната оценка на МФ се конкретизира в предложение за разходен таван по бюджета на МО.

(2) При промяна в макроикономическите показатели за развитие на икономиката и други обстоятелства МФ предлага коригиран разходен таван за МО.

Чл. 107. (1) Министерският съвет обсъжда и утвърждава тригодишна бюджетна прогноза за разходи в средносрочен аспект и след утвърждаването й с нормативен акт се изпраща по принадлежност. При промяна в макроикономическите показатели МФ изготвя предложение за актуализирана бюджетна прогноза, което се изпълнява от МО.

(2) Актуализираната бюджетна прогноза се обсъжда в Министерския съвет заедно с прогнозите на другите първостепенни разпоредители с бюджетни кредити и след утвърждаването й с нормативен акт се изпраща по принадлежност.

Раздел IV

Бюджетна процедура-процес на разработване на бюджета на Министерството на отбраната Чл. 108. Разработването на проекта на бюджет на МО за плановата година е процес на детайлизиране на приоритетите, целите и параметрите от средносрочната прогноза в бюджет на МО.

Чл. 109. Дирекция „Планиране и управление на бюджета" определя бюджетни тавани за разходи по второстепенни разпоредители с бюджетни кредити за плановата година, както следва: 1. определя макроикономическите показатели за разработване на проект на бюджет на МО, в т.ч. политика на доходите, размер на инфлация, курс на долара спрямо лева и др.; 2. определя източниците за финансово осигуряване; 3. определя бюджетни тавани за разходи съгласно Единната бюджетна класификация и в съответствие с актуализираната програма за разходи на МО, определена от Министерския съвет или МФ най-малко в следните основни раздели: а) разходи за персонал; б) разходи текуща издръжка; в) капиталови разходи.

4. определя прогнозния размер на постоянните разходи за плановия период; 5. определя други критерии и ограничители, които са задължителни за изпълнение.

Чл. 110. Бюджетният таван за разходи се формира от следните източници: 1. собствени приходи; 2. бюджетна субсидия.

Чл. 111. Източниците на собствени приходи са определените в Закона за отбраната и въоръжените сили и утвърдени по Единната бюджетна класификация, както следва: 1. нетни приходи от продажба на услуги, стоки и продукция; 2. приходи от наеми на имущества, военно-жилищен фонд и други наеми; 3. набраните средства при възстановяване на разходи за обучение при прекратяване на военната служба преди изтичане на договорения срок и при дисциплинарни уволнения; 4. набраните средства по чл. 307 — 309a от Закона за отбраната и въоръжените сили (глоби за нарушения на военния отчет на наборни-ци и запасни); 5. набраните средства от продажбата на техника, оборудване, излишни или негодни движими вещи и материали; 6. постъпленията от продажба на тръжна документация по Закона за обществените поръчки; 7. сумите от заплатени такси за почивка и санаториално лечение във военно-почивните домове и санаториуми; 8. други приходи, реализирани в поделенията.

Чл. 112. Източниците на бюджетна субсидия са определените в консолидирания държавен бюджет средства от следните функции: 1. „Здравеопазване"; 2. „Социално осигуряване, подпомагане и грижи"; 3. други функции и средства от държавния бюджет.

Чл. 113. При необходимост и след съответно решение в рамките на консолидирания държавен бюджет допълнително се определят целеви средства, с които се допълва бюджетната субсидия за съответната година.

Чл. 114. Дирекция „Отбранителна политика и планиране" съвместно с дирекция „Планиране и управление на бюджета" и управление „Планиране на отбраната и въоръжените сили" определят бюджетни квоти по основни програми на основание бюджетната прогноза за разходите на министерствата, ведомствата и др. бюджетни организации, приета с акт на Министерския съвет и изискванията на чл. 107 след уточняване на: 1. размера на другите разходи по издръжката; 2. разпределението на капиталовите разходи по второстепенни разпоредители; 3. политиките и приоритетите на МО се определят и конкретизират в бюджетни указания и указания по програмиране; 4. общите и оперативните цели, чрез които да се постигнат политиките и приоритетите по предходния член, се определят в бюджетни указания и указания по програмиране.

Чл. 115. (1) В десетдневен срок от получаване от МФ на бюджетни насоки за разработване на проектите на бюджети на министерствата, ведомствата и организациите на бюджетна издръжка дирекция „Планиране и управление на бюджета" съгласувано с дирекция „Отбранителна политика и планиране" извършва следното: 1. актуализира разработените бюджетни прогнози за средносрочния период, съобразно приоритетите за плановата година по основни програми; 2. изготвя бюджетни указания за изпълнението на бюджетната процедура.

(2) Корекциите по ал. 1 се извършват по основните направления на разходите по бюджета, влияещи се от националните макроикономически параметри — равнище на инфлация, валутен курс, политика на доходите, ръст на цените на основните енергоносители и доставки и други, които обуславят размера на разходите за отбрана като част от общодържавните разходи.

Чл. 116. Второстепенните и от по-ниска степен разпоредители с бюджетни кредити планират средства за осигуряване потребностите за бюджетната година по източници, определени в бюджетни указания.

Чл. 117. На база определените бюджетни тавани второстепенните и от по-ниска степен разпоредители с бюджетни кредити: 1. анализират наличните ресурси от въоръжение, техника, имущества и личен състав; 2. анализират ресурсите, които са им предоставени за плановата година; 3. съпоставят ресурсните възможности за степента на изпълнение на определените приоритетни програми; 4. определят стойността на програмите, подпрограмите и програмните елементи; 5. разработват проекти на годишни бюджети (бюджетни сметки) по пълна бюджетна класификация в касаещия ги обем.

Чл. 118. Към проектите на годишни бюджети (бюджетни сметки) се прилагат: 1. доклад — анализ със следната структура: а) обща цел на програмата; б) основни оперативни цели; в) въздействие на програмата/политиката върху целите, задачите и приоритетите в областта на отбраната за второстепенния разпоредител с бюджетни кредити и БА; г) гъвкавост на разходите за изпълнението на програмата и описание на ангажиментите, които трябва да се предприемат в рамките на мандата на правителството; д) необходимост от координация между МО и други министерства при изпълнението на програмата; 2. форми и таблици, определени в бюджетни указания; 3. обяснителна записка за всички разходи на второстепенния и от по-ниска степен разпоредител с бюджетни кредити, съставена по програми, която конкретизира основните направления на дейността, целите и задачите, които ще бъдат постигнати, основните приоритети и други ключови въпроси и показатели, обосноваващи планираните разходи.

Чл. 119. При планиране на бюджета (бюджетната сметка) задължително се осигуряват постоянните разходи, както следва: 1. заплати и осигуровки; 2. храна; 3. медикаменти; 4. постелен инвентар и облекло; 5. вода, горива и енергия; 6. разходи за наеми; 7. разходи за охрана; 8. неотложен текущ ремонт; 9. командировки в страната и в чужбина; 10. издръжка на задгранични представителства; 11. разходи по международни договорености; 12. стипендии; 13. материално подпомагане; 14. телеграфо-пощенски разходи; 15. други разходи, които имат характер на постоянни и се изплащат ежедневно /месечно.

Чл. 120. При условие, че за задължителните постоянни разходи няма достатъчно финансов ресурс в рамките на определената квота и бюджет (бюджетна сметка) по основна програма/ програма, се снемат средства от планираните „Други разходи" и се насочват за осигуряване на постоянните разходи.

Чл. 121. При условие, че и планираните „Други разходи" са недостатъчни за покриване на задължителните постоянни разходи, се търсят възможности за снемане на средства от планираните капиталови разходи в съответните основни програми.

Изготване на бюджета за плановата година

ПОДЧИНЕНИСТРУКТУРИ

ПРОГРАМНИРЬКОВОДИТЕЛИ

Разходи за персонал Чл. 122. Разходите за персонал се планират по ред и форми, определени в бюджетни указания.

Чл. 123. Сроковете и формите за разработване на документите, свързани с планирането на разходите за персонал, се определят в бюджетни указания.

Чл. 124. Разходите за персонал се планират по второстепенни разпоредители и по програми.

Чл. 125. Потребността от средства за заплати на личния състав се изчислява на базата на: 1. определената численост на личния състав по мирновременния щат съгласно съответните нормативни документи; 2. размера на средната брутна заплата на личния състав по категории персонал (звания и степени); 3. размерите на осигурителните вноски по действащото законодателство за съответната година.

Чл. 126. (1) Второстепенните разпоредители с бюджетни кредити представят в дирекция „Планиране и управление на бюджета" информация и разчети за разходите за заплати поотделно и общо за годината: а) за военнослужещите на кадрова военна служба - офицери, сержанти и кадрови войници, по звания и степени; б) гражданските лица по служебни правоотношения; в) гражданските лица по трудови правоотношения; г) военнослужещи на наборна военна служба.

(2) Информацията и разчетите се представят по следните елементи: 1. основно месечно възнаграждение за военно звание (основна месечна заплата); 2. добавка за работа в МО; 3. допълнително възнаграждение за продължителна работа (служба); 4. други допълнителни възнаграждения.

Чл. 127. Заплатите на назначените по допълнителни щатни разписания се планират по ред, определен в съответните нормативни документи.

Чл. 128. Средствата за изплащане на дежурства и извънреден труд на кадровите военнослужещи и гражданските лица по служебни и трудови правоотношения се планират от разпоредителите с бюджетни кредити, като в обяснителна записка подробно се обосновават потребностите.

Текущи разходи Чл. 129. Текущите разходи се планират по ред и форми, определени в бюджетни указания.

Чл. 130. Сроковете и формите за представяне на документите, свързани с планирането на текущите разходи, се определят в бюджетни указания.

Чл. 131. Разходите за текуща издръжка се планират по второстепенни разпоредители и по основни програми/програми, като при разработването на разчетите се спазват следните приоритети и ред: 1. неотложни постоянни разходи; 2. други разходи; 3. целеви разходи.

Чл. 132. В разходите за текуща издръжка се включват всички потребности за материали, горива и енергия, медикаменти, храна, транспортни разходи, облекло, командировки, наеми, външни услуги, аксиденция, абонамент, други материали, боеприпаси и други, свързани с непосредствената дейност на съответните структури.

Чл. 133. Директорите на дирекции от общата и специализираната администрация на Министерството на отбраната, които са програмни ръководители или отговарят за изпълнението на програми, свързани с дейността на общата и специализираната администрация, чиито средства се усвояват чрез дирекция „Финансово-стопански дейности", подготвят проекти на годишни бюджетни сметки по програми, които заедно с разчети и обяснителни записки представят и защитават в дирекция „Финансово-стопански дейности".

Чл. 134. Анализирани, обобщени и уточнени проекти на годишни бюджетни сметки по чл. 133 директорът на дирекция „Финансово-стопански дейности" представя по установения ред.

Чл. 135. Директорите на дирекции от общата и специализираната администрация на МО, които са програмни ръководители или отговарят за изпълнението на програми, свързани с дейността на общата и специализираната администрация, чиито средства се усвояват чрез други разпоредители с бюджетни кредити, подготвят проекти на годишни бюджетни сметки по програми, които заедно с разчети и обяснителни записки представят по установения ред.

Чл. 136. (1) Редът за планиране на средства за издръжка на слушателите във Военната академия, вкл. чуждестранни военнослужещи, както и обучението на курсанти и студенти в НВУ „В. Левски"-В.Търново, и ВВМУ „Никола Вапцаров"-Варна, се определя в бюджетни указания.

(2) Предложенията се разработват от съответните второстепенни разпоредители (структури от МО и ГЩ), пряко ангажирани с тези въпроси.

Чл. 137. Разходите за командировки в страната и в чужбина се планират в съответствие с утвърдените нормативни актове, като в определени случаи и при необходимост се регламентират определени специфични случаи и изисквания в бюджетни указания.

Чл. 138. Редът за планиране на средствата за изпълнение на поети задължения по международни договори и споразумения се определя в бюджетни указания.

Чл. 139. (1) Разходите за учения и участия в мисии, които се извършват от повече от един второстепенен разпоредител, се планират от водещия второстепенен разпоредител с бюджетни кредити, който отговаря за цялостното осигуряване на мероприятието.

(2) Водещият второстепенен разпоредител обобщава разчетите и разпределя планираните разходи по разпоредители (по ред на усвояване).

(3) Специфичните изисквания при изготвянето на разчетите, тяхната форма и обосноваването на потребностите с количествени и стойностни показатели и номенклатури се регламентират в бюджетни указания.

Чл. 140. Второстепенните и от по-ниска степен разпоредители с бюджетни кредити планират своите потребности за разлики в наемните цени, изплащани на кадровите военнослужещи по силата на съответните нормативни документи. Необходимите финансови средства се обосноват с подробна справка за лицата, получаващи компенсационни суми, като лицата и сумите се посочват по отделни населени места.

Чл. 141. Редът за планиране на средствата, необходими за храна на личния състав, и вещевото доволствие се определят в съответствие с действащите нормативни документи, регламентиращи таблиците и нормите за хранене и осигуряване на личния състав с вещево имущество, перилни и миещи препарати, хартии, отоплителни материали и вода в мирно време. При промяна в действащите оклади за хранене, норми и лимити за вещево доволствие, както и при други случаи, свързани с осигуряване на допълнителни потребности, се разработват конкретни изисквания и указания от

Главно управление „Материално-техническо и медицинско осигуряване", които се включват в бюджетни указания.

Чл. 142. Средствата за социално-битово и културно обслужване се планират в размер, определен в бюджетни указания в съответствие с указанията на МФ.

Чл. 143. (1) При определянето на потребностите от средства за застраховане на личен състав, войскови имоти, въоръжение и техника и други застрахователни случаи се спазва утвърденият ред. Специфичните изисквания при определяне на потребностите за застраховане се определят в бюджетните указания.

(2) Застраховането при всички предвидени осигурителни случаи в изпълнителните агенции към министъра на отбраната се извършва в рамките на годишните им бюджети (бюджетни сметки).

(3) Застраховането на ВА „Г.С.Раковски", НВУ „В. Левски" и ВВМУ „Н. Вапцаров" се извършва чрез предоставяните им средства като трансфер от бюджета на МО.

(4) Администрацията на МО и БА се застраховат чрез сключване на общ договор.

Чл. 144. Потребностите от средства за аксиденция се планират от ГЩ след заявяването им от второстепенните разпоредители поотделно за: 1. Българската армия; 2. структурите, подчинени на министъра на отбраната.

Чл. 145. Редът за планиране на средствата за абонамент и списъкът на вестниците, списанията, служебния абонамент, книгите и другите фондове в библиотеките се определят в бюджетните указания и заповед на министъра на отбраната.

Инвестиционни разходи Чл. 146. (1) Инвестиционните разходи, в т.ч. разходите по материално-техническото осигуряване, строителството и строителните услуги в МО, се определят с отделен документ.

(2) Сроковете и формите за представяне на документите, свързани с планирането на инвестиционните разходи, както и специфичните изисквания за съответната планова година се определят в бюджетни указания.

Чл. 147. Инвестиционните разходи се планират по второстепенни разпоредители с бюджетни кредити и по основни програми/програми.

Чл. 148. (1) С приоритет се планират средства за капиталови разходи, необходими за незавършените обекти по строителство и ремонт на казармено-жилищен фонд, разплащане на останалия от предходни години ремонтен фонд от въоръжение и техника в ремонтните заводи и поетите договорни задължения от предходни години.

(2) При разработването на разчетите се спазва следният ред за осигуряване: 1. неотложни постоянни разходи; 2. други разходи; 3. целеви разходи.

Чл. 149. Второстепенните и от по-ниска степен разпоредители с бюджетен кредит на база определените бюджетни тавани за разходи и бюджетните указания планират потребностите си за плановата година по програми и по източници на финансиране по пълна бюджетна класификация на разходите.

Чл. 150. Органите по планиране към второстепенните разпоредители с бюджетни кредити и органите към администрацията на МО изготвят проектопланове за материално-техническо осигуряване и проекти на поименни списъци за строителство и строителни услуги.

Чл. 151. В рамките на определените тавани за разходи по програми и бюджетни източници органите за планиране съвместно с финансовите органи разпределят средствата по съответните параграфи и подпараграфи от Единната бюджетна класификация.

Чл. 152. (1) До ниво на планиране вид въоръжени сили се изготвят подробни разчети за предвидените за доставка стоки и извършване на услуги по параграфи от Единната бюджетна класификация.

(2) Разчетите са базата, въз основа на която се разработват проектоплановете за материално-техническо осигуряване. Общата сума по всеки параграф от разчета задължително се равнява по стойност на средствата, предвидени по този параграф по проектобюджетната сметка.

Чл. 153. В съответствие с изискванията на Закона за обществените поръчки се определят потребностите по бюджета (бюджетната сметка) за децентрализирано (в рамките на малка обществена поръчка до 10 хил. лв. без ДДС) или централизирано осигуряване.

Чл. 154. За определяне на потребностите на ниво вид въоръжени сили се изпълнява бюджетната процедура, като се отчита спецификата на дейност и ред на финансово осигуряване.

Чл. 155. Второстепенните разпоредители с бюджетни кредити от БА изпращат в определените срокове: а) проект на бюджет — в дирекция „Планиране и управление на бюджета"; б) проект на план за материално-техническо осигуряване — в Главно управление „Материално-техническо и медицинско осигуряване" — ГЩ; в) проект на поименен списък за строителство и строителни услуги—в дирекция „Военна инфраструктура".

Чл. 156. (1)Планиращите органи от Националната гвардейска част изготвят и представят в Главно управление „Материално-техническо и медицинско осигуряване"—ГЩ, разчети за доставка на определени номенклатури по централизиран ред. Такива са доставките за посте-лъчен инвентар и облекло, ГСМ и други материални разходи, за които е невъзможно осигуряването им по децентрализиран ред или е икономически неизгодно.

(2) Номенклатурите се определят в плановия период и не подлежат на промяна до извършване на годишните корекции по бюджета на МО.

Чл. 157. Второстепенни разпоредители с бюджетни кредити от МО, в които част от длъжностите се заемат от военнослужещи на кадрова военна служба, за които е нецелесъобразно самостоятелно организиране на обществена поръчка за доставка на облекло, в рамките на планираните им средства за облекло по Единната бюджетна класификация, изпращат справка до Главно управление „Материално-техническо и медицинско осигуряване"—ГЩ, за броя на военнослужещите и средствата, за които се предвижда доставка по централизиран ред.

Чл. 158. Не се допуска обобщаване на няколко номенклатури в разчетите в една номенклатура.

Целеви средства Чл. 159. По бюджета на МО могат да се планират разходи, финансирани чрез: 1. осигуряване на допълнителни средства от Републиканския бюджет; 2. други целеви средства.

Чл. 160. По бюджета на МО се планират целеви разходи, свързани със: 1. подготовката на Република България в предприсъединителния период за членство в НАТО; 2. членството на Република България в НАТО.

Чл. 161. (1) Цялостното управление на средствата, свързани с подготовката на Република България за членство в НАТО, се извършва от

Междуведомствения комитет за интеграция с НАТО под съпредседателството на министъра на външните работи и министъра на отбраната.

(2) Междуведомственият комитет координира планирането и извършването на разходите и по негово предложение Министерският съвет на Република България приема решение за окончателно разпределение на средствата между министерствата и ведомствата, ангажирани с изпълнение на задачите, свързани с членството на България в НАТО.

Чл. 162. Утвърдените средства за МО се осигуряват допълнително в бюджета чрез извършване на промени по реда на Закона за устройството на държавния бюджет, като средствата се предоставят целево.

Чл. 163. Планирането на средствата се извършва: 1. за МО—в рамките на определената квота за плановата година по Националната програма за подготовка и присъединяване на Република България към НАТО; 2. за второстепенните разпоредители с бюджетни кредити—в рамките на определената квота за разходи, в т.ч. по основни програми.

Чл. 164. Средствата се планират по съответните годишни бюджети (бюджетни сметки) на второстепенните разпоредители с бюджетни кредити, като се включват в съответните основни програми. Разчетите за потребностите от средства се изготвят по Единната бюджетна класификация на разходите и координирано между структурите, ангажирани с този дейност.

Чл. 165. В определени случаи, регламентирани в бюджетни указания, по бюджета на МО могат да постъпват средства от външни на бюджета източници, свързани с участието на български военни подразделения в международни учения и други дейности.

Чл. 166. (1) За участието на българските военнослужещи в международни учения и други дейности, за които е предвидено да се възстановят част от извършените разходи, се изготвят подробни разчети от съответните разпоредители с бюджетни кредити.

(2) Разчетите се изпращат за анализ и обобщаване в съответните второстепенни разпоредители.

(3) В разчетите се посочват: 1. наименованието и видът на учението; 2. програмата, по която ще се извършват разходите, както и структурите и поделенията, които ще ги извършват; 3. стойността на разходите по Единната бюджетна класификация; 4. сумата, която подлежи на възстановяване.

Чл. 167. Средствата за възстановяване не се включват в проектите на годишни бюджети (бюджетни сметки), а се представят като отделна справка по основни направления и параграфи съгласно Единната бюджетна класификация на разходите.

Чл. 168. Управление „Планиране на отбраната и въоръжените сили"-ГЩ, уточнява броя и вида на ученията и съвместно с второстепенните разпоредители с бюджетни кредити, които ще участват в тях, разработва и представя в дирекция „Планиране и управление на бюджета" утвърден от заместник-началника на ГЩ по ресурсите разчет за всяко учение, вид и проект за финансовото им осигуряване по съответната основна програма/програма.

Раздел V

Разпределение на бюджета Чл. 169. След приемане от Народното събрание на Закона за държавния бюджет за съответната година дирекция „Планиране и управление на бюджета": 1. привежда разработените проекти на бюджети (бюджетни сметки) на второстепенните разпоредители, в т.ч. по основни програми/програми в съответствие с утвърдените разходи на МО, в т.ч. най-малко по следните основни направления на разходите: а) текуща издръжка; б) инвестиционни разходи; в) научноизследователска и развойна дейност; г) трансфери от бюджета на МО; д) Военномедицинска академия; 2. окончателно уточнява лимитите от средства по направленията на разходите на бюджета на МО и бюджетите (бюджетните сметки) на второстепенните разпоредители с бюджетни кредити; 3. уведомява дирекция „Отбранителна политика и планиране" за определените разходи по утвърдената програмна структура и управление „Планиране на отбраната и въоръжените сили" - ГЩ, относно програмите на БА.

Чл. 170. При утвърждаване на допълнителни средства или редуциране на разходите по бюджета на МО със Закона за държавния бюджет за съответната година дирекция „Планиране и управление на бюджета": 1. определя източника за допълнително финансово осигуряване (източника за редуциране на разходите) на МО; 2. определя направленията на разходите, които да се завишат (редуцират) съгласно схемата на приходите и разходите по Единната бюджетна класификация по бюджета на МО; 3. подготвя мотивирано писмо-предложение до МФ, относно необходимостта от осигуряване (редуциране) по конкретни направления на разходите.

Чл. 171. В едномесечен срок от издаването на постановление на Министерския съвет за изпълнение на бюджета за текущата година дирекция „Планиране и управление на бюджета" изготвя: 1. разпределение на бюджета на МО по пълна бюджетна класификация; 2. бюджети (бюджетни сметки) на второстепенните разпоредители с бюджетни кредити, в т.ч. по утвърдените програми; 3. разпределение на бюджета на МО по основни програми/програми; 4. доклад до Съвета по отбрана относно финансовото осигуряване на МО и програмите, които ще се изпълняват през текущата година.

Чл. 172. След обсъждане и приемане от Съвета по отбрана на разпределението на бюджета на МО той се утвърждава от министъра на отбраната.

Чл. 173. Дирекция „Планиране и управление на бюджета" разпределя бюджета на МО за разходване по месеци и го изпраща на разпечатка и технически носител в МФ в определените срокове.

Чл. 174. В двадесетдневен срок от получаване на утвърдените бюджети (бюджетни сметки) второстепенните разпоредители с бюджетни кредити: 1. разпределят утвърдените им средства по разпоредители и програми (подпрограми) по пълна бюджетна класификация; 2. изготвят бюджетни сметки на подчинените им разпоредители с бюджетни кредити от по-ниска степен по утвърдените програми (подпрограми); 3. изготвят разпределение на разходите по утвърдените годишни бюджети (бюджетни сметки) по месеци и го изпращат в дирекция „Планиране и управление на бюджета" в сроковете, определени в бюджетни указания или указания на дирекция „Планиране и управление на бюджета".

Раздел VI

Управление на бюджета в рамките на календарната година

Управление на приходите Чл. 175. Министърът на отбраната е администратор на приходите, предвидени за постъпване в бюджета на МО.

Чл. 176. Дирекция „Планиране и управление на бюджета" в качеството й на орган на първостепенния разпоредител с бюджетни кредити утвърждава план за приходите в годишните бюджети (бюджетни сметки) на второстепенните разпоредители с бюджетни кредити в съответствие със схемата на приходите и разходите по Единната бюджетна класификация на МО за текущата година.

Чл. 177. Източниците на приходи са определените в Закона за отбраната и въоръжените сили и този правилник.

Чл. 178. Второстепенните разпоредители с бюджетни кредити утвърждават план за приходите на подчинените си разпоредители от по-ниска степен.

Чл. 179. (1) Директорът на дирекция „Планиране и управление на бюджета" ежемесечно допълва размера на бюджетната субсидия на второстепенните и от по-ниска степен разпоредители с бюджетни кредити, включени в СЕБРА, с размера на реализираните и преведени в дирекцията приходи, но в рамките на утвърдените им разходи в годишните бюджети (бюджетни сметки), включени в месечната заявка собствени приходи и доказана необходимост.

(2) За изпълнителните агенции се разрешават месечни разходи в рамките на утвърдения месечен лимит от бюджетна субсидия и постъпилите в дирекция „Планиране и управление на бюджета" собствени приходи, но в рамките на утвърденото месечно разпределение на разходите в годишните бюджети (бюджетни сметки).

Чл. 180. (1) За целите на централизиране на приходите и сумите на възстановените разходи в левове се използват „транзитните сметки". Внасянето на всички приходи в „транзитната сметка" е задължително.

(2) Не се допуска използването на средствата от собствени приходи директно за извършване на разходи.

(3) Дирекция „Планиране и управление на бюджета" разрешава допълнителен лимит за разход на разпоредителя с бюджетни кредити до заявените от него собствени приходи и „оборотни средства" след постъпването им от транзитната сметка на разпоредителя в единната сметка на дирекцията.

(4) За постъпилите суми по единната сметка на дирекция „Планиране и управление на бюджета", разшифровани като чужди и оборотни средства, се дава допълнителен лимит за разход до размера им.

Чл. 181. Редът за ползване на приходи, реализирани над утвърдените в годишния бюджет (бюджетна сметка), се определя в бюджетни указания.

Управление на разходите. Основни принципи и приоритети Чл. 182. Разходите на МО се извършват до размера на утвърдените от МФ месечни лимити.

Чл. 183. Ежемесечно в срок до 20-о число на месеца, предхождащ плановия период, дирекция „Планиране и управление на бюджета" подготвя обобщена заявка за месечен лимит за разход по бюджета на МО, която представя в МФ.

Чл. 184. (1) Дирекция „Планиране и управление на бюджета" представя пред МФ обобщена заявка за лимит за разход за плановия период, включваща 1/12 от определения в Закона за държавния бюджет процент бюджетна субсидия и предвидените за реализиране собствени приходи.

(2) Изготвянето и представянето на заявката за месечен лимит за разход се извършва поотделно за: 1. средствата по Закона за държавния бюджет (разходен таван); 2. целеви средства, регламентирани в нормативни актове и в решения на Народното събрание, Министерския съвет и други упълномощени органи.

Чл. 185. Дирекция „Планиране и управление на бюджета" планира и осигурява месечната издръжка на второстепенните и от по-ниска степен разпоредители с бюджетни кредити, както следва: 1. в размер на определения в Закона за държавния бюджет процент от утвърдената им субсидия в годишните бюджети (бюджетни сметки); 2. размера на реализираните собствени приходи; 3. представеното месечно разпределение на разходите в годишния бюджет (бюджетна сметка) на второстепенния разпоредител.

Чл. 186. При промяна на реда по чл. 184 в съответствие с изискванията на Закона за държавния бюджет се подготвят указания от дирекция „Планиране и управление на бюджета".

Чл. 187. Второстепенните разпоредители с бюджетни кредити планират и осигуряват месечната издръжка на подчинените си разпоредители от по-ниска от втора степен, както следва: 1. в размер на определения в Закона за държавния бюджет процент от утвърдената им субсидия в годишните бюджети (бюджетни сметки); 2. размера на реализираните собствени приходи; 3. в съответствие с месечното разпределение на разходите в годишните бюджетни сметки.

Чл. 188. Остатъкът до 100% от утвърдените разходи се разпределя в годишните бюджети (бюджетни сметки) и се планира за усвояване не по-рано от четвъртото тримесечие по ред, определен от дирекция „Планиране и управление на бюджета".

Чл. 189. Заявяването на доставки и услуги, включени в единния план за материално-техническо осигуряване в МО и единния поименен списък за строителство и строителни услуги в МО, се извършва в рамките на определения в Закона за държавния бюджет процент от утвърдения лимит за съответната година.

Чл. 190. Дирекция „Планиране и управление на бюджета" ежемесечно утвърждава и разпределя месечен лимит за разход, в т.ч. бюджетна субсидия и собствени приходи, при съблюдаване на приоритетите, определени в бюджетни указания.

Чл. 191. (1) Разпоредителите с бюджетни кредити от по-ниска от втора степен разработват месечна заявка за лимит за разход по образец, утвърден в бюджетни указания по разходването на бюджета на МО.

(2) Заявката за разход включва: 1. до 1/12 част от определения в Закона за държавния бюджет процент от утвърдената бюджетна субсидия в годишната бюджетна сметка съгласно утвърденото от второстепенния разпоредител месечно разпределение на разходите; 2. размера на реализираните собствени приходи от предходния месец.

(3) Заявката по ал. 1 се придружава с разчет за личен състав по категории персонал и обяснение за свръхполагащите се разходи, ако същите са необходими. Отделно се посочват и обосновават целевите разходи.

Чл. 192. Дирекция „Планиране и управление на бюджета" може да предяви допълнителни изисквания към месечната заявка за лимит за разход на разпоредителите с бюджетни кредити, извършващи стопанска дейност.

Чл. 193. Второстепенните разпоредители с бюджетни кредити получават, анализират (коригират) и изготвят обобщена месечна заявка за разход на второстепенния разпоредител с бюджетни кредити, придружени с предложения за лимити за разходи на подчинените си структури, включени в СЕБРА, както и по източници на финансово осигуряване.

Чл. 194. Разпоредителите с бюджетни кредити от по-ниска степен задължително ежемесечно изготвят и представят във второстепенните разпоредители с бюджетни кредити заявка за лимит за разходи за плановия период.

Чл. 195. При непредставяне на заявка за месечен лимит за разход второстепенният разпоредител утвърждава лимит за разход на разпоредителя с бюджетни кредити от по-ниска от втора степен в съответствие с утвърденото месечно разпределение в годишната бюджетна сметка.

Чл. 196. След уточняване с МФ на месечния лимит за разход на МО дирекция „Планиране и управление на бюджета" в срок до 21-во число на месеца, предхождащ плановия период, определя месечни лимити за разходи като обща квота на второстепенните разпоредители с бюджетни кредити, в т. ч. по източници на финансово осигуряване (собствени приходи и бюджетна субсидия).

Чл. 197. Второстепенните разпоредители с бюджетни кредити в рамките на одобрената квота за разходи в съответствие с определените приоритети подготвят месечни лимити за разходи в рамките до 1/12 от определения в Закона за държавния бюджет процент от бюджетната субсидия за разходи за текущата година и предвидените за реализиране собствени приходи за месеца.

Чл. 198. (1) В срок до 23-то число на месеца, предхождащ плановия период, второстепенните разпоредители с бюджетни кредити: 1. окончателно уточняват потребностите за плановия период; 2. извършват съответните корекции по параграфи в заявките на подчинените си разпоредители; 3.предлагат в дирекция „Планиране и управление на бюджета" одобрените от тях месечни лимити за разходи на подчинените им структури, включени в СЕБРА, и като цяло обобщен нов лимит за разход за второстепенния разпоредител по форма на заявка.

(2) Предложеният нов лимит за разход е в рамките на утвърдената от дирекция „Планиране и управление на бюджета" бюджетна квота за съответния месец.

(3) Промяна във формата на заявката за месечен лимит за разход се извършва с бюджетни указания.

Чл. 199. (1) Изпълнителните агенции в срок до 23-то число на месеца, предхождащ плановия период, представят в дирекция „Планиране и управление на бюджета" одобрените от тях месечни лимити на подчинените им структури, разпределени по параграфи и по източници за финансиране-субсидия и собствени приходи.

(2) Първоначалният лимит за разходи на изпълнителните агенции включва само размера на определената бюджетна субсидия. След реализирането на заявените собствени приходи дирекция „Планиране и управление на бюджета" осигурява допълнителен лимит за разход от собствени приходи след представяне на допълнителна заявка с разчет на предлаганите разходи по разпоредители.

Чл. 200. Дирекция „Планиране и управление на бюджета" в срок до трето число на текущия месец писмено и на магнитен носител уведомява второстепенните разпоредители за утвърдените лимити за разходи, вкл. лимитите за разходи на подчинените им разпоредители от по-ниска степен.

Чл. 201. Второстепенните разпоредители с бюджетни кредити не по-късно от седмо число на текущия месец уведомяват подчинените разпоредители с бюджетни кредити за утвърдените им лимити за разходи.

Чл. 202. Заявка за допълнителен лимит за разход през текущия месец се изготвя и представя по изключение само в следните случаи: 1. потребност от изплащане на неотложни разходи, свързани с провеждане на учения, когато заповедта за тяхното осигуряване е издадена след представянето на заявката за плановия период; 2. решение на Министерския съвет относно финансиране на дейности с участието на подразделения на МО и БА; 3. издадена заповед от министъра на отбраната относно осигуряване на приоритетни и извънредни разходи през текущия месец.

Чл. 203. Заявката за допълнителен лимит се представя в дирекция „Планиране и управление на бюджета" от второстепенните разпоредители с бюджетни кредити веднъж през текущия месец , но не по-рано от 20-о число и не по-късно от 25-о число.

Чл. 204. През текущия месец промяна в утвърдените лимити за разходи се инициира от съответния второстепенен разпоредител с бюджетни кредити. Във връзка с това същият подготвя предложения за разместване на лимити за разходи в съответствие с утвърдения от дирекция „Планиране и управление на бюджета" общ месечен лимит за разход на второстепенния разпоредител с бюджетни кредити и в рамките на утвърдените средства по параграфи в годишния бюджет (бюджетна сметка).

Чл. 205. В съответствие с определения образец на месечна заявка за лимит за разход и в зависимост от наличните технически средства второстепенните разпоредители с бюджетни кредити определят начина за представяне на месечната заявка за разходи от подчинените им структури.

Чл. 206. При потвърждаване от МФ на заявения лимит за разход на МО дирекция „Планиране и управление на бюджета" потвърждава заявения лимит за разход от съответния второстепенен разпоредител с бюджетни кредити. В този случай отпадат допълнителните процедури по извършване на корекции в месечната заявка.

Чл. 207. (1) За всички нерешени проблеми, свързани с финансовото осигуряване, разпоредителите с бюджетни кредити, включени в СЕБРА, се обръщат към съответния висшестоящ второстепенен разпоредител, който ги решава в рамките на предоставените му правомощия.

(2) Не се разрешава представянето на искания за осигуряване на допълнителни средства или преструктуриране на разходите от разпоредителите от по-ниска степен директно към дирекция „Планиране и управление на бюджета".

Чл. 208. Месечните лимити за разходи се утвърждават от: 1. директора на дирекция „Планиране и управление на бюджета" за всички второстепенни разпоредители с бюджетни кредити; 2. началниците на финансови отдели на второстепенните разпоредители с бюджетни кредити за подчинените им разпоредители.

Чл. 209. Дирекция „Планиране и управление на бюджета" и разпоредителите с бюджетни кредити в рамките на пълномощията им упражняват предварителен контрол на: 1. заявките за месечен лимит за разход; 2. заявките за плащания; 3. изпълнението на единния план за материално-техническо осигуряване в МО и единния поименен списък за строителство и строителни услуги в МО; 4. разчетите за финансиране на капиталови-те разходи; 5. спесификациите на разходите за придобиване на сгради, машини, съоръжения, стопански инвентар и друго оборудване; 6. поименното разпределение на разходите за придобиване на дълготрайни материални активи, основен ремонт и нематериални дълготрайни активи.

Чл. 210. Предпоследния работен ден на текущия месец всички остатъци от лимити за разходи на разпоредителите с бюджетни кредити, включени в СЕБРА, се отнемат в полза на първостепенния разпоредител с бюджетни кредити.

Схема на заявяване и утвърждаване на лимити в МО

Разходи за персонал Чл. 211. Разходите за персонал се извършват съгласно бюджетни указания.

Чл. 212. Сроковете и формата за представяне на документите, свързани с разходите за персонал, се определят в бюджетни указания.

Чл. 213. Разпоредителите с бюджетни кредити, които се реформират в съответствие с утвърдени и приети нормативни документи и са преминали на безкасово изплащане на заплатите и другите лични парични възнаграждения на личния състав, посочват сумите за месечен лимит като сума за плащане по банков път.

Чл. 214. При иницииране на платежни нареждания за изплащане на заплати задължително се подават и съответните платежни нареждания за превеждането на всички осигурителни и данъчни плащания, свързани с тях. Искания за средства за заплати не се одобряват, ако не са комплектувани с платежни нареждания за всички свързани с тях плащания.

Чл. 215. (1) При извършването на разходи за персонал второстепенните и от по-ниска степен разпоредители с бюджетни кредити представят бюджетни платежни нареждания по видове плащания.

(2) фактическите разходи за заплати, други лични парични възнаграждения и осигурителни вноски се отчитат в ежемесечния отчет за реализираните приходи и извършените разходи за отчетния период по направления на разходите, утвърдени в схемата за приходите и разходите по Единната бюджетна класификация на разходите по бюджета на МО.

(3) Начисляването и отчитането на фактическите разходи за заплати, други лични парични възнаграждения и осигурителни вноски се извършва въз основа на министерските заповеди за възнагражденията на кадровите военнослужещи и гражданските лица, за условията и реда за начисляване и внасяне на осигурителните вноски за държавно обществено осигуряване, за допълнително задължително пенсионно осигуряване и за задължително здравно осигуряване за съответната година.

Чл. 216. Необходимите средства за обезщетенията по чл.237 от Закона за отбраната и въоръжените сили на Република България се заявяват в месечната заявка, като се посочват броят на военнослужещите (офицери и сержанти), основанието за освобождаване (заповед на министъра на отбраната или упълномощени от него длъжностни лица) и средният размер на брутното възнаграждение, което се полага при уволнение. Същите изисквания се изпълняват при заявяване на разходи за обезщетения по Закона за държавния служител на държавните служители и по Кодекса на труда за гражданските лица по основни щатове и допълнителни щатни разписания.

Чл. 217. Данъчното третиране на изплатените обезщетения на военнослужещите при освобождаване от кадрова военна служба се извършва в съответствие с действащите нормативни документи за съответната бюджетна година.

Чл. 218. При изготвяне на ежемесечния отчет по касовото изпълнение на бюджета и извънбюджетните сметки и фондове се посочват на отделен ред извършените разходи за обезщетения по чл. 237 от Закона за отбраната и въоръжените сили на Република България.

Чл. 219. Средствата за парични обезщетения за временна неработоспособност се осигуряват и отчитат съгласно действащите нормативни документи.

Чл. 220. Средствата за работна заплата, осигурителните вноски и обезщетенията на кадровите и наборните военнослужещи и гражданските лица в разпоредителите с бюджетни кредити се отчитат чрез изготвяне на ежемесечен отчет за изразходените средства за работна заплата съобразно кодовете и наименованията на показателите във форма, утвърдена с бюджетни указания.

Чл. 221. (1) Програмното осигуряване и изпълнение по изготвянето на формата на отчета по чл. 220 се извършва от под. 48900-ГЩ или от структура, определена със заповед на министъра на отбраната.

(2) формата се представя в дирекция „Планиране и управление на бюджета" в следните срокове: а) от разпоредителите, необхванати от автоматизирана обработка на разплащателните ведомости — до 15-о число на месеца, следващ отчетното тримесечие; б) за МО и второстепенните разпоредители с бюджетни кредити, изготвящи самостоятелно разплащателни ведомости — до 10-о число на месеца, следващ отчетното тримесечие; в) за поделение 48900-ГЩ (обобщено и по разпоредители) — за всички разпоредители, чиито ведомости се обработват от разпоредителя и изчислителните центрове, обслужващи съответните региони—до 15-о число на месеца, следващ отчетното тримесечие; разпечатките на изготвените отчети се подписват от началника на поделение 48900-ГЩ.

Чл. 222. Указания по изготвянето на формата се дават от дирекция „Планиране и управление на бюджета".

Текущи разходи Чл. 223. Текущите разходи се извършват в съответствие със Закона за държавния бюджет за съответната година и съгласно бюджетни указания.

Чл. 224. Сроковете и формата за представяне на документите, свързани с текущите разходи, се определят в бюджетни указания.

Чл. 225. Редът за заделянето и използването на средства за социално-битово и културно обслужване в МО се определя в бюджетни указания или с отделна заповед на министъра на отбраната.

Чл. 226. Транспортните разходи се извършват съгласно действащите нормативни документи в рамките на утвърдените средства по съответните бюджети (бюджетните сметки) и се отчитат на основата на документи, удостоверяващи извършването им (фактури, билети и абонаментни карти).

Чл. 227. (1) Разходите за съдебни такси, вещи лица и др. разходи, свързани с воденето на съдебни дела и изпълнението на решения на съдебните органи за сметка на МО, се изплащат и отчитат по съответните параграфи.

(2) Разходите, представляващи разноски за вещи лица, назначени от съда по искане на процесуалните представители на МО, се изплащат на основание докладни записки, изготвени от процесуалния представител на МО до командира (началника) на съответните структури по местоработата му. В докладната записка се посочват номерът на делото, съдът, съдебното заседание, в което е назначено вещото лице, сумата, която следва да се изплати за съдебната експертиза, обслужващата банка, банковата сметка и срокът, в който да се извърши плащането.

(3) Процесуалният представител се задължава в 10-дневен срок от разрешаване на разхода и превеждането на средствата по посочената от него банкова сметка да представи във финансовата служба по местоработата си копие от съдебния протокол за съдебното заседание, в което е назначено вещото лице и е определен депозитът, който следва да се изплати от бюджета на МО.

Чл. 228. Редът за изплащане на разходи, свързани със структурни реформи, дислокация и предислокация на разпоредители с бюджетни кредити, се определя в бюджетни указания.

Чл. 229. (1) Редът за изплащането на възнагражденията на участниците в комисии за провеждане на търгове съгласно Закона за обществените поръчки се определя в бюджетни указания.

(2) В случаите, когато за текущата година не са утвърдени средства за тази цел в годишния бюджет (бюджетна сметка), разпоредителят с бюджетни кредити предлага източника за тяхното набиране пред дирекция „Планиране и управление на бюджета".

Чл. 230. (1) Разходите за материално подпомагане в МО се извършват на основание на отделна наредба.

(2) Средствата се заявяват и отчитат по съответните параграфи от съответните разпоредители по ред, определен в бюджетни указания.

(3) Допуска се по изключение в рамките на текущия месец да се представя допълнителна заявка за осигуряване на средства за изплащане на средства по реда на наредбата в следните случаи: а) когато се извършва отчисляване на наборни военнослужещи при преместване от едно поделение в друго; б) при уволнение; в) при неотложна помощ за спешно лекуване в здравно заведение.

Чл. 231. Средствата за платени мита и митнически такси (без тези за дълготрайни материални активи) се изплащат от отдел „Финансов" - ГЩ, който представя в дирекция „Планиране и управление на бюджета" допълнителна заявка за необходимите му средства.

Чл. 232. (1) Разходите за придобиване на транспортни средства включват всички разходи за средства, предназначени за превозване на товари и пътници, както следва: 1. леки автомобили; 2. микробуси; 3. лекотоварни автомобили; 4. камиони и др. тежкотоварни автомобили; 5. сметоизвозващи машини; 6. линейки; 7. автобуси; 8. електрокари; 9. кораби; 10. самолети; 11. пожарни коли.

(2) Отчитането на разходите по параграфи се организира по вид, местонахождение, материалноотговорни лица и други признаци.

Чл. 233. (1) Разходите за стопански инвентар включват: 1. складов инвентар, контейнери, палети, работни маси; 2. калкулатори-джобни, настолни, универсални; 3. електронно-механични и механични изчислителни машини; 4. инвентар битов електрически (хладилници, печки, подочистачки, бойлери и др.); 5. кухненски инвентар, нагревателни уреди с течно и твърдо гориво; 6. селскостопански и градинарски инвентар; 7. мебели за административни сгради, почивни станции и др.; 8. маси, бюра, столове, канапета, кушетки, кресла, легла, матраци и мебели специални за медицински учреждения; 9. корпусни мебели-гардероби, шкафове, библиотеки; 10. акустични устройства; 11. телевизори, радиоапарати, магнетофони, видеомагнетофони, видеокамери, усилватели и др.; 12. апаратура за оперативна диспечерска връзка за учреждения и предприятия (секретарски уредби, номератори и др.); 13. килими, пътеки, пердета, картини и др.; 14. спортен инвентар и фитнес обзавеждане; 15. санитарно-хигиенно обзавеждане; 16. музикални инструменти; 17. индивидуални защитни средства.

(2) Отчитането на разходите по параграфи се организира по вид, местонахождение, материалноотговорни лица и други признаци.

Чл. 234. Разходите за придобиване на друго оборудване, машини и съоръжения се отнасят съгласно бюджетни указания по съответните параграфи от схемата на приходите и разходите по Единната бюджетна класификация по бюджета на МО за съответната година.

Разходи по единния план за материално-техническо осигуряване и единния поименен списък за строителство и строителни услуги Чл. 235. Разходите по единния план за материално-техническо осигуряване и единния поименен списък за строителство и строителни услуги се определят с отделен правилник или инструкция.

Чл. 236. Сроковете и формата на представяне на документите, свързани с плащанията по единния план за материално-техническо осигуряване и единния поименен списък за строителство и строителни услуги, се определят в бюджетни указания.

Чл. 237. След утвърждаване на единния план за материално-техническо осигуряване и единния поименен списък за строителство и строителни услуги дирекция „Планиране и управление на бюджета" уведомява: 1. Главно управление „Материално-техническо и медицинско осигуряване"-за утвърдените разходи на БА за текущата година; 2. второстепенните разпоредители с бюджетни кредити-за утвърдените им разходи за текущата година.

Чл. 238. (1) Главно управление „Материално-техническо и медицинско осигуряване" уведомява Командване „Материално-техническо осигуряване" за разпределението на разходите за БА в частта за централизирано осигуряване. За всяка конкретна доставка или услуга Командване „Материално-техническо осигуряване" посочва: 1. основната програма или програмата, по която ще се извършват разходите;.

2. второстепенния разпоредител; 3. направлението на разходите по Единната бюджетна класификация; 4. количествата и стойностите по съответните програми.

(2) За доставки и услуги за централната администрация на МО дирекция „Финансово-стопански дейности" посочва: 1. основната програма или програмата, по която ще се извършват разходите; 2. направлението на разходите по Единната бюджетна класификация; 3. количествата и стойностите по съответните програми.

Чл. 239. В съответствие със сключените договори и сроковете за изплащане на извършените доставки и услуги Командване „Материално-техническо осигуряване" съгласувано с дирекция „Управление на доставките" изготвя и представя в дирекция „Планиране и управление на бюджета" ежемесечна заявка за лимит за разходи по единния план за материално-техническо осигуряване в рамките на сключените договори и сроковете за тяхното изпълнение.

Чл. 240. Дирекция „Военна инфраструктура" на основание сключените договори за строителство и строителни услуги изготвя и представя в дирекция „Планиране и управление на бюджета" ежемесечна заявка за лимит за разходи по единния поименен списък за строителство и строителни услуги в рамките на сключените договори и сроковете за тяхното изпълнение.

Чл. 241. На основание утвърдените месечни лимити за разходи по основни програми, програми, подпрограми и параграфи от Единната бюджетна класификация дирекция „Планиране и управление на бюджета" извършва централни плащания по единния план за материално-техническо осигуряване.

Чл. 242. Плащането се инициира с представяне в дирекция „Планиране и управление на бюджета" на заявка за централни плащания, както следва: 1. от Командване „Материално-техническо осигуряване"; 2. от дирекция „Финансово-стопански дейности".

Чл. 243. Заявките за централни плащания се подписват от: 1. командира на Командване „Материалнотехническо осигуряване" и началник-отдел „Централни плащания" съгласувано от отдел „Финансов" ГЩ; 2. директора на дирекция „Финансово-стопански дейности" и началника на отдел „Финансово-счетоводен" към същата дирекция.

Чл. 244. Заявката за централно плащане се изготвя в два екземпляра и се представя комплектувана с надлежно попълнени платежни документи, а при изплащане на доставки и услуги чрез акредитив се придружава и от копие на сключения договор. След извършване на плащането вторият екземпляр от заявката за централно плащане се подпечатва и се връща на съответната структура, подала заявката, а първият екземпляр остава в дирекция „Планиране и управление на бюджета".

Чл. 245. Разходооправдателните документи за извършване на плащания за доставки и услуги се съхраняват в съответната структура, представила заявката за плащане. В заявките за плащания се посочват видът на услугата и доставката.

Чл. 246. Командирът на Командване „Материално-техническо осигуряване" и директорът на дирекция „Военна инфраструктура" тримесечно предоставят на второстепенните разпоредители с бюджетни кредити, подчинени на началника на ГЩ, отчети за извършените централни плащания по единния план за материално-техническо осигуряване и единния поименен списък за строителство и строителни услуги в частта му за БА по параграфи на Единната бюджетна класификация.

Чл. 247. Длъжностните лица по чл. 243 носят отговорност за съставянето, обработването и комплектуването на първичните счетоводни документи, за целесъобразността и законосъобразността на разхода съгласно Закона за счетоводството.

Чл. 248. (1) При изменения на цените на извършваните доставки, услуги, строителство, строителни услуги и ремонти, изискващи допълнителни финансови средства, дирекция „Планиране и управление на бюджета" осъществява плащанията след: 1. представяне на предложения от Главно управление „Материално-техническо и медицинско осигуряване" за промяна (отпадане) на номенклатурите на доставките, ремонтите и услугите, утвърдени в единния план за материално-техническо осигуряване на МО; 2. представяне на предложение от дирекциите на МО за промяна (отпадане) на номенклатурите на доставките, ремонтите и услугите, утвърдени в единния план за материално-техническо осигуряване на МО; 3. представяне на предложения от дирекция „Военна инфраструктура" за промяна (отпадане) на номенклатурите на доставките, ремонтите и услугите, утвърдени в единния поименен списък за строителство и строителни услуги на МО.

(2) Предложенията се съгласуват с второстепенните разпоредители с бюджетни кредити и със съответните програмни ръководители.

Чл. 249. Изпълнението на строителната програма на МО се извършва в съответствие с изискванията на съответните нормативни документи.

Чл. 250. (1) Дирекция „Планиране и управление на бюджета" извършва разплащането на извършеното строителство и строителни услуги, включени в единния поименен списък на обектите за строителство и строителни услуги в МО и БА.

(2) Изплащането се извършва след представяне на комплектувани в опис и заверени разхо-дооправдателни документи от дирекция „Военна инфраструктура" за второстепенните разпоредители с бюджетни кредити към началника на ГЩ. Останалите разпоредители с бюджетни кредити извършват самостоятелно строителството и строителните услуги, ако обектите са включени в единния поименен списък на обектите за строителство и строителни услуги в МО. Документите за изплащане се оформят в съответствие с изискванията на съответните нормативни документи.

Чл. 251. Изплащането на аванси за доставката на материали за строителство и ремонти съгласно клаузите по сключените договори се извършва от дирекция „Планиране и управление на бюджета" след представяне на опис.

Чл. 252. Възнаграждението за техническия и независимия строителен надзор в проектирането и строителството се определя съобразно сключения договор и се начислява в разходно-оправдателните документи.

Чл. 253. Изплащането на мита, такси, транспортни разходи, комисионни възнаграждения и други, свързани с доставките на стоки и извършването на услуги, се отнасят в съответните параграфи в рамките на утвърдените основни програми, програми или подпрограми и годишни бюджети (бюджетни сметки) на второстепенните разпоредители с бюджетни кредити.

Чл. 254. За извършените децентрализирани разходи за текущи ремонти и капиталови разходи (при утвърден лимит) второстепенните разпоредители с бюджетни кредити и дирекция „Финансово-стопански дейности" представят в дирекция „Планиране и управление на бюджета" (по тримесечия с натрупване) отчет за извършените разходи.

Чл. 255. (1) Не се разрешава извършването на капиталови разходи без утвърден лимит по съответните параграфи.

(2) Всички корекции в капиталовите разхо-ди-както вътрешни компенсирани промени между параграфите и подпараграфите, така и разпределението между отделните позиции, включени в единния план за материално-техническо осигуряване, предварително се съгласуват със съответните органи по планиране и дирекция „Планиране и управление на бюджета".

Чл. 256. При отпадане на необходимостта от изплащане на задължения от предходни години средствата, заделени за тази цел по съответните програми, се намаляват от тях и се отнасят в резерв за заплати в дирекция „Планиране и управление на бюджета".

Изготвяне на коригиран бюджет Чл. 257. Коригиран бюджет на МО се изготвя през четвъртото тримесечие на текущата година на основата на счетоводна информация и анализ за изпълнението на бюджета за девет-месечието.

Чл. 258. Всички въпроси, свързани с изготвянето на коригирания бюджет на МО, се уреждат с ежегодни указания на дирекция „Планиране и управление на бюджета".

Чл. 259. Дирекция „Планиране и управление" изготвя указания и програмния макет за разработване на коригиран бюджет (бюджетна сметка) на единен програмен продукт и ги изпраща на второстепенните разпоредители с бюджетни кредити.

Чл. 260. Процесът на изготвяне на коригиран бюджет (бюджетна сметка) започва с анализ на изпълнението на бюджета на МО за де-ветмесечието, в т.ч. по второстепенни разпоредители, по източници на финансово осигуряване и по основни програми.

Чл. 261. Второстепенните разпоредители с бюджетни кредити съвместно с програмните ръководители организират разработването на коригиран бюджет (бюджетна сметка) от подчинените им структури.

Чл. 262. На база на указанията, извършения анализ и въз основа на програмния макет второстепенните разпоредители разработват проект на коригиран бюджет (бюджетна сметка) и го представят и защитават в дирекция „Планиране и управление на бюджета".

Чл. 263. Коригираният бюджет (бюджетна сметка) се комплектува със следните приложения: 1. проект на коригиран бюджет (бюджетна сметка) на второстепенния разпоредител, в т.ч. по основни програми/програми по образец, разработен от дирекция „Планиране и управление на бюджета"; 2. доклад-анализ за изпълнението на бюджета (бюджетната сметка) и очакваните разходи до края на текущата година; 3. обяснителна записка за изпълнението на бюджета (бюджетната сметка) по основни програми/програми, изпълнението на планираните политики, цели, задачи и приоритети; 4. други документи, в т. ч. таблици, анализи и разчети, обосноваващи уточнения план за разходи за текущата година.

Чл. 264. Сроковете за разработване на коригирания бюджет на МО се определят ежегодно в бюджетни указания или по друг ред, определен от дирекция „Планиране и управление на бюджета".

Чл. 265. (1) Дирекция „Планиране и управление на бюджета" извършва анализ на проектите на коригирани бюджети (бюджетни сметки) на второстепенните разпоредители и изготвя проект на коригиран бюджет на МО.

(2) В съответствие с бюджетната процедура за текущата година директорът на дирекция „Планиране и управление на бюджета" изготвя доклад, който заедно с проекта на коригиран бюджет представя на вниманието на министъра на отбраната за вземане на отношение.

(3) Докладът и проектът на коригиран бюджет се внасят за обсъждане в Съвета по отбраната по ред и в срок, определен от министъра на отбраната.

Чл. 266. Министърът на отбраната прави писмено предложение до министъра на финансите за разрешаване на промените на кредити между елементите на Единната бюджетна класификация на разходите по бюджета на МО.

Чл. 267. След получаване на разрешението от МФ министърът на отбраната утвърждава коригирания бюджет на МО.

Чл. 268. Дирекция „Планиране и управление на бюджета" извършва съответните корекции по бюджетите (бюджетните сметки) на второстепенните разпоредители в рамките на утвърдените от министъра на финансите промени.

Чл. 269. Второстепенните разпоредители с бюджетни кредити извършват съответните промени по бюджетните сметки на разпоредителите от по-ниска степен.

Чл. 270. (1) Дирекция „Планиране и управление на бюджета" може да извършва промени на кредитите между бюджетите (бюджетните сметки) на второстепенните разпоредители, ако с това не се променят одобрените параметри на бюджета на МО.

(2) Промените по ал. 1 се извършват след утвърждаване от министъра на отбраната.

Раздел VII

Управление на плащанията

Обхват на Системата за електронни банкови разплащания(СЕБРА) и видове сметки Чл. 271. (1) Средствата по бюджетните сметки в левове на второстепенните и от по-ниска степен разпоредители с бюджетни кредити от МО се организират и обслужват в единна система на събиране, съхраняване, разплащане и отчитане, наречена „Единна сметка".

(2) Бюджетните средства и плащания в левове на обслужваните от търговските банки второстепенни и от по-ниска степен разпоредители с бюджетни кредити от МО се включват в системата на „Единна сметка" чрез централизирането на приходите и сумите по възстановени разходи по сметката на МО в БНБ и чрез извършване на безкасови плащания чрез технологията на бюджетните нареждания.

(3) Включените в системата второстепенни и от по-ниска степен разпоредители с бюджетни кредити ползват по една „транзитна сметка" и по една „сметка за наличности".

(4) Редът и начинът на обслужване на средствата по извънбюджетните и набирателните сметки в МО се определят в бюджетни указания.

Чл. 272. „Транзитната сметка" служи за централизиране на приходите (вкл. оборотните средства), сумите на възстановените разходи и чуждите средства в левове.

Чл. 273. Сумите, постъпили в „транзитната сметка", ежедневно се превеждат в „Единната сметка", като се отбелязват характерът на средствата (собствени приходи, оборотни средства, чужди, възстановени разходи, неизразходвани суми за касови разходи и др.) и направлението им по параграфи.

Чл. 274. Начислените лихви по „транзитните сметки" се отнасят по „транзитната сметка" и се централизират по общия ред.

Чл. 275. От „транзитната сметка" не може да се извършват други плащания, освен свързаните с преводи на суми по сметката на МО в БНБ и служебни операции на търговските банки.

Чл. 276. Превеждането на парични средства от разпоредителите с бюджетни кредити на МО се извършва чрез иницииране на платежно нареждане/вносна бележка за плащане към бюджета (зелено платежно) и/или служебен превод от страна на обслужващата търговска банка.

Чл. 277. Платежно нареждане за превод към дирекция „Планиране и управление на бюджета" може да се инициира и от „сметката за наличности". Задължителните текстове, които се ползват при попълването на платежните нареждания, регламентират реализираните от разпоредителя с бюджетни кредити собствени приходи, оборотни средства, превежданите от разпоредителя с бюджетни кредити временно съхранявани чужди средства и възстановени разходи.

Чл. 278. Възстановените разходи са: 1. по централизираното осигуряване; 2. по децентрализираното осигуряване.

Чл. 279. Възстановените разходи по реда на централизираното осигуряване се отчитат в случаите, когато разходът не е направен от разпоредителя с бюджетен кредит, а по реда на централизираното осигуряване чрез дирекция „Планиране и управление на бюджета" или териториалните снабдителни центрове.

Чл. 280. (1) Възстановените разходи по реда на децентрализираното осигуряване се отчитат, когато разходът е извършен от разпоредителя с бюджетен кредит (напр. електроенергия, вода, транспортни услуги). В тези случаи се включват и средствата, които са захранени по сметката за наличности на разпоредителя с бюджетен кредит, но не са използвани и подлежат на възстановяване в дирекция „Планиране и управление на бюджета".

(2) Със средствата, разшифровани като възстановени разходи по децентрализирано осигуряване, периодично се намалява усвоеният лимит (извършените разходи) от съответния разпоредител с бюджетен кредит, без да се засяга отпуснатият (актуален) лимит. По този начин се освобождава лимит за повторното им използване по същия параграф и код за вид плащане, по който са възстановени.

Чл. 281. (1) В срок до 5-о число на всеки месец всички разпоредители с бюджетни кредити предоставят в дирекция „Планиране и управление на бюджета" разшифровка на преводите за едномесечния период след последната разшифровка по форма образец, определена в бюджетни указания.

(2) Представената информация в разшифров-ката е окончателна — с нея могат да се коригират посочените текстове при извършването на преводите.

(3) Не се допуска обяснение на суми от по-ранни периоди.

Чл. 282. Всички преводи, за които изискването за разшифроване не е изпълнено и не е представена справка по образец, се зачитат като собствени приходи на разпоредителя с бюджетен кредит без значение какъв е текстът, който е използван, и могат да се разходват само по общия ред за собствени приходи-чрез корекция на бюджета (бюджетната сметка) и заявяване за отпускане на месечен лимит за разход.

Чл. 283. (1) „Сметката за наличности" служи за: 1. теглене на суми в брой; 2. купуване на валута; 3. постъпване на средствата от ДОО; 4. служебно централизиране при зануляване на сметките; 5. централизиране на сумите по сметката на МО от „транзитните сметки" по нареждане на титуляра или чрез незабавно инкасо; 6. служебни операции на търговските банки.

(2) „Сметката за наличности" се захранва само със суми, постъпили въз основа на бюджетни платежни нареждания, инициирани от титуляра на този сметка по реда на съответните БУС.

(3) За захранване на сметката разпоредителят, на чието име е сметката, инициира бюджетно платежно нареждане от „Единната сметка" с получател на средствата-своята „Сметка за наличности". Всички останали показатели (реквизити), като код на платеца, код на бюджетния разпоредител и други остават непроменени.

Чл. 284. (1) В първия работен ден на месеца, следващ тримесечието, салдото на „сметките за наличности" независимо от неговия размер служебно се превежда от търговските банки в БНБ по сметката на МО. В същата се насочват и преводите от „транзитните сметки".

(2) С указанията за годишното приключване директорът на дирекция „Планиране и управление на бюджета" определя сроковете за зануляване и приключване на „сметките за наличности".

Чл. 285. Не се допуска откриване на повече от една сметка от всеки вид на съответния разпоредител, включен в системата на „Единната сметка".

Участници в процеса на плащания чрез системата на „Единната сметка" Чл. 286. Участници в процеса на плащания са: 1. дирекция „Планиране и управление на бюджета"; 2. второстепенните разпоредители с бюджетни кредити; 3. разпоредители с бюджетни кредити от пониска от втора степен.

Ред за извършване на банковото обслужване чрез системата на „Единната сметка" в Министерство на отбраната Чл. 287. Дирекция „Планиране и управление на бюджета" управлява и контролира процеса на плащания в МО.

Чл. 288. Дирекция „Планиране и управление на бюджета" съвместно с МФ уведомява обслужващите търговски банки за кодовете, наименованието и съществуващите банкови сметки на подлежащите на обслужване от тях по реда на съответните БУС разпоредители с бюджетни кредити от МО.

Чл. 289. (1) Дирекция „Планиране и управление на бюджета", изпраща до второстепенния или от по-ниска степен разпоредител с бюджетни кредити заверено от БНБ писмо, с което се упълномощават лицата, които да инициират бюджетни платежни нареждания, да се разпореждат със средствата по „сметката за наличности" и да нареждат преводите по „транзитните сметки".

(2) Писмото се представя в обслужващата търговска банка заедно със спесимен от подписи и други необходими документи.

Чл. 290. За инициирането на бюджетни платежни нареждания се изисква наличието на спесимени на поне две лица. Същото се отнася и за разпореждането със средствата по „сметката за наличности".

Чл. 291. (1) Лицата, имащи спесимени и право да подписват платежни документи, носят отговорност за: 1. законосъобразносттта и целесъобразността на инициираните плащания; 2. комплектуването на платежните нареждания; 3. документалното им обезпечение (с фактури и други разходно-оправдателни документи); 4. верността на попълнените в тях данни. (2) Лицата по ал. 1 носят отговорност по Закона за счетоводството.

Чл. 292. Търговската банка служебно закрива разходната сметка, като отнася салдото по съответната приходна сметка след получаване на писмото и спесимените на лицата, имащи право да се разпореждат със средствата по „сметката за наличности" и да инициират бюджетни платежни нареждания.

Чл. 293. За отчитане на временно съхраняваните средства второстепенните разпоредители с кредити и разпоредители от по-ниска степен могат да имат само една набирателна сметка. Разрешение за откриването й се определя от дирекция „Планиране и управление на бюджета" по ред, установен от МФ.

Извършване на плащанията Чл. 294. Всички плащания и счетоводни операции на разпоредителите с бюджетни кредити, включени в „Единната сметка", се осъществяват от „сметка за наличности" и „транзитна сметка".

Чл. 295. (1) Плащанията на всички разпоредителите с бюджетни кредити се извършват безкасово чрез технологията на бюджетното нареждане съгласно БУС 1302000.

(2) Чрез системата СЕБРА бюджетното платежно нареждане се подава в дирекция „Планиране и управление на бюджета".

Чл. 296. Дирекция „Планиране и управление на бюджета": 1. контролира предлагания разход и съответствието му с утвърдения месечен лимит за разход; 2. потвърждава и подава на банковата система за сетълмент; 3. отхвърля и връща иницииращия документ.

Чл. 297. Плащанията се инициират чрез подаване на бюджетно платежно нареждане.

Чл. 298. Плащанията се извършват: 1. до размера на утвърдения месечен лимит за разход на разпоредителя с бюджетен кредит; 2. до размера на преведените собствени нетни приходи, като се инициират бюджетни платежни нареждания със съответния код на плащане съгласно утвърдените разходи в годишния бюджет (бюджетна сметка) на разпоредителя с бюджетни кредити; 3. до размера на преведените оборотни средства, като се инициират бюджетни платежни нареждания със специално определен в бюджетни указания код за плащане за закупуване на стоки, продукти и други, които имат характер на оборотни средства; по същия код на плащане не могат да се инициират бюджетни платежни нареждания и да се извършват разходи за заплати и текуща издръжка, заложени в утвърдения годишен бюджет (бюджетна сметка) на разпоредителя с бюджетни кредити.

Чл. 299. Безкасовите разходи се извършват със средства от „Единната сметка" на МО. Второстепенните и от по-ниска степен разпоредители с бюджетни кредити не разполагат със собствена банкова сметка, от която да могат самостоятелно да извършват плащания по банков път.

Чл. 300. Не се допуска частично плащане (одобряването на разхода е само до размера на утвърдения месечен лимит).

Чл. 301. Платежните документи, с които се извършва тегленето на пари в брой от банката, се определят в бюджетни указания или указания на дирекция „Планиране и управление на бюджета" на основата на съответните нормативни документи.

Чл. 302. Сумите по възстановени разходи, както и реализираните собствени приходи (касови и безкасови) се внасят по транзитните сметки, след което същите ежедневно се централизират. Внасянето на всички приходи в транзитните сметки е задължително.

Раздел VIII

Счетоводни операции и отчетност Чл. 303. В хода на извършване на плащанията по БУС 1302000 второстепенните (ако извършват разходи) и от по-ниска степен разпоредители с бюджетни кредити следва да осъществяват необходимия контрол за съответствие между инициираните от тях платежни документи и реално извършените плащания по съответните кодове. В случай на допуснати грешки те следва писмено да уведомят дирекция „Планиране и управление на бюджета",за да може да се извършат необходимите корекции.

Чл. 304. В МО за отчитане на стопанските операции се прилага двустранното счетоводно записване по сметкоплана на бюджетните предприятия.

Чл. 305. Наличните парични средства се отчитат при строго спазване на финансовата дисциплина и използването на следните счетоводни документи и регистри: 1. приходен касов ордер(ПКО); 2. разходен касов ордер(РКО); 3. касова книга.

Чл. 306. За отчитане на приходите на парични средства се попълва приходен касов ордер. Съставя се в един екземпляр и се подписва от главния счетоводител и касиера. Приходният касов ордер се попълва с химикал, четливо и без поправки. На вносителя на паричните средства касиерът е длъжен да предаде квитанцията, която е част от ПКО. Квитанцията, попълнена с всички реквизити и печат, има доказателствена сила.

Чл. 307. За отчитане на разхода на парични средства се попълва разходен касов ордер. Съставя се в един екземпляр. Изплащането на средства от касата на поделението се извършва, след като разходният касов ордер предварително е подписан от началника на поделението и главния счетоводител и има законово основание за извършване на разхода. Към разходния касов ордер задължително се прилагат първичните разходооправдателни документи, предварително утвърдени от началника на поделението.

Чл. 308. (1) Основен счетоводен регистър за касовите стопански операции е касовата книга. Тя се води в два екземпляра, под индиго. Първият екземпляр заедно с приходните и разходните касови ордери и приложените към тях първични документи се предават от касиера за осчетоводяване, а вторият екземпляр остава в касовата книга.

(2) Касовата книга задължително се проно-мерова, прошнурова, подпечатва с печата на поделението и се подписва от началника на поделението и главния счетоводител (началника на финансовата служба). Касовата книга се приключва ежедневно.

Чл. 309. (1) В началото на всяка отчетна година със заповед на началника на поделението се обявява списък на лицата, имащи право да получават служебни аванси. За отчитане на служебните аванси се използва авансов отчет, към който се прилагат всички разходооправда-телни документи, за усвояване на аванса.

(2) Служебните аванси се отчитат в срок 5 дни от получаване на аванса. Служебните аванси, дадени за декември, се отчитат съгласно указанията на БНБ и МФ за зануляване на сметката за наличности. Не се допуска даването на нов аванс, преди да е отчетен предходният.

Чл. 310. Всички налични парични средства се съхраняват в огнеупорни каси, които в края на работния ден се запечатват с печата на поделението. Вторият ключ от касата се предава за съхранение в запечатан плик на началника на поделението срещу писмен документ. В касата на поделението не могат да се съхраняват парични средства, непринадлежащи на поделението.

Чл. 311. За завеждане на отчетността на предоставените активи за управление във финансовите служби се завеждат следните счетоводни регистри: 1. главна книга; 2. сборна оборотна ведомост; 3. касова книга; 4. оборотна ведомост.

Чл. 312. Главният счетоводител (началникът на финансовата служба) тримесечно изготвя и представя на висшестоящия финансов орган оборотна ведомост на начислена основа по сметкоплана на бюджетните предприятия с натрупване от началото на годината.

Чл. 313. (1) Второстепенните разпоредители с бюджетни кредити изготвят обобщени оборотни ведомости на начислена основа на подчинените си поделения и ги представят в дирекция „Планиране и управление на бюджета".

(2) Редът, начинът и сроковете за изготвяне и представяне на оборотните ведомости се определят с указания на директора на дирекция „Планиране и управление на бюджета" след получаване на указания от МФ.

Чл. 314. (1) Второстепенните разпоредители с бюджетни кредити изготвят и представят в дирекция „Планиране и управление на бюджета" ежемесечен отчет за реализираните приходи и извършените разходи по параграфи и под-параграфи от Единната бюджетна класификация с натрупване.

(2) формата, съдържанието и сроковете на отчетите по ал. 1 се определят в бюджетни указания.

Чл. 315. Ежемесечният отчет за касовото изпълнение на бюджета и извънбюджетните сметки и фондове се изготвят по форма и съдържание, определени в бюджетни указания, съгласно изискванията на МФ по основни видове приходи и разходи с натрупване от началото на годината.

Чл. 316. Редът, съдържанието и сроковете за изготвянето и представянето на тримесечните отчети за касовото изпълнение на бюджета и извънбюджетните сметки и фондове се определят от дирекция „Планиране и управление на бюджета" след указания от МФ.

Чл. 317. Второстепенните разпоредители с бюджетни кредити изготвят и представят в дирекция „Планиране и управление на бюджета" обобщени годишни финансови отчети по форма и съдържание съгласно указания на дирекция „Планиране и управление на бюджета".

Чл. 318. В края на всеки данъчен период второстепенните разпоредители с бюджетни кредити представят в дирекция „Планиране и управление на бюджета" справки-декларации на подчинените си поделения по ЗДДС.

Чл. 319. (1) Редът, начинът и формата на отчитане по ЗДДС и правилникът за неговото прилагане се определят в бюджетни указания или указания на дирекция „Планиране и управление на бюджета".

(2) За прилагане на изискванията на ЗДДС се използват следните основни първични документи и регистри: 1. данъчна фактура; 2. опростена фактура; 3. касова бележка; 4. данъчно дебитно известие; 5. данъчно кредитно известие; 6. дебитно известие; 7. кредитно известие; 8. протокол за приемане на активи без фактура; 9. протокол за безвъзмездна сделка; 10. протокол за бракуване на ДМА; 11. протокол за бракуване на материални запаси; 12. дневник за покупките; 13. дневник за продажбите.

Чл. 320. (1) Активите и пасивите в поделенията и административните структури се инвентаризират в следните срокове: 1. дълготрайните материални и нематериални активи — най-малко веднъж на две години; 2. материалните запаси — най-малко веднъж в годината; 3. останалите активи и пасиви — преди съставянето на годишния финансов отчет; 4. книгите в библиотеките — най-малко веднъж на пет години.

(2) Освен посочените в ал. 1 срокове инвентаризация се извършва и при смяна на материалноотговорното лице.

Чл. 321. Инвентаризациите се извършват от комисии по ред и начин, определени от началника на поделението (административната структура) и съгласно изискванията на Закона за счетоводството.

Чл. 322. Счетоводната информация се съхранява в счетоводен архив в съответствие с изискванията на Закона за счетоводството, както следва: 1. ведомости за заплати — 50 години; 2. счетоводни регистри и финансови отчети — 10 години; 3. документи за финансов одит — до извършване на следващ вътрешен одит и одит на Сметната палата документи за данъчен контрол — до 5 години; 4. след изтичане на давностния срок за погасяване на задължението всички останали документи — 3 години.

Раздел IX

Система за финансово управление и контрол Чл. 323. Системите за финансово управление и контрол включват система за предварителен контрол и система за двоен подпис по отношение на поемането на финансови задължения и извършването на разходи.

Чл. 324. (1) Предварителният контрол е контрол за законосъобразност и се осъществява преди вземането на решение за поемане на задължение или за извършване на разход.

(2) Контролът по ал. 1 се осъществява от началника на финансовия отдел/главния счетоводител чрез проверка на документите и действията, свързани с поемането на задължение или с извършването на разход.

Чл. 325. Преди поемането на задължението се проверяват: 1. съответствието на задължението с бюджетните параграфи; 2. наличието на бюджетен кредит; 3. компетентността на лицето, което поема задължението; 4. правилното изчисление на количествата и сумите; 5. спазването на тръжни процедури и други нормативни изисквания, свързани с поемане на задължението.

Чл. 326. Преди извършването на разхода се проверява: 1. съответствието на разхода с поетото задължение; 2. компетентността на лицето, разпоредило извършването на разхода; 3. верността на първичните счетоводни документи, включително правилното изчисление на количествата и сумите по тях.

Чл. 327. (1) Главният счетоводител оформя резултатите от проверката в контролен лист.

(2) формата на контролния лист се определя в бюджетни указания.

Чл. 328. За всяко поемане на задължение над 10 хил. лв. се съставя досие, което съдържа копия от всички документи, свързани с поемането на задължението, както и копия от документите за всички разходи, извършвани във връзка с това задължение независимо от размера им.

Чл. 329. За всеки разход над 10 хил. лв. се съставя досие, когато при поемане на задължението не е имало основание за съставяне на досие за задължение (например разходите за ел. енергия, топлоенергия, вода и др.).

Чл. 330. Всяко досие задължително съдържа: 1. опис на приложените документи; 2. контролен лист за движението на досието между различните служби и длъжностни лица; 3. описание на приложимата нормативна уредба, свързана с поемането на конкретното задължение или извършването на разхода; 4. копия от договорите и анексите към тях, копия от фактурите и платежните документи; 5. документ, указващ мястото на документацията, свързана с възлагането на обществените поръчки, тръжни и др. процедури, като тя се съхранява в пълния й обем; документът се изготвя и подписва от служителя, на който със заповед е възложено съхранението на този вид документация, и съдържа опис на приложените решения, заповеди, протоколи, предложения на кандидати и др.; 6. други документи, имащи отношения към поемането на задължението или извършването на разхода; 7. контролен лист за извършване на предварителен контрол; 8. мотивиран писмен отказ на главния счетоводител при наличие на такъв.

Чл. 331. (1) Досието се предава на началника на финансовия отдел/отделение, направление (главния счетоводител), който преценява неговата пълнота, като при необходимост може да поиска допълването му.

(2) Началникът на финансовия отдел (главният счетоводител) се произнася по законосъобразността на задължението или разхода, като одобрението се удостоверява с подпис и дата, поставени върху документа за поемане на задължение или за извършване на разход.

Чл. 332. Системата на двойния подпис е задължителна процедура, при която всички документи, свързани с поемането на задължение или с извършването на разход, се подписват от ръководителя и от началника на финансовия отдел (главния счетоводител) на съответната структура на МО независимо от размера на задължението или разхода.

Чл. 333. Забранява се поемането на задължения или извършването на разходи без подпис на началника на финансовия отдел/отделение, направление (главния счетоводител).

Чл. 334. Системата на двойния подпис се прилага и в случаите, когато не е упражнен предварителен контрол от страна на началника на финансовия отдел (главния счетоводител).

Чл. 335. Началникът на финансовия отдел (главният счетоводител) може да откаже полагането на втори подпис при поемането на задължение или извършване на разход. Отказът на главния счетоводител е в писмена форма, мотивиран и задължително заведен в деловодството.

Чл. 336. Ръководителят на съответната структура в МО в своя заповед определя длъжностните лица, които изпълняват неговите и на началника на финансовия отдел (главния счетоводител) функции в случаи на отсъствие поради ползване на отпуски, командировки или болнични.

Глава четвърта

ЦЕЛЕВИ РАЗХОДИ НА МИНИСТЕРСТВОТО НА ОТБРАНАТА Чл. 337. По бюджета на МО се извършват разходи, финансирани чрез: 1. осигуряване на допълнителни средства от Републиканския бюджет; 2. други целеви средства.

Чл. 338. По бюджета на МО се извършват целеви разходи, свързани с подготовката, пред-присъединителния период и периода на членство на Република България в НАТО.

Чл. 339. Утвърдените средства за МО се осигуряват допълнително в бюджета чрез извършване на промени по реда на Закона за устройството на държавния бюджет.

Чл. 340. Средствата, свързани с подготовката, предприсъединителния период и членството на Република България в НАТО, се разходват целево по ред и начин, определен в този правилник и бюджетни указания.

Чл. 341. Средствата се заявявят по общия ред по основни програми/програми и в рамките на определената квота за разходи на второстепенните разпоредители с бюджетни кредити.

Чл. 342. Средствата се разходват по съответните основни програми и съответните годишни бюджети (бюджетни сметки) на второстепенните разпоредители с бюджетни кредити. Разчетите за финансиране на потребностите от средства се включват в месечната заявка за лимит за разходи по единната бюджетна класификация на разходите.

Чл. 343. Отчитането на разходите се извършва по основни програми/програми и по второстепенни разпоредители с бюджетни кредити.

Чл. 344. В определени случаи, регламентирани в бюджетни указания и свързани с участието на български военни подразделения в международни учения и др. дейности, се извършват разходи от външни на бюджета източници.

Чл. 345. За участието на българските военнослужещи в международни учения и други дейности, за които се възстановят част от извършените разходи, се изготвя отделна заявка за разходи.

Чл. 346. До възстановяване на планираните разходи дирекция „Планиране и управление на бюджета" осигурява лимит за разход за сметка на основната програма и годишен бюджет (бюджетна сметка) на второстепенния разпоредител с бюджетни кредити.

Чл. 347. При невъзстановяване на планираните разходи поради неправилно оформени отчетни документи, приключване на бюджетната година или други обстоятелства извършените разходи остават за сметка на основната програма на съответния второстепенен разпоредител.

Чл. 348. При възстановяване на предварително разчетената сума се извършва приспадане на извършените разходи по основната програма на второстепенния разпоредител с бюджетен кредит.

Глава пета

ЗАЧИСЛЯВАНЕ НА ПОДЕЛЕНИЯТА НА ФИНАНСОВО ОСИГУРЯВАНЕ ПРИ ФОРМИРАНЕ И ПРЕПОДЧИНЯВАНЕ.

РЕД ЗА ЛИКВИДАЦИЯ НА ФИНАНСОВАТА СЛУЖБА ПРИ РАЗФОРМИРОВАНЕ Чл. 349. Разпоредителите с бюджетни кредити (поделенията) се зачисляват на финансово осигуряване към съответния финансов орган с финансов атестат от дирекция „Планиране и управление на бюджета" или от висшестоящия финансов орган при второстепенния разпоредител с бюджетни кредити въз основа на заповед на министъра на отбраната за формирането им или разпореждане на началника на ГЩ за дислокацията/предислокацията им.

Чл. 350. (1) При преподчиняване на разпоредител с бюджетни кредити (поделение) и преминаването му на финансово осигуряване към друг второстепенен разпоредител с бюджетни кредити осигуряващият финансов орган до момента на промяната издава финансов атестат в свободна форма, която съдържа: 1. утвърден бюджет (бюджетна сметка) за годината и извършения разход до момената на промяната; 2. проект на годишна бюджетна сметка за плановата бюджетна година (средносрочна бюджетна прогноза) с необходимите документи към нея, ако отчисляването става в периода на планирането на бюджета за следващата бюджетна година; 3. обяснителна записка за състоянието, в което се предава финансовата служба на новия осигуряващ орган; 4. справка-декларация за удостоверяване изплащането на всички задължения към доставчици на стоки и услуги.

(2) Финансовият атестат се подписва от органа по ал. 1 и в 10-дневен срок от подписване на заповедта за предислокацията и промяната на реда на финансовото осигуряване на разпоредителя (поделението) се изпраща до началника на новия осигуряващ финансов орган.

Чл. 351. При формиране или преподчинява-не на разпоредител с бюджетни кредити (поделение) от един второстепенен разпоредител с бюджетни кредити към друг второстепенен разпоредител с бюджетни кредити новият осигуряващ орган задължително писмено уведомява дирекция „Планиране и управление на бюджета" за включване на разпоредителя (поделението) за работа със СЕБРА. В тези случаи остават изискванията за представяне на писмо съгласно изискванията на чл. 19, ал. 2, т. 6.

Чл. 352. При разформироване на разпоредител с бюджетни кредити (поделение) началникът на финансовата служба (главният счетоводител) е длъжен да: 1. извърши всички плащания по задължения към доставчиците и полагащите се парични възнаграждения на личния състав и преведе дължимите суми за данъци, осигурителни вноски и други, произтичащи от нормативните актове; 2. събере и преведе по принадлежност всички дължими на поделението суми; 3. попълни и оформи документите, отнасящи се до лични парични вземания на военнослужещите на кадрова военна служба, и ги връчва срещу подпис в съответните служби ДИО; 4. попълни и оформи документите, отнасящи се до лични парични вземания на гражданските лица по служебни и трудови правоотношение, и ги връчва срещу подпис в съответните служби ДИО; 5. издаде парични вещеви и продоволствени атестати на всички срочнослужещи на наборна военна служба — единично или групово, за зачисляване на храна и вещево доволствие на новото местослужене; 6. превежда останалите неизразходвани бюджетни средства на дирекция „Планиране и управление на бюджета" след изплащането на всички лични парични възнаграждения на персонала, веществените разходи и др.; 7. преведе извънбюджетните и чуждите средства съобразно техния произход и предназначение; 8. отправи чрез финансовия орган на второстепенния разпоредител писмено искане до дирекция „Планиране и управление на бюджета" за закриване на сметките на разпоредителя (поделението); 9. подготви и представи за финансова ревизия всички документи за дейността на финансовата служба от последната ревизия до датата на ликвидация на поделението и до завършването на ликвидацията да събере сумите по начети в рамките на законоустановените срокове или постъпи по ред, уточнен от ликвидационната комисия; 10. предаде в деловодството на ликвидиращото се поделение за сдаване ведомостите за заплати на военнослужещите на кадрова и наборна военна служба и гражданските лица по служебни и трудови правоотношения, включително и ведомостите по ДЩР, както и всички счетоводни книги и отчетни документи; 11. изготви ликвидационен отчет, в който да изложи цялостно извършената работа по ликвидацията на финансовата дейност на поделението и приложи всички отчетни форми, които се изискват от този правилник при годишно приключване.

Чл. 353. (1) В случай на ликвидиране само на финансовата служба, без да се ликвидира поделението, изпълняващият правата на разпоредител с бюджетни кредити командир (началник) преустановява да изпълнява функциите на разпоредител с бюджетни кредити и се постъпва както при разформироване на разпоредител с бюджетни кредити (поделение).

(2) С цел правилно приключване на финансовата дейност на ликвидиращия се разпоредител с бюджетни кредити (поделение) директорът на дирекция „Планиране и управление на бюджета" дава допълнителни указания в зависимост от конкретните условия, при които се разформироват разпоредителите с бюджетни кредити (поделенията).

(3) Началникът на финансовия отдел на второстепенния разпоредител с бюджетни кредити има право да дава указания по приключване на финансовата дейност на ликвидиращия се разпоредител с бюджетен кредит (поделение) в съответствие с тази глава.

(4) Всички неуредени трудовоправни взаимоотношения (продължаващи и след разформироването на поделението) се поемат от правоприемника.

Глава шеста

РЕД ЗА ПРИКЛЮЧВАНЕ НА БЮДЖЕТНАТА ГОДИНА Чл. 354. Министерството на финансите съвместно с БНБ ежегодно разработват и изпращат на първостепенните разпоредители с бюджетни кредити указания за годишното приключване на бюджетната година.

Чл. 355. (1) В съответствие с изискванията по чл. 354 дирекция „Планиране и управление на бюджета" изготвя и изпраща указания до разпоредителите с кредити в МО относно приключването на бюджетната година.

(2) С указанията се определят: 1. редът за приключване на бюджетните и извънбюджетните сметки; 2. крайният срок за връщане на неусвоените финансови средства; 3. крайният срок за: а) плащания за данъци и социални осигуровки; б) преводи към други бюджетни организации, представляващи плащания за такси, получени стоки, услуги и други операции от подобен характер; в) преводи в приход на Републиканския бюджет; 4. крайният срок за продажба на касовата наличност във валута и отнасянето на левовата й равностойност по транзитната сметка; 5. редът за наличие на приходящи остатъци от собствени приходи към 31 декември; 6. редът за начисляване и превеждане на съответните данъци; 7. изготвянето на разшифровка по определени параграфи по единната бюджетна класификация; 8. други специфични въпроси по приключване на бюджетната година.

Чл. 356. (1) До края на декември всяка бюджетна година се изплащат всички задължения на поделенията към фирми, организации и доставчици. Цялостно се уреждат и задълженията към военнослужещите на кадрова и наборна военна служба и граждански лица по служебни и трудови правоотношения за полагащите им се лични парични възнаграждения. Събират се всички вземания на поделенията.

(2) Забранява се поемането на задължения извън рамките на утвърдените лимити от средства в края на текущата година. Забранява се извършването на авансови плащания срещу направени поръчки за доставка на стоки, материали или за извършване на услуги, които не са изпълнени до края на текущата бюджетна година.

Чл. 357. Служебните аванси се отпускат най-късно до 10 декември текущата година с изключение на авансите за неотложни нужди. Всички служебни аванси се отчитат най-късно до 20 декември текущата година.

Чл. 358. (1) Наличните суми в касите на поделенията се внасят, както следва: 1. остатъкът от бюджетни средства — по сметка на дирекция „Планиране и управление на бюджета"; 2. остатъкът от извънбюджетни средства — по предназначение; 3. остатъкът от данъци — в приход на съответния бюджет; 4. удържаните запори и други удръжки — по прякото им предназначение.

(2) Указанията по приключване на бюджетната година и начинът за изготвяне на годишния отчет за дейността на финансовите служби в поделенията на МО и БА се дават от дирекция „Планиране и управление на бюджета" след получаване на указания от МФ.

Чл. 359. След приключване на бюджетната година дирекция „Планиране и управление на бюджета" изготвя отчет за извършените фактически разходи по бюджета на МО и го представя за утвърждаване на министъра на отбраната. Отчетът се представя за заверка на органите на Сметната палата и МФ.

ПРЕХОДНИ И ЗАКЛЮЧИТЕЛНИ РАЗПОРЕДБИ § 1. Този правилник се издава на основание чл. 35, ал. 1, т. 2, 3 и 26 от Закона за отбраната и въоръжените сили на Република България, чл.19, ал.1 от Закона за държавния вътрешен финансов контрол и чл.25 от Устройствения правилник на МО. § 2. Министърът на отбраната със заповед утвърждава приложенията по този правилник както и други документи образци, свързани с планирането и финансирането на разпоредителите с бюджетни кредити и прилагането на способа на двустранното счетоводно записване. § 3. По смисъла на Закона за устройство на държавния бюджет и този правилник: 1. „Собствени бюджетни приходи" са очакваните и постъпилите парични средства в бюджета на МО въз основа на нормативни актове.

2. „Администриране на приходи" е дейността по събиране и отчитане на приходите в бюджета на МО.

3. „Бюджетни разходи" са предвидените и разходваните парични средства от държавния бюджет съгласно законите на страната.

4. „Бюджетен кредит" е сумата, гласувана в рамките на бюджета, даваща право на извършване на разход.

5. „Бюджетна субсидия" е сумата, предоставяна безвъзмездно от държавния бюджет под определено условие.

6. „Бюджет (бюджетна сметка)" е финансово-правната форма, чрез която се регламентират разходите, които дадена бюджетна единица може да извърши за съответната бюджетна година.

7. „Фонд" е финансово-правната форма, чрез която се регламентират извънбюджетните приходи и разходи на държавните органи и бюджетни организации и отношенията им с държавния бюджет във връзка със задачи от национален характер.

8. „Извънбюджетна сметка" е финансово-правната форма, чрез която се регламентират извънбюджетните приходи и разходи, с които държавните органи и бюджетни организации могат да се разпореждат за съответната бюджетна година в рамките на своята компетентност.

9. „Чужди средства" са съдебните гаранции, гаранциите за обезпечаване на временен внос, депозитите за участие в търгове и други подобни средства, временно съхранявани от държавния орган или от бюджетната организация за сметка на други лица.

10. „Възстановени приходи" — връщането на парични средства от бюджетната организация на външни контрагенти, които първоначално са получени и осчетоводени от бюджетната организация като приходи и увеличение на паричните средства по банковата й сметка, а впоследствие се връщат на контрагента, който ги е превел. При това връщане бюджетната организация отразява намаляване на приходите (те се възстановяват на контрагента, който ги е превел) и намаляване на паричните средства в банковата й сметка.

11. „Възстановени разходи" — връщането на парични средства от външни контрагенти по банковата сметка на бюджетната организация, които първоначално са били отчетени от бюджетната организация като разходи и намаление на паричните средства, а впоследствие на определено нормативно основание разходите се възстановяват изцяло или частично от контрагента. При това връщане от контрагента бюджетната организация отразява намаляване на разходите (те се възстановяват на бюджетната организация от контрагента, на когото са били преведени) и увеличаване на паричните средства по банковата й сметка. § 4. По смисъла на този правилник финансовите органи са идентифицирани като началници на финансови отдели, отделения, направления, служби в зависимост от тяхното наименование и структуриране в щата на съответния разпоредител с бюджетни кредити. § 5. Този правилник отменя обявения с МЗ OX-446/29.XII.1995 г. Правилник за финансовата дейност в системата на МО (ДВ, бр. 50 от 1996 г.). § 6. Правилникът влиза в сила от 1 януари 2003 г.

Министър: Н. Свинаров

Вижте пълния текст на този материал в PDF-a на броя