Административният съд – София-град, на основание чл. 181, ал. 1 и 2 във връзка с чл. 188 от Административнопроцесуалния кодекс съобщава, че е постъпила жалба от Националната асоциация на строителните предприемачи, с която се оспорва чл. 4, ал. 1, т. 4 в частта „и визи за проектиране“, ал. 2 и 3 от същия член от Наредбата за реда и начина за провеждане на обществени обсъждания в областта на пространственото развитие и устройството на територията на Столичната община, приета с Решение № 661 по протокол № 41 от 12.10.2017 г. на Столичния общински съвет, по която е образувано адм.д. № 2707/2018 г. по описа на Административния съд – София-град, ХХІІІ тричленен състав, насрочено за 1.06.2018 г. от 10,30 ч. Всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.