Постановление № 101 от 4 май 2006 г. за осигуряване на средства от централния бюджет за 2006 г. по бюджета на Министерството на икономиката и енергетиката за изпълнение на проект “Създаване на конкурентоспособни стартиращи фирми - Проект 100”

ПОСТАНОВЛЕНИЕ № 101 ОТ 4 МАЙ 2006 Г. за осигуряване на средства от централния бюджет за 2006 г. по бюджета на Министерството на икономиката и енергетиката за изпълнение на проект “Създаване на конкурентоспособни стартиращи фирми - Проект 100”

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави 1 000 000 лв. от централния бюджет за 2006 г. по бюджета на Министерството на икономиката и енергетиката за изпълнение на проект “Създаване на конкурентоспособни стартиращи фирми - Проект 100”.

Чл. 2. Средствата по чл. 1 да се осигурят от централния бюджет за 2006 г. по реда на чл. 34, ал. 1 от Закона за устройството на държавния бюджет.

Чл. 3. Министърът на финансите по предложение на министъра на икономиката и енергетиката да извърши налагащите се промени по бюджета на Министерството на икономиката и енергетиката за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на икономиката и енергетиката и на министъра на финансите.

За министър-председател: Даниел Вълчев

Главен секретар на Министерския съвет: Севдалин Мавров