Наредба за изменение и допълнение на Наредба № 15 от 2004 г. за воденето и съхраняването на регистрите от Комисията за финансов надзор и за подлежащите на вписване обстоятелства

КОМИСИЯ ЗА ФИНАНСОВ НАДЗОР

Наредба за изменение и допълнение на Наредба № 15 от 2004 г. за воденето и съхраняването на регистрите от Комисията за финансов надзор и за подлежащите на вписване обстоятелства (обн., ДВ, бр. 54 от 2004 г.; изм., бр. 15 от 2005 г.; изм. и доп., бр. 12 и 53 от 2006 г.) § 1. В чл. 2 се правят следните изменения: 1. Създава се т. 11: “11. професионалните схеми по допълнително пенсионно осигуряване;”.

2. Досегашните т. 11 и 12 стават съответно т. 12 и 13. § 2. В чл. 17 се правят следните изменения и допълнения: 1. В ал. 1 т. 2 се изменя така: “2. вътрешната информация по смисъла на чл. 4 от Закона срещу пазарните злоупотреби с финансови инструменти, която пряко се отнася до емитента.”

2. В ал. 3 се създава нова т. 14 със следното съдържание: “14. уведомлението по чл. 16, ал. 1 от Закона срещу пазарните злоупотреби с финансови инструменти;”.

3. Досегашната т. 14 става т. 15. § 3. В чл. 24, ал. 1 т. 4 се изменя така: “4. наименованието, седалището и адресът на управление на инвестиционния посредник, съответно на инвестиционното дружество, на управляващото дружество или на пенсионноосигурителното дружество, с което инвестиционният консултант има сключен договор, както и датата на сключването, съответно датата на прекратяването на договора.” § 4. В чл. 28 се правят следните изменения и допълнения: 1. В ал. 1: а) в т. 2 думата “актюера” се заменя с “отговорния актюер”; б) точка 3 се изменя така: “3. имената (собствено, бащино и фамилно) на лицата, които притежават пряко или чрез свързани лица 10 и над 10 на сто от акциите на пенсионноосигурителното дружество или могат да упражняват контрол над него; за юридическо лице съответно се вписват наименованието, кодът по БУЛСТАТ, седалището, адресът на управление и предметът на дейност;”.

2. В ал. 2: а) точка 3 се изменя така: “3. наименованието, седалището, адресът на управление, кодът по БУЛСТАТ, датата и номерът на лиценза (разрешението) на банката-попечител, с която пенсионноосигурителното дружество, управляващо фонда, е сключило договор за попечителски услуги;” б) в ал. 2 т. 4 се изменя така: “4. наименованието на всеки инвестиционен посредник, с който пенсионноосигурителното дружество е сключило договор за извършване на сделки с ценни книжа, свързани с управлението на активите на фонда;” в) създава се нова т. 5 със следното съдържание: “5. името (собствено, бащино и фамилно) на инвестиционния консултант, съответно - наименованието на управляващото дружество, с което пенсионноосигурителното дружество има сключен договор за инвестиционни консултации относно ценни книжа;” г) досегашните т. 5, 6, 7 и 8 стават съответно т. 6, 7, 8 и 9. § 5. Създава се раздел ХIа: “Обстоятелства, подлежащи на вписване в регистъра на професионалните схеми Чл. 29а. За всяка професионална схема се вписват: 1. наименованието, седалището, адресът на управление, съдебната регистрация и кодът по БУЛСТАТ на предприятието осигурител или съответните данни за чуждестранното предприятие осигурител; 2. наименованието, седалището, адресът на управление, съдебната регистрация, кодът по БУЛСТАТ и номерът на пенсионната лицензия на пенсионноосигурителното дружество или съответните данни за чуждестранната институция.”

Заключителна разпоредба § 6. Наредбата се издава на основание чл. 30, ал. 2 от Закона за комисията за финансов надзор и е приета с решение № 77-Н от 28.II.2007 г. на Комисията за финансов надзор.

Председател: А. Апостолов