Решение № 917 от 22 ноември 2004 г. за изменениe на решения № 171 и 172 на Министерския съвет от 1998 г. и сключване на допълнителни споразумения към договори за предоставяне на концесии върху части от крайбрежната плажна ивица - морски плаж “Албена” и морски плаж “Златни пясъци”

РЕШЕНИЕ № 917

ОТ 22 НОЕМВРИ 2004 Г. за изменениe на решения № 171 и 172 на Министерския съвет от 1998 г. и сключване на допълнителни споразумения към договори за предоставяне на концесии върху части от крайбрежната плажна ивица - морски плаж “Албена” и морски плаж “Златни пясъци”

На основание чл. 43, ал. 3 от Правилника за прилагане на Закона за концесиите

МИНИСТЕРСКИЯТ СЪВЕТ

РЕШИ: 1. В т. 9.2 на решения № 171 и 172 на Министерския съвет от 1998 г. думите “изготвената с финансово-икономическия анализ на концесията методика” се заменят с “утвърдената на 13 май 2004 г. от министъра на регионалното развитие и благоустройството методика”.

2. В изпълнение на т. 3 от Решение № 48 на Комисията за защита на конкуренцията от 18 март 2004 г. министърът на регионалното развитие и благоустройството да предложи на концесионерите на морски плаж “Албена” и на морски плаж “Златни пясъци” да сключат допълнителни споразумения - анекси към концесионните договори, с които размерът на показател “Р” (ставката за роялти) да се определи на 7 на сто.

3. Точка 1 влиза в сила от 1 януари 2004 г., а т. 2 - от 10 април 2004 г.

4. Упълномощава министъра на регионалното развитие и благоустройството да предложи на концесионерите на морски плаж “Албена” и морски плаж “Златни пясъци” до 15 декември 2004 г. да подпишат допълнителни споразумения към концесионните договори за: а) изменение на текстовете относно концесионното възнаграждение в съответствие с т. 1 и 2; б) определяне размера на дължимото концесионно възнаграждение за 2004 г., сроковете и начина на заплащането му в съответствие с това решение.

5. В 7-дневен срок от подписването им министърът на регионалното развитие и благоустройството изпраща допълнителните споразумения по т. 4 в Националния концесионен регистър по чл. 29 от Закона за концесиите.

Министър-председател: Симеон Сакскобургготски

Главен секретар на Министерския съвет: Севдалин Мавров