Решение № 662 от 16 октомври 2007 г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - мергели, от находище “Могила”, с. Могила, община “Тунджа”, област Ямбол

РЕШЕНИЕ № 662 ОТ 16 ОКТОМВРИ 2007 Г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - мергели, от находище “Могила”, с. Могила, община “Тунджа”, област Ямбол

На основание чл. 5, т. 3, чл. 6, ал. 3, чл. 29 и чл. 54, ал. 5 и 6 от Закона за подземните богатства във връзка с чл. 5 от Закона за концесиите

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, т. 5 от Закона за подземните богатства - строителни материали - мергели, представляващи изключителна държавна собственост, от находище “Могила”, с. Могила, община „Тунджа”, област Ямбол, който се извършва със средства, осигурени от концесионера, и на негов риск.

2. Определя концесионна площ в размер 98 дка, включваща площта на утвърдените запаси в находище “Могила” и необходимите площи за осъществяване на дейността по концесията, при граници с координати на точките № 1, 2 и от № 4 до № 9 включително в координатна система “1970 г.”.

3. Определя срок на концесията 10 години.

4. Определя пряко за концесионер “Петрос-2001” - ООД, Ямбол - титуляр на удостоверение за търговско откритие № 0064 от 19 декември 2002 г.

5. Определя основните права и задължения по концесията, както следва: 5. 1. Основни права на концесионера: 5.1.1. да добива строителни материали - мергели, в границите на находището по т. 1; 5.1.2. право на собственост върху добитите мергели и технологичния отпадък; 5.1.3. да извършва преработка, складиране, транспортиране и продажба на добитите мергели; 5.1.4. да ползва за срока на концесията съществуващата до момента на подписването на концесионния договор геоложка и техническа документация и информация; 5.1.5. да извършва с осигурени от него средства и на свой риск и след предварително съгласуване с концедента и с компетентните органи необходимите дейности, свързани с добива, включително допроучване и експлоатационно проучване на подземните богатства в границите на находището по т. 1. 5.

2. Основни задължения на концесионера: 5.2.1. да заплаща на концедента дължимото концесионно възнаграждение при условия и в срокове, определени в концесионния договор; 5.2.2. да изготви и представи на министъра на регионалното развитие и благоустройството: 5.2.2. 1. цялостен работен проект за добив и първична преработка на подземните богатства във връзка с осъществяване на свързаните с концесията дейности; срокът за представяне е 8 месеца от влизането в сила на концесионния договор; след съгласуване с концедента и с министъра на околната среда и водите работният проект става неразделна част от концесионния договор; 5.2.2. 2. проект за рекултивация на концесионната площ по т. 2, съгласуван от компетентните органи; срокът за представяне е 8 месеца от влизането в сила на концесионния договор; проектът за рекултивация става неразделна част от концесионния договор; 5.2.2. 3. годишен работен проект за добив и първична преработка във връзка с осъществяването на свързаните с концесията дейности за всяка година от срока на концесията; за първата година от срока на концесията срокът за представяне е 8 месеца от влизането в сила на концесионния договор, а за всяка следваща година - до 31 януари на съответната година; след съгласуване с концедента и с министъра на околната среда и водите годишният работен проект става неразделна част от концесионния договор; 5.2.3. да разработва находището добросъвестно, като не допуска неправилна изборна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.4. да изземва подземните богатства от земните недра при минимални загуби, като се спазват законите, правилниците и наредбите за правилно и безопасно разработване на находища на подземни богатства; 5.2.5. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.6. да води и да предоставя на министъра на регионалното развитие и благоустройството или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.7. да не предоставя на трети лица без разрешение на министъра на регионалното развитие и благоустройството геоложка, техническа или друга документация и информация, която притежава във връзка и по повод на концесията; 5.2.8. да застрахова обекта по т. 1 за своя сметка и в полза на концедента, ако той може да бъде застрахован, съгласно Кодекса за застраховането; 5.2.9. да спазва стриктно правилата и нормите за извършване на взривни работи. 5.

3. Основни права на концедента: 5.3.1. да получава дължимото от концесионера концесионно възнаграждение при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т. 2 и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основните задължения и условията по концесията. 5.

4. Основни задължения на концедента: 5.4.1. да осъществява контрол за спазване на условията по концесията и за изпълнение на задълженията по концесионния договор; 5.4.2. да оказва съдействие при осъществяване на концесията съгласно договорните условия, включително чрез своевременно съгласуване на предоставените от концесионера цялостен работен проект и годишни работни проекти.

6. Определя следните условия за осъществяване на концесията: 6. 1. При наличие на форсмажорни обстоятелства концедентът има право да посочи, а концесионерът е длъжен да приеме и да търпи трети лица да добиват и да се ползват от подземните богатства в границите на находището по т. 1. В случаите по предходното изречение концесионерът няма право на обезщетение. 6.

2. При осъществяване на концесията и на свързаните с нея дейности концесионерът е длъжен: 6.2.1. да изпълнява изискванията, свързани с опазването на околната среда, земеделските земи и горите, защитените със закон територии и обекти, културни и исторически паметници, националната сигурност, отбраната на страната и обществения ред; 6.2.2. да спазва изискванията за осигуряване на здравословни и безопасни условия на труд; 6.2.3. да изпълнява параметрите на концесията, предложени с работната програма за разработка на находище “Могила” - приложение към концесионния договор, представена от “Петрос-2001” - ООД, Ямбол; 6.2.4. да извършва всички дейности по предоставената концесия в съответствие с установените технически и технологични стандарти; 6.2.5. да не изгражда сгради и трайни съоръжения върху земята, на която или под която е находището на подземни богатства; 6.2.6. да спазва указанията, давани от министъра на околната среда и водите при съгласуване на проектите по т. 5.2.2. 1 и 5.2.2. 3; 6.2.7. да изпълнява одобрените и изискващи се рекултивационни мероприятия; 6.2.8. да изпълнява съгласуваните с концедента цялостен работен проект за добив и първична преработка и годишни работни проекти; 6.2.9. да стабилизира на терена граничните точки по контура на концесионната площ. 6.

3. За осъществяване на концесията не се изискват задължителни подобрения. 6.

4. Добивните работи да започнат след представяне в Министерството на регионалното развитие и благоустройството на цялостен работен проект за добив и първична преработка от находището по т. 1, съгласуван с министъра на околната среда и водите. 6.

5. Концесионният договор влиза в сила от датата на подписването му.

7. Определя за начален срок на концесията датата на влизане в сила на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловна неотменяема банкова гаранция от българска банка за гарантиране изпълнението на задължението за заплащане на концесионното възнаграждение: 8.1.1. за първия отчетен период гаранцията е в размер 15 210 лв. и се представя на концедента в 30-дневен срок от влизането в сила на концесионния договор; 8.1.2. за всеки следващ отчетен период, определен по т. 9.2, гаранцията е в размер 50 на сто от концесионното възнаграждение за предходния период и се представя на концедента в 30-дневен срок след периода на плащане; 8.1.3. банковата гаранция по т. 8.1.1 и 8.1.2 е валидна до 60 дни от изтичането на съответния отчетен период. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване и възстановяване на околната среда и рекултивацията: 8.2.1. в специалната банкова сметка по т. 8.2 концесионерът отчислява всяка година за срока на концесията сума, представляваща 1/10 част от общия размер на паричните средства, предвидени в проекта по т. 5.2.2. 2 за опазване на околната среда и за рекултивация; 8.2.2. за първата година от срока на концесията гаранцията по т. 8.2.1 се представя на концедента в 30-дневен срок считано от датата на представяне на проекта по т. 5.2.2. 2; 8.2.3. за всяка следваща календарна година от срока на концесията гаранцията по т. 8.2.1 се представя на концедента в срок до 31 януари на съответната година; 8.2.4. начинът за разпореждане със сметката по т. 8.2 се определя в концесионния договор. 8.

3. Право на концедента да прекрати едностранно концесионния договор при неизпълнение от страна на концесионера на което и да е от основните задължения или условията на концесията по това решение. Условията и сроковете за упражняване на правото за едностранно прекратяване на договора се определят в концесионния договор. 8.

4. Дължат се лихви за забавено изпълнение на паричните задължения, както и неустойки при неизпълнение или забавено изпълнение от страна на концесионера на договорните задължения. Конкретните размери на лихвите и неустойките и моментът на неизпълнението на отделните задължения се определят в концесионния договор. 8.

5. Във всички случаи на неизпълнение от страна на концесионера концедентът има право да търси и обезщетение по общите правила.

9. За предоставената концесия за добив концесионерът заплаща на концедента по ред, определен в концесионния договор, концесионно възнаграждение, както следва: 9. 1. Периодични парични възнаграждения за срока на концесията, дължими на 6-месечни вноски, като срокът на плащане е 30-о число на месеца, следващ отчетния период. 9.

2. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията. 9.

3. Размерът на концесионното възнаграждение се определя съгласно Методиката за определяне на конкретния размер на концесионното възнаграждение за добив на строителни и скалнооблицовъчни материали - приложение № 4 към чл. 11 от Наредбата за принципите и методиката за определяне на концесионното възнаграждение за добив на подземни богатства по реда на Закона за подземните богатства (обн., ДВ, бр. 59 от 1999 г.; изм. и доп., бр. 46 от 2007 г.), като 7 на сто от базата за изчисляване на концесионното възнаграждение се умножи по добитото количество подземно богатство за съответния отчетен период. Съгласно чл. 1, ал. 3, т. 1, буква “б” и чл. 4 от методиката концесионното възнаграждение за единица добито подземно богатство по ал. 1 не може да бъде по-ниско от 0,30 лв./тон, като тази стойност се индексира ежегодно с процента на увеличение на цените на строителни и скалнооблицовъчни материали по информация, предоставена от Националния статистически институт, при базова статистическа информация за цените за 2005 г. 9.

4. Минималният размер на годишното концесионно възнаграждение за всяко 6-месечие от срока на концесията не може да бъде по-малък от 15 210 лв., определен на базата на добива на 50 700 тона мергели. 9.

5. Двадесет на сто от годишното концесионно възнаграждение се заплаща на община “Тунджа” по реда, определен в концесионния договор. 9.

6. Размерът на концесионното възнаграждение по т. 9.3 и на минималното концесионно възнаграждение по т. 9.4 се променя с допълнително споразумение към концесионния договор при промяна на законодателството, уреждащо реда за неговото определяне.

10. Размерът на концесионното възнаграждение по т. 9.4 и на минималното концесионно възнаграждение по т. 9.6 се променя с допълнително споразумение към концесионния договор при промяна на законодателството, уреждащо реда за неговото определяне.

11. Определя други изисквания, свързани с концесията: 1 1.1. Приложимо право по отношение на концесията е българското. 11.

2. Всички спорове между страните по концесионния договор се решават по взаимно съгласие, а в случай на непостигане на съгласие спорът се решава по съдебен ред.

12. Министърът на регионалното развитие и благоустройството: 12.1. Да проведе преговори и да сключи концесионния договор с “Петрос-2001” - ООД, Ямбол, в едномесечен срок от обнародването на решението в “Държавен вестник”. 12.

2. Да представлява Министерския съвет по концесионния договор с изключение на неговото прекратяване. 12.

3. Да организира контрола по изпълнението на концесионния договор. 12.

4. Да предявява вземанията на концедента по съдебен ред съвместно с министъра на финансите.

Министър-председател: Сергей Станишев

Главен секретар на Министерския съвет: Севдалин Мавров