Решение № 209 от 22 март 2004 г. за предоставяне на концесия за част от минералната вода, обект - изключителна държавна собственост, от находище “Стефан Караджово”, с. Стефан Караджово, община Болярово, област Ямбол, разкрита чрез водовземното съоръжение сондаж № Я-32А

РЕШЕНИЕ № 209

ОТ 22 МАРТ 2004 Г. за предоставяне на концесия за част от минералната вода, обект - изключителна държавна собственост, от находище “Стефан Караджово”, с. Стефан Караджово, община Болярово, област Ямбол, разкрита чрез водовземното съоръжение сондаж № Я-32А

На основание чл. 4, ал. 1, т. 7 и ал. 2, чл. 6, ал. 1, чл. 7 и чл. 8, ал. 1 от Закона за концесиите във връзка с чл. 47, ал. 1, т. 1 и ал. 3 от Закона за водите и т. 85 от приложение № 2 към чл. 14, т. 2 от Закона за водите

МИНИСТЕРСКИЯТ СЪВЕТ

РЕШИ: 1. предоставя концесия върху част от минералната вода, обект - изключителна държавна собственост, от находище “Стефан Караджово”, с. Стефан Караджово, община Болярово, област Ямбол, разкрита чрез водовземното съоръжение сондаж № Я-32А.

1.1. Определя общ годишен експлоатационен ресурс в обем 32 400 куб. м минерална вода при средноденонощен дебит до 1,5 л/сек за 250 работни дни годишно и при режима, определен с концесионния договор. 1.

2. Определя предмета на концесията като предоставяне на особено право на ползване върху минералната вода по т. 1, включително върху водовземното съоръжение сондаж № Я-32А и пояс I на неговата санитарно-охранителна зона.

2. Определя срок на концесията 25 години.

3. Определя концесионера чрез провеждане на присъствен конкурс.

4. Определя депозит за участие в конкурса в размер 6000 лв. Депозитът да се преведе по банков път в банкова сметка, посочена от конкурсната комисия по чл. 17, ал. 2 от Правилника за прилагане на Закона за концесиите, до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да използва минералната вода за бутилиране на натурална и допълнително газирана минерална вода и/или газирани и други напитки, в състава на които се включва минерална вода; 5.1.2. да ползва водовземното съоръжение сондаж № Я-32А за добив на минерална вода при режим, определен с концесионния договор, след съгласуване с концедента да извърши ремонт на съоръжението и да изгради ново водовземно съоръжение при амортизиране или техническо компрометиране на сондаж № Я-32А; 5.1.3. да ползва за срока на концесията съществуващата до момента на подписване на концесионния договор хидрогеоложка и техническа документация и информация, предоставена от концедента; 5.1.4. да изгради за своя сметка сгради и съоръжения за бутилиране на минералната вода по т. 1.1.

5. 2. Основни задължения на концесионера: 5.2.1. да заплати еднократно концесионно възнаграждение за предоставяне на концесията при сключването на концесионния договор; 5.2.2. да заплаща на концедента и на община Болярово съответната част от дължимите концесионни възнаграждения при условия и в срокове, определени в концесионния договор; 5.2.3. да не прехвърля на трети лица правата или задълженията по концесионния договор; 5.2.4. да ползва минералната вода и водовземното съоръжение в съответствие с изискванията за устойчиво развитие, като не допуска неправилна експлоатация, която може да доведе до увреждане и/или загуба на ресурса, и/или компрометиране на водовземното съоръжение; 5.2.5. да постига висока степен на усвояване на предоставения ресурс по т. 1.1; 5.2.6. да извършва промяна в режима на експлоатация само след предварително съгласуване с концедента при спазване на изискванията, осигуряващи надеждност в експлоатацията на минералната вода и съоръжението; 5.2.7. да изгради за своя сметка сгради и съоръжения за използване на ресурса по т. 1.1, включително самостоятелен водопровод от сондаж № Я-32А до бутилиращото предприятие, в срок 24 месеца от сключването на концесионния договор при условията и по реда на Закона за устройство на територията; в случай че при изпълнение на дейностите по предходното изречение, както и при каквито и да са дейности за срока на концесията бъдат открити находки, които имат признаци на паметници на културата, концесионерът е длъжен да спре временно работата в обхвата на находките и да уведоми незабавно за това министъра на околната среда и водите и министъра на културата; 5.2.8. да допуска по всяко време до концесионния обект контролни органи и упълномощени представители на концедента и да им предоставя документи и писмена информация за изпълнението на задълженията по концесионния договор; 5.2.9. да осъществява всички дейности по предоставената концесия в съответствие с действащите нормативни актове и стандарти, като прилага съвременни технологии, осигуряващи пълно усвояване на предоставеното количество минерална вода; 5.2.10. да води и предоставя на концедента подробна хидрогеоложка, техническа и друга документация и информация, свързана с обекта по т. 1 и определена с концесионния договор; 5.2.11. да изготвя и представя на концедента до 15-о число на месеца, следващ отчетния период, справка по образец, утвърден от концедента, за дължимото концесионно възнаграждение, а за първото тримесечие на всяка текуща година - копие от годишния счетоводен отчет за приходите и разходите на концесионера за предходната година; 5.2.12. да разработи програма за повишаване на професионалната квалификация на заетите лица с цел запазване на заетостта им, както и за обучение на новопостъпилите лица съгласно изискванията на работните места; 5.2.13. да предоставя ежегодно на концедента информация за състоянието на заетостта; 5.2.14. да приеме и да търпи при наличие на форсмажорни обстоятелства трети лица, посочени от държавата, да ползват минералната вода - обект на концесията; в случаите по предходното изречение концесионерът няма право на възнаграждение и не дължи концесионно възнаграждение; 5.2.15. в срок, определен в концесионния договор, да оборудва сондаж № Я-32А с устройства за измерване на общо добитите от сондажа количества минерална вода, налягане и температура, с устройство за вземане на водни проби от сурова вода, както и с разходомерно устройство на водопроводното отклонение от водовземното съоръжение сондаж № Я-32А за измерване на ползваните количества минерална вода за бутилиране на натурална минерална вода и за производство на газирани и други напитки по проект, съгласуван с концедента, и при условия, определени в концесионния договор; 5.2.16. в срок, определен в концесионния договор, да представи на концедента проект и да извърши актуализация на санитарно-охранителната зона на находището и на пояси I на водовземните и каптажните съоръжения за добив на минерална вода от находище “Стефан Караджово” по реда на Наредба № 3 от 2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди, както и да изгради съоръжения за физическа защита и да постави обозначителни знаци на пояс I; 5.2.17. да стопанисва с грижата на добър стопанин водовземното съоръжение и съоръженията в пояс I от неговата санитарно-охранителна зона; 5.2.18. ежегодно да изготвя, да представя на концедента за одобряване и да изпълнява програма за мониторинг на минералната вода и за предвидените санитарно-технически мероприятия, свързани с опазването на минералната вода от находище “Стефан Караджово”, експлоатацията на санитарно-охранителната зона и на водовземното съоръжение; 5.2.19. да разработи и изпълнява програма за управление на дейността по отпадъците, включително по отношение на третирането, заустването и собствения мониторинг на отпадъчните води; 5.2.20. да предприема необходимите действия за подновяване сертификата на минералната вода от сондаж № Я-32А след изтичането на срока му; 5.2.21. при разпространяване на минералната вода в търговската мрежа да предоставя на търговеца копие от сертификата на минералната вода, заверено с дата, свеж подпис и печат на фирмата, като неразделна част от фактурата за всяка продадена партида; 5.2.22. да спазва изискванията, свързани с опазването на околната среда, защитените територии и обекти, недвижимите паметници на културата, националната сигурност, отбраната на страната и обществения ред, съгласно действащото законодателство; 5.2.23. да не препятства други ползвания на минерална вода от сондаж № Я-32А, разрешени по реда на Закона за водите и на Закона за концесиите; 5.2.24. след съгласуване с концедента да извърши ремонт на сондаж № Я-32А или да изгради ново дублиращо водовземно съоръжение при амортизиране и/или техническо компрометиране на сондаж № Я-32А; 5.2.25. да изгради и поддържа извън пояс I на санитарно-охранителната зона на сондаж № Я-32А чешма за свободно ползване на минерална вода. 5.

3. Основни права на концедента: 5.3.1. да получи дължимите от концесионера концесионни възнаграждения при условия и в срок, определени в концесионния договор; 5.3.2. да получава лихви, неустойки и обезщетения при неизпълнение на условията по договора, определени в неговата санкционна част; 5.3.3. право на собственост върху информацията и документацията, изготвена във връзка с ползването на обекта по т. 1 и мониторинга на минералната вода, включително върху информацията за режима на експлоатация на водовземното съоръжение, за добиваните и използваните количества минерална вода; 5.3.4. да определя режима за ползване на минералната вода от сондаж № Я-32А; 5.3.5. да контролира изпълнението на задълженията на концесионера по концесионния договор и условията на концесията, включително чрез право на достъп на упълномощени от концедента лица до обектите, в които се ползва минералната вода, и чрез получаване от концесионера на документи и писмена информация; 5.3.6. да прекрати едностранно концесионния договор при неизпълнение от страна на концесионера на основни задължения и условия по концесията. 5.

4. Основни задължения на концедента: 5.4.1. да предаде обекта на концесия заедно с прилежащата инфраструктура и принадлежности; 5.4.2. да оказва съдействие на концесионера при осъществяване на правата му по концесията при условията на чл. 40 от Правилника за прилагане на Закона за концесиите; 5.4.3. да осъществява контрол по изпълнението на концесионния договор; 5.4.4. в случай на прекратяване на концесионния договор по своя вина да възмезди концесионера при направени необходими подобрения върху сондаж № Я-32А или за изграждането на дублиращо водовземно съоръжение при условия, записани в концесионния договор.

6. Определя за начален срок на концесията датата на представяне на банковата гаранция по т. 8.2.

7. При осъществяване на концесията и на свързаните с нея дейности концесионерът е длъжен да спазва следните условия: 7. 1. Минералната вода да се използва съгласно т. 5.1.1. 7.

2. Да се спазва определеният с концесионния договор режим за добив на минерална вода от сондаж № Я-32А. 7.

3. Да се спазват изискванията за рационално използване и опазване на минералните води. 7.

4. Да се поддържат водовземното съоръжение и съоръженията в пояс I от неговата санитарно-охранителна зона. При прекратяването на концесията да предаде на концедента сондаж № Я-32А или новоизграденото водовземно съоръжение в изправно и действащо състояние.

8. Определя следните видове гаранции за изпълнение на задълженията по концесионния договор: 8. 1. Парична гаранция в размер 1/4 от минималното годишно концесионно възнаграждение за гарантиране изпълнението на задължението за заплащане на концесионното възнаграждение, която се представя от концесионера при условия и по ред, определени в концесиония договор. 8.

2. Банкова гаранция в полза на концедента за гарантиране инвестиционните намерения на концесионера за усвояването на ресурса по т. 1.1 в размер 10 на сто от бъдещата инвестиция, която се представя от концесионера в 6-месечен срок от сключването на концесионния договор и при условия, определени в договора. Представянето на банковата гаранция по предходното изречение е условие за влизане в сила на концесионния договор. 8.

3. Откриване от страна на концесионера на специална банкова сметка в съгласувана с концедента банка за обезпечаване изпълнението на задълженията, свързани с опазването и мониторинга на минералната вода и защитата на околната среда от вредни въздействия. В сметката концесионерът отчислява ежегодно не по-малко от 6 на сто върху дължимото за отчетния период концесионно възнаграждение. Начинът за разпореждане със сметката се определя в концесионния договор. 8.

4. Неустойки и лихви, дължими при неизпълнение или при забавено изпълнение от страна на концесионера на договорните задължения. Конкретните размери на неустойките и лихвите и моментът на неизпълнение на отделните задължения се определят в концесионния договор. 8.

5. Във всички случаи на неизпълнение от страна на концесионера концедентът има право да търси освен определените в т. 9.1 - 9.3 гаранции и обезщетение по общите правила.

9. Определя минимални размери на концесионното възнаграждение, както следва: 9. 1. Еднократно парично възнаграждение за предоставяне на концесията в размер не по-малко от 6000 лв., дължимо от концесионера в срок един месец от подписването на концесионния договор. 9.

2. Концесионно възнаграждение, определено на базата на използваното количество минерална вода, чиято минимална единична стойност за 1 куб. м минерална вода е левовата равностойност на 2,6 щ. д. по централния курс на Българската народна банка в деня на плащането. 9.

3. Концесионерът заплаща на община Болярово 30 на сто от годишното концесионно възнаграждение по ред, определен в концесионния договор. 9.

4. Минимално годишно концесионно възнаграждение, определено върху не по-малко от 80 на сто от предоставения ресурс и определената единична стойност за 1 куб. м минерална вода, дължимо след изтичането на срока за изграждане на сградите и съоръженията по т. 5.2.7. Концесионерът заплаща годишно концесионно възнаграждение в зависимост от действително използваното количество минерална вода в случаите по т. 5.2.7, което може да бъде по-ниско от определеното минимално годишно възнаграждение по предходното изречение, но за срок не по-дълъг от 24 месеца от сключването на концесионния договор. 9.

5. Годишното концесионно възнаграждение се заплаща от концесионера на 4 тримесечни вноски. 9.

6. Размерът на предоставеното количество минерална вода и на годишното концесионно възнаграждение ще бъде определен с решението на Министерския съвет за определяне на концесионера в съответствие с предложението на спечелилия кандидат и постигнатите условия от проведения конкурс.

10. Увеличаването на предоставеното количество минерална вода се извършва при наличие на свободен ресурс и след провеждане на нова конкурсна процедура.

11. Упълномощава министъра на околната среда и водите да организира и проведе присъствения конкурс за определяне на концесионер. Конкурсът да се проведе при следните конкурсни условия, с максимален коефициент за тежест (10 единици), подредени по степен на важност: оптимално усвояване на предоставения ресурс, включително гратисен период - 10; размер на предлаганото концесионно възнаграждение - 9; предложения със социална значимост, в т.ч. брой работни места - 8; инвестиционни намерения и размер на предлаганата инвестиция - 7; общ производствен и търговски опит на кандидата - 5.

Министър-председател: Симеон Сакскобургготски

Главен секретар на Министерския съвет: Севдалин Мавров