Постановление № 340 от 20 декември 2018 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на външните работи за 2018 г.

ПОСТАНОВЛЕНИЕ № 340

ОТ 20 ДЕКЕМВРИ 2018 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на външните работи за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на външните работи за 2018 г., както следва: 1. намалява утвърдените разходи по: а) „Политика в областта на развитието на ефективна дипломатическа служба“, бюджетна програма „Управление на задграничните представителства и подкрепа на българските граждани в чужбина“, с 15 000 лв., в т.ч. по показател „Персонал“ с 15 000 лв.; б) „Политика в областта на активната двустранна и многостранна дипломация“ с 2 000 000 лв., в т.ч.: аа) бюджетна програма „Международно сътрудничество“ с 1 000 000 лв.; бб) бюджетна програма „Визова политика и управление при кризи“ с 1 000 000 лв.; 2. увеличава утвърдените разходи по: а) „Политика в областта на публичната дипломация“, бюджетна програма „Публични дейности“, с 15 000 лв., в т. ч. по показател „Персонал“ с 15 000 лв.; б) „Политика в областта на развитието на ефективна дипломатическа служба“ с 2 000 000 лв., в т.ч.: аа) бюджетна програма „Администриране и осигуряване на дипломатическата служба“ с 1 000 000 лв.; бб) бюджетна програма „Управление на задграничните представителства и подкрепа на българските граждани в чужбина“ с 1 000 000 лв.

Чл. 2. Заместник министър-председателят по правосъдната реформа и министър на външните работи да извърши налагащите се от чл. 1 промени по бюджета на Министерството на външните работи за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на заместник министър-председателя по правосъдната реформа и министър на външните работи. § 3. Постановлението влиза в сила от 19 декември 2018 г.

Министър-председател: Бойко Борисов

Главен секретар на Министерския съвет: Веселин Даков