Наредба за изменение и допълнение на Наредба № Н-4 от 2008 г. за определяне броя на учениците в паралелка, делението на паралелките на групи и индивидуалното обучение в училищата по изкуствата и училищата по културата

Наредба за изменение и допълнение на Наредба № Н-4 от 2008 г. за определяне броя на учениците в паралелка, делението на паралелките на групи и индивидуалното обучение в училищата по изкуствата и училищата по културата (обн., ДВ, бр. 50 от 2008 г.; изм., бр. 62 от 2010 г.) § 1. В чл. 11, ал. 2, т. 2 след думите „български танци“ се добавя „и репертоар“. § 2. В чл. 13, ал. 2 след думите „промишлен дизайн“ се добавя „приложна графика, предпечатна подготовка, специално чертане, интериорен текстилен дизайн, моден дизайн, конструиране на облеклото, текстилни техники, проектиране и моделиране на обемни текстилни форми, методика на проектирането, материалознание, бижутерия, техника и технологии в металопластиката, технология, силикатни техники и технологии, сценичен костюм, конструиране, производствена и“. § 3. В чл. 14 се правят следните изменения и допълнения: 1. В ал. 1 след думата „полиграфист“ се добавя „библиотекар“.

2. Алинея 2 се изменя така: „(2) За професиите по ал. 1 паралелката може да се дели на две групи, когато в нея има 16 и повече ученици от една и съща специалност или когато учениците изучават с еднакъв хорариум учебните предмети: технология на полиграфическите процеси, оформление на полиграфическите издания, графично и техническо чертане, графичен дизайн, шрифт, рисуване, изобразително изкуство, компютърна графика, компютърна анимация, уеб дизайн, предпечатна подготовка, фотография и видеотехника, илюстрация и оформление на полиграфическите издания, производствена практика, учебно-производствена практика.“

3. Създава се нова ал. 3: „(3) По предмет „учебна практика“ за професиите по ал. 1 група се формира с най-малко 8 ученици по съответната специалност.“ § 4. В § 1 т. 2 се отменя. § 5. Наредбата влиза в сила от деня на обнародването й в „Държавен вестник“.

Министър: В. Рашидов