Меморандум за разбирателство между Министерството на вътрешните работи на Република България и Департамента за гражданска защита към Председателството на Министерския съвет на Италианската република

МИНИСТЕРСТВО НА ВЪТРЕШНИТЕ РАБОТИ

МЕМОРАНДУМЗАРАЗБИРАТЕЛСТВО между Министерството на вътрешните работи на Република България и Департамента за гражданска защита към Председателството на Министерския съвет на Италианската република

(Одобрен с Решение № 233 от 23 април 2010 г. на Министерския съвет. В сила от датата на подписването му – 15 септември 2010 г.)

Министерството на вътрешните работи на Република България и Департамента за гражданска защита към Председателството на Министерския съвет на Италианската република (наричани по-нататък „страните“) с намерението да засилят връзките между двете страни; Признавайки, че сътрудничеството в областта на гражданската защита ще допринесе за безопасността на населението от съвременните заплахи; Признавайки значението на ефективното реагиране при бедствия с цел намаляване на ефекта от бедствия върху населението, собствеността и околната среда; С оглед на тяхната обща цел да насърчат сътрудничеството в областта на гражданската защита, за укрепване на националните системи за гражданска защита и техния капацитет за управление, се споразумяха за следното: Член 1 – Цел на сътрудничеството

Целта на този меморандум за разбирателство (наричан по-нататък „меморандум“) е да улесни двустранното сътрудничество в областта на прогнозирането, превенцията, подготовката и реагирането при природни или причинени от човешка дейност бедствия, настъпили на територията на една от страните.

Член 2 – Дейности на сътрудничество

Сътрудничеството може да включва следните дейности: 1. обмен на опит с цел да се подобри и развие българската структура за гражданска защита; 2. обмен на научно-техническа информация и разработване на съвместни проекти; 3. обмен на служители; 4. разработване на стратегии и методологии за окончателно намаляване на общите рискове; 5. въвеждане на процедури за възможно оказване на помощ в случай на природно или причинено от човешка дейност бедствие, което би настъпило на територията на една от страните; 6. организация на обучителни курсове, семинари и работни семинари по договорени теми, които се провеждат в България и в Италия; 7. други области на сътрудничество по взаимна договореност между страните.

Член 3 – Координация

Изпълнението на този меморандум се координира от съвместна група, която планира и координира дейностите, предвидени в този меморандум.

Съвместната група се среща и кореспондира при необходимост, за да оцени състоянието на сътрудничеството и напредъка на дейностите, осъществени съгласно този меморандум, както и за да се договорят бъдещи приоритетни дейности.

Член 4 – Разходи

Разходите, свързани с прилагането на този меморандум, се определят за всеки конкретен случай и се поемат от страните по тяхно взаимно съгласие в рамките на наличните им ресурси.

Член 5 – Заключителни клаузи

Този меморандум се сключва за период от три години, който подлежи на подновяване, и влиза в сила след подписването му от двете страни.

При отсъствие на уведомяване за прекратяване този меморандум се подновява автоматично.

Страните могат да се споразумеят за промяна на клаузите на този меморандум. Промените влизат в сила след подписване от двете страни.

Всяка от страните може да прекрати този меморандум чрез писмено нотифициране на другата страна. Прекратяването влиза в сила незабавно от датата, на която е получена такава нотификация.

В потвърждение на това надлежно упълномощените представители на страните подписаха този меморандум за разбирателство.

Сключен в София на 15 септември 2010 г. в два еднообразни екземпляра на английски език.

За Министерството За Департамента на вътрешните работи за гражданска защита на Република България: към Председателството

Цветан Цветанов, на Министерския съвет зам. министър- на Италианската република: председател и Гуидо Бертолазо, и министър на ръководител вътрешните работи