Решение за избиране на постоянна делегация на Народното събрание в Парламентарната асамблея на Черноморското икономическо сътрудничество

РЕШЕНИЕ за избиране на постоянна делегация на Народното събрание в Парламентарната асамблея на Черноморското икономическо сътрудничество

Народното събрание на основание чл. 86, ал. 1 от Конституцията на Република България и чл. 38 от Правилника за организацията и дейността на Народното събрание РЕШИ: 1. Избира постоянна делегация на Народното събрание в Парламентарната асамблея на Черноморското икономическо сътрудничество в състав от 5 членове, както следва: – за Парламентарната група на ПП ГЕРБ – двама; – за Парламентарната група на „БСП за България“ – един; – за Парламентарната група на „Обединени патриоти“ – един; – за Парламентарната група на „Движение за права и свободи“ – един.

2. Избира състав на делегацията, както следва: – Красимир Любомиров Велчев от парламентарната група на ПП ГЕРБ; – Павел Алексеев Христов от парламентарната група на ПП ГЕРБ; – Петър Георгиев Кънев от парламентарната група на„БСП за България“; – Валентин Кирилов Касабов от парламентарната група на „Обединени патриоти“; – Рамадан Байрам Аталай от парламентарната група на „Движение за права и свободи“.

3. Избира ръководство на делегацията в състав: – Петър Георгиев Кънев – ръководител; – Павел Алексеев Христов – заместник-ръководител.

Решението е прието от 44-то Народно събрание на 11 май 2017 г. и е подпечатано с официалния печат на Народното събрание.

Председател на Народното събрание: Димитър Главчев