Министерски съветброй: 18, от дата 1.3.2019 г.Официален раздел / МИНИСТЕРСКИ СЪВЕТстр.11

Постановление № 36 от 28 февруари 2019 г. за изменение и допълнение на норма­тивни актове на Министерския съвет

ПОСТАНОВЛЕНИЕ № 36  ОТ 28 ФЕВРУАРИ 2019 Г.за изменение и допълнение на нормативни актове на Министерския съвет

МИНИСТЕРСКИЯТ СЪВЕТПОСТАНОВИ:§ 1. В Устройствения правилник на Министерството на финансите, приет с Постановление № 353 на Министерския съвет от 2016 г. (обн., ДВ, бр. 100 от 2016 г.; изм., бр. 18 от 2017 г. и бр. 58 от 2018 г.), се правят следните изменения и допълнения: 1. В чл. 9, ал. 2 числото „571“ се заменя с „569“.

2. В чл. 19 т. 8 се изменя така: „8. дирекция „Международни финансови институции“;“.

3. Член 27 се изменя така: „Чл. 27. Дирекция „Международни финансови институции“: 1. подпомага министъра при осъществяване на сътрудничеството с Международния валутен фонд, с организациите от групата на Световната банка и с други европейски и международни финансови и кредитни институции и организации в рамките на установените формати на взаимоотношенията на страната с тях; 2. провежда консултации, подпомага координацията на външното финансиране на Република България и участва в преговори за сключване на договори за получаване, предоставяне и гарантиране от държавата на кредити от международни финансови организации и кредитни институции; 3. организира и координира уреждането на дяловите участия на Република България в международните финансови организации; 4. анализира и планира бюджетните приходи, разходи и финансирания по съучастия в международни финансови организации, както и по други разходи и вноски, свързани с тези участия на Република България; 5. координира и оказва съдействие при съгласуване на параметрите по техническата, аналитичната и консултантската помощ по линия на Международната банка за възстановяване и развитие, Международния валутен фонд и европейските финансови институции и при представяне на резултатите от нея; 6. осъществява координация и мониторинг по изпълнението на заемния портфейл на Международната банка за възстановяване и развитие в Република България и оказва методологична помощ на ведомствата изпълнители; 7. осъществява и координира сътрудничеството с офисите на постоянните представителства на международните финансови организации в Република България; 8. осигурява представителство на Република България в управителни органи и работни формати на международните финансови организации и към Съвета на Европейския съюз и Европейската комисия в областите от своя компетентност; 9. подпомага представителите на Република България в управителните органи на международните финансови организации при изпълнението на функциите им съгласно учредителните договори и във връзка с участието на страната в работата на тези организации; 10. координира позициите по въпросите от компетентност на МФ по актуални теми от дневния ред на международните финансови организации; 11. оказва институционална подкрепа по осъществяване на проекти в страната, съфинансирани от международни финансови организации и чужди кредитни институции, в частта на финансовите условия; 12. участва в дейности по междуправителствените кредитни спогодби, по които българската страна е кредитор, в частта на реализиране на потвърдените вземания, и планира бюджетните приходи, разходи и финансирания по споразумения за реализиране на вземания от чужбина; 13. отговаря за планиране на средствата и осъществяване на плащанията за вноската на Република България в Европейския фонд за развитие.“

4. В чл. 29:а) точка 9 се изменя така: „9. изготвя, съгласува и предлага за одобряване от Съвета по европейските въпроси към Министерския съвет проекти на официални становища по запитвания на Европейската комисия относно правилното транспониране и прилагане на правото на Европейския съюз в областта на финансовите услуги и финансовите пазари, включително изготвя и съгласува отговори по запитвания на Европейската комисия относно транспонирането на европейски директиви във фазата на проверка по правилното транспониране, както и изготвя позиции и документи във връзка с досъдебната фаза при процедура по чл. 258 – 260 от Договора за функционирането на Европейския съюз;“

б) създава се нова т. 11: „11. изготвя и изпраща уведомления за национални мерки по прилагането на регламенти на Европейския съюз до Европейската комисия;“

в) досегашните т. 11 и 12 стават съответно т. 12 и 13.

5. В чл. 31 се създава т. 17: „17. извършва проверки по смисъла на параграф 4, ал. 1, буква „а“ на член 125 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.) за верификация на разходи по Приоритетна ос 4 „Техническа помощ“ на Оперативна програма „Наука и образование за интелигентен растеж“ на управляващия орган на програмата.“

6. В чл. 33: а) в т. 3, 4 и 6 думата „изготвя“ се заменя с „дава“; б) в т. 7 думата „изготвя“ се заменя с „дава“ и накрая се добавя „по въпроси от своята компетентност“.

7. В приложението към чл. 9, ал. 3: а) в наименованието числото „571“ се заменя с „569“; б) на ред „Специализирана администрация“ числото „421“ се заменя с „419“; в) ред „дирекция „Международни финансови институции и сътрудничество“ 25“ се изменя така: „дирекция „Международни финансови институции“ 21“; г) на ред „дирекция „Регулация на финансовите пазари“ числото „11“ се заменя с „13“.§ 2. В Устройствения правилник на Министерството на икономиката, приет с Постановление № 447 на Министерския съвет от 2014 г. (обн., ДВ, бр. 108 от 2014 г.; изм. и доп., бр. 32 и 100 от 2015 г., бр. 36 и 98 от 2016 г. и бр. 49, 65 и 106 от 2018 г.), се правят следните изменения и допълнения: 1. В чл. 11, ал. 2 числото „635“ се заменя с „637“.

2. В чл. 32 се създават т. 10 – 13: „10. води и поддържа публичен регистър на лицата, които осъществяват дейност по добиване, преработване и сделки с благородни метали и скъпоценни камъни и изделия със и от тях по занятие; 11. подпомага министъра или оправомощено от него лице за издаването на писмени предписания за отстраняване на нарушенията на Валутния закон в рамките на неговите правомощия в определен от него срок; 12. подпомага министъра или оправомощено от него лице да прилага принудителна административна мярка запечатване на търговския обект на лицата, които осъществяват дейност по добиване, преработване и сделки с благородни метали и скъпоценни камъни и изделия със и от тях по занятие, които не са банки; 13. подпомага министъра или оправомощено от него лице при съставянето на актове и издаването на наказателните постановления при нарушения по чл. 18, ал. 4 – 6 на Валутния закон, когато същите са извършени от лица по чл. 13, ал. 1 от закона.“

3. В приложението към чл. 6, ал. 8 и чл. 11, ал. 3: а) в наименованието числото „635“ се заменя с „637“; б) на ред „Специализирана администрация“ числото „482“ се заменя с „484“; в) на ред „дирекция „Регистриране, лицензиране и контрол“ числото „13“ се заменя с „15“.§ 3. В Наредбата за условията и реда за вписване в регистъра и за изискванията към дейността на лицата, които осъществяват дейност по добиване, преработване и сделки с благородни метали и скъпоценни камъни и изделия със и от тях по занятие, приета с Постановление № 181 на Министерския съвет от 2004 г. (обн., ДВ, бр. 69 от 2004 г.; изм. и доп., бр. 104 от 2005 г., бр. 76 от 2007 г., бр. 14 от 2012 г. и бр. 12 от 2015 г.), се правят следните изменения: 1. В чл. 2: а) в ал. 1 думите „Министерството на финансите“ се заменят с „Министерството на икономиката“, а думите „министъра на финансите“ се заменят с „министъра на икономиката“; б) в ал. 2 т. 4 се изменя така: „4. документ за установяване на обстоятелствата относно съдимостта на физическите лица – търговци, членовете на управителните и контролните органи и неограничено отговорни съдружници в юридическите лица по ал. 1, както следва: а) за български граждани, родени в страната – копие от личната карта или декларация относно данните от личната карта, с цел служебно установяване на обстоятелствата относно съдимостта чрез издаване на електронно служебно свидетелство за съдимост по реда на чл. 35б от Наредба № 8 от 2008 г. за функциите и организацията на дейността на бюрата за съдимост (обн., ДВ, бр. 24 от 2008 г.; изм. и доп., бр. 14 от 2013 г.; попр., бр. 15 от 2013 г.; изм. и доп., бр. 58 от 2014 г., бр. 78 от 2015 г. и бр. 18 от 2018 г.); б) за български граждани, за които не е възможно издаване на електронно служебно свидетелство за съдимост, включително за български граждани, родени в чужбина – декларация относно данните, посочени в чл. 35, ал. 1 и 4 от Наредба № 8 от 2008 г. за функциите и организацията на дейността на бюрата за съдимост, за служебно установяване на обстоятелствата относно съдимостта им или по желание на лицето – свидетелство за съдимост; в) за чуждите граждани – свидетелство за съдимост, издадено по реда на Наредба № 8 от 2008 г. за функциите и организацията на дейността на бюрата за съдимост, а когато нямат личен номер на чужденец – свидетелство за съдимост или друг официален документ за удостоверяване на липсата на предходно осъждане, издаден съгласно националното им законодателство не по-рано от 6 месеца от датата на представянето му, или декларация за липса на осъждане, когато съгласно националното им законодателство не се издава такъв документ.“;в) алинея 7 се изменя така: „(7) Обработването на документите се извършва при спазване изискванията на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) и на Закона за защита на личните данни.“; г) в ал. 9 думите „министъра на финансите“ се заменят с „министъра на икономиката“.

2. В чл. 41, ал. 3 думите „министъра на финансите“ се заменят с „министъра на икономиката“.

3. В чл. 44, ал. 4 думите „министъра на финансите“ се заменят с „министъра на икономиката“.

4. В чл. 63 ал. 3 и 4 се отменят.

5. Член 65 се изменя така: „Чл. 65. Внос, износ и транзит на необработени диаманти във, от и през територията на страната се допуска само от и за държава – участничка в ССКП, при условията и по реда, предвидени в регламента.“

6. Член 66 се отменя.

7. Членове 68 – 84 се отменят.

8. Членове 89 – 91 се отменят.

9. В допълнителните разпоредби: а) в § 1 т. 8 се отменя; б) параграф 1а се изменя така: „§ 1а. Наредбата препраща към Регламент (ЕО) 2368/2002 на Съвета относно въвеждането на схема за сертифициране в рамките на Кимбърлийския процес и към Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза.“

10. В § 6 от преходните и заключителните разпоредби думите „министъра на финансите“ се заменят с „министъра на икономиката“.

11. Приложение № 4 към чл. 73, ал. 1 и чл. 80, ал. 1 се отменя.

12. Приложение № 5 към чл. 80, ал. 2 се отменя.

13. Приложение № 6 към чл. 91, ал. 1 се отменя.

14. Навсякъде в наредбата и в приложенията към нея думите „Министерство на финансите“ и „Министерството на финансите“ се заменят съответно с „Министерство на икономиката“ и „Министерството на икономиката“.§ 4. В Тарифа № 12 за таксите, които се събират в системата на Министерството на финансите по Закона за държавните такси, одобрена с Постановление № 55 на Министерския съвет от 1993 г. (обн., ДВ, бр. 24 от 1993 г.; изм. и доп., бр. 1, 18, 37, 77 и 101 от 1994 г., бр. 106 от 1996 г., бр. 58 и 78 от 1997 г., бр. 42 и 90 от 1999 г., бр. 2 от 2000 г., бр. 112 от 2001 г., бр. 96 от 2002 г.; бр. 13 и 111 от 2003 г. бр. 77, 96 и 108 от 2006 г., бр. 7, 16, 49 и 100 от 2007 г., бр. 54 и 79 от 2008 г., бр. 73 от 2010 г., бр. 14 от 2012 г., бр. 12 и 80 от 2015 г., бр. 59 от 2016 г. и бр. 1 от 2018 г.), в чл. 5 ал. 2 се отменя.

Заключителни разпоредби§ 5. (1) Изпълнението на функциите по чл. 13, ал. 2 от Валутния закон преминава от Министерството на финансите към Министерството на икономиката, осигурено с 2 щатни бройки.

(2) Правоотношенията със служителите, осъществяващи функциите по ал. 1, се уреждат при условията и по реда на чл. 87а от Закона за държавния служител.§ 6. (1) Одобрява допълнителни разходи по „Политика в областта на устойчивото икономическо развитие и конкурентоспособност“, бюджетна програма „Облекчаване на регулации, опростяване на процедури по предоставяне на административни услуги“, по бюджета на Министерството на икономиката за 2019 г. в размер 41,8 хил. лв. за персонал.

(2) Разходите по ал. 1 да се осигурят за сметка на намаляване на бюджетното взаимоотношение на бюджета на Министерството на финансите с централния бюджет за 2019 г.(3) Със сумата по ал. 1 се намаляват разходите по бюджетна програма „Администрация“ по бюджета на Министерството на финансите за 2019 г. в размер 41,8 хил. лв. за персонал.§ 7. Министърът на икономиката да извърши налагащите се от § 6 промени по бюджета на Министерството на икономиката за 2019 г. и да уведоми министъра на финансите.§ 8. Министърът на финансите да извърши налагащите се от § 6 промени по бюджета на Министерството на финансите за 2019 г.§ 9. Постановлението влиза в сила от деня на обнародването му в „Държавен вестник“.

Министър-председател:  Бойко Борисов

Главен секретар на Министерския съвет:  Веселин Даков