Решение № 777 от 30 ноември 2007 г. за отчуждаване на имоти - частна собственост, за държавна нужда за изграждане на обект “Автомагистрала “Хемус” Софийски околовръстен път - пътен възел “Яна”, участък от км 0+000 до км 8+460”, намиращи се на територията на област София

РЕШЕНИЕ № 777 ОТ 30 НОЕМВРИ 2007 Г. за отчуждаване на имоти - частна собственост, за държавна нужда за изграждане на обект “Автомагистрала “Хемус” Софийски околовръстен път - пътен възел “Яна”, участък от км 0+000 до км 8+460”, намиращи се на територията на област София

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост, чл. 60, ал. 1 от Административнопроцесуалния кодекс и предвид обоснована с мотиви на министъра на регионалното развитие и благоустройството необходимост от осигуряване защита на особено важни държавни и значими обществени интереси, своевременно приключване на отчуждителните процедури и извършване на строителните работи

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект “Автомагистрала “Хемус” Софийски околовръстен път - пътен възел “Яна”, участък от км 0+000 до км 8+460”, съгласно влезли в сила парцеларни планове, имоти - частна собственост, намиращи се в кв. Враждебна, с. Челопечене, с. Долни Богров, с. Ботунец, с. Горни Богров и с. Яна, район „Кремиковци”, Столична община, подробно описани в приложението по вид, размер, местонахождение, размер на паричното обезщетение и собственици.

2. Средствата, необходими за финансиране на процедурата по отчуждаване на имотите по т. 1, са за сметка на Фонд “Републиканска пътна инфраструктура” към министъра на финансите.

3. Допуска предварително изпълнение на т. 1.

4. Решението може да се обжалва пред Върховния административен съд в 14-дневен срок от обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров

Приложение към т. 1

(виж приложението в PDF-а на броя)