Постановление № 229 от 4 септември 2006 г. за изменение и допълнение на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието, одобрена с Постановление № 167 на Министерския съвет от 1992 г.

ПОСТАНОВЛЕНИЕ № 229 ОТ 4 СЕПТЕМВРИ 2006 Г.за изменение и допълнение на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието, одобрена с Постановление № 167 на Министерския съвет от 1992 г. (обн., ДВ, бр. 71 от 1992 г.; изм. и доп., бр. 92 от 1992 г., бр. 32 и 64 от 1993 г., бр. 45 и 61 от 1994 г., бр. 15 и 53 от 1996 г., бр. 2, 28 и 36 от 1997 г., бр. 20 от 1998 г.; попр., бр. 24 от 1998 г.; изм. и доп., бр. 95 от 1998 г., бр. 14 от 2000 г.; Решение № 798 на Върховния административен съд от 2001 г. - бр. 19 от 2001 г.; изм. и доп., бр. 89 от 2001 г., бр. 83 от 2002 г., бр. 66 от 2003 г.; Решение № 295 на

Върховния административен съд от 2004 г. - бр. 6 от 2004 г.; изм. и доп., бр. 69 от 2004 г., бр. 94 от 2005 г. и бр. 35 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В т. 19 от раздел А “Такси, събирани от съдилищата” се създава буква “в”: “в) фотокопие от документи - за всяка страница 0,10 лв., а ако фотокопието е повече от 50 страници - за всяка следваща 0,07 лв.” § 2. В раздел В “Такси по съдебното изпълнение” се правят следните изменения: 1. Досегашната забележка към т. 52 става т. 53: “53. Когато държавният съдебен изпълнител е отишъл на мястото на принудителното изпълнение и то е отложено по искане на взискателя, внесената такса остава за негова сметка, а за продължаване на изпълнението се внася нова такса.”

2. Досегашната т. 53 става т. 54. § 3. В раздел Г “Такси, събирани от Министерството на правосъдието” се създават т. 62е и 62ж: “62е. За конкурса за нотариуси 70 лв.; 62ж. За изпита за помощник-нотариуси по заместване 50 лв.”

Заключителни разпоредби § 4. Постановлението се приема на основание чл. 12, ал. 5 и чл. 46, ал. 8 от Закона за нотариусите и нотариалната дейност и чл. 4, буква “а” от Закона за държавните такси. § 5. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров