Наредба за изменение и допълнение на Наредба № 2 от 2010 г. за специалните изисквания за участие в одобрените схеми за национални доплащания и за специфично подпомагане за 2010 г.

Наредба за изменение и допълнение на Наредба № 2 от 2010 г. за специалните изисквания за участие в одобрените схеми за национални доплащания и за специфично подпомагане за 2010 г. (обн., ДВ, бр. 14 от 2010 г.; изм., бр. 22, 34, 37 и 93 от 2010 г.) § 1. В чл. 3 се създава ал. 5: „(5) Наследниците на починали земеделски стопани по ал. 1 имат право на помощта, определена съгласно ал. 2, когато продължават да извършват земеделска дейност. Те упълномощават с нотариално заверено изрично пълномощно един от тях да подаде писмено искане до Държавен фонд „Земеделие“ за получаване на помощта, към което се прилага удостоверение за наследници.“ § 2. В чл. 4 се създава ал. 3: „(3) Наследниците на починали земеделски стопани по ал. 1 имат право на помощта, определена съгласно ал. 2. Те упълномощават с нотариално заверено изрично пълномощно един от тях да подаде писмено искане до Държавен фонд „Земеделие“ за получаване на помощта, към което се прилага удостоверение за наследници.“ § 3. В чл. 8 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Държавен фонд „Земеделие“ изплаща до 50 % от помощта по схемата за национални доплащания за тютюн, определена съгласно чл. 3, ал. 2, и преди погасяване на задълженията по ал. 1. Когато земеделските стопани не погасят задълженията си по ал. 1 в срок до 15 юни 2011 г., връщат получените суми като недължимо платени.“

Заключителни разпоредби § 4. В Наредба № 2 от 2011 г. за специалните изисквания за участие в одобрените схеми за национални доплащания и за специфично подпомагане (ДВ, бр. 18 от 2011 г.) се правят следните допълнения: 1. В чл. 3 се създава ал. 4: „(4) Наследниците на починали земеделски стопани по ал. 1 имат право на помощта, определена съгласно ал. 2, когато продължават да извършват земеделска дейност. Те упълномощават с нотариално заверено изрично пълномощно един от тях да подаде заявление за подпомагане по чл. 16, към което се прилага удостоверение за наследници.“

2. В чл. 4 се създава ал. 3: „(3) Наследниците на починали земеделски стопани по ал. 1 имат право на помощта, определена съгласно ал. 2. Те упълномощават с нотариално заверено изрично пълномощно един от тях да подаде заявление за подпомагане по чл. 16, към което се прилага удостоверение за наследници.“ § 5. Наредбата влиза в сила от датата на обнародването й в „Държавен вестник“.

Министър: М. Найденов