Министерски съветброй: 24, от дата 22.3.2019 г.Официален раздел / МИНИСТЕРСКИ СЪВЕТстр.49

Решение № 146 от 15 март 2019 г. за продължаване срока на Разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-21 Хан Аспарух“, разположена в изключителната икономическа зона на Република България в Черно море

РЕШЕНИЕ № 146  ОТ 15 МАРТ 2019 Г.за продължаване срока на Разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-21 Хан Аспарух“, разположена в изключителната икономическа зона на Република България в Черно море

На основание чл. 5, т. 2 от Закона за подземните богатства, чл. 15, ал. 3 във връзка с чл. 30, т. 2 от Договора за търсене и проучване на нефт и природен газ в площта „Блок 1-21 Хан Аспарух“, разположена в изключителната икономическа зона на Република България в Черно море, сключен на 29 август 2012 г. между Министерския съвет на Република България, представляван от министъра на икономиката, енергетиката и туризма, и „Тотал E&П България“ Б.В., изменен с Допълнително споразумение № 1 от 5 март 2013 г., Допълнително споразумение № 2 от 15 юни 2017 г., Допълнително споразумение № 3 от 16 май 2018 г. и Допълнително споразумение № 4 от 7 ноември 2018 г., уведомление с вх. № Е-92-00-97 от 30 август 2018 г. от титуляря на разрешението за наличие на форсмажорно обстоятелство и мотивирано предложение на министъра на енергетиката

МИНИСТЕРСКИЯТ СЪВЕТ

РЕШИ: 1. Продължава срока на разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-21 Хан Аспарух“, разположена в изключителната икономическа зона на Република България в Черно море, със 109 дни в резултат на забава, причинена от форсмажорно обстоятелство.

2. За срока на продължението титулярите на разрешението „Тотал E&П България“ Б.В., „ОМВ Офшор България“ ГмбХ и „Репсол България“ Б.В. се задължават да извършат търсещо-проучвателни дейности по видове и обеми съгласно одобрената от министъра на енергетиката работна програма – неразделна част от Допълнително споразумение № 3 от 16 май 2018 г. към Договора за търсене и проучване на нефт и природен газ в площта „Блок 1-21 Хан Аспарух“, разположена в изключителната икономическа зона на Република България в Черно море, сключен на 29 август 2012 г. между Министерския съвет на Република България, представляван от министъра на икономиката, енергетиката и туризма, и „Тотал E&П България“ Б.В., изменен с Допълнително споразумение № 1 от 5 март 2013 г., Допълнително споразумение № 2 от 15 юни 2017 г., Допълнително споразумение № 3 от 16 май 2018 г. и Допълнително споразумение № 4 от 7 ноември 2018 г.

3. Оправомощава министъра на енергетиката да сключи с „Тотал E&П България“ Б.В., „ОМВ Офшор България“ ГмбХ и „Репсол България“ Б.В. допълнително споразумение за продължаване на срока на разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-21 Хан Аспарух“, разположена в изключителната икономическа зона на Република България в Черно море, в едномесечен срок от обнародването на решението в „Държавен вестник“.

За министър-председател:  Томислав Дончев

Главен секретар на Министерския съвет: Веселин Даков