Административният съд – Добрич, на основание чл. 188 във връзка с чл. 181, ал. 1 от Административнопроцесуалния кодекс съобщава, че е постъпил протест от прокурор в Окръжна прокуратура – гр. Добрич, срещу Наредбата за ред и условия за поставяне на временни преместваеми обекти на територията на община Тервел, приета с Решение № 1-6 на Общинския съвет – гр. Тервел, взето с протокол № 1 от 23.01.2002 г., в частта на чл. 18, ал. 1, 2 и 3 и чл. 19, свързани с налагането на изисквания за наличие, респ. изготвяне и одобряване на схеми за разполагане на преместваеми обекти върху имоти – частна собственост, с искане да бъде обявена нищожността на посочените разпоредби или същите да бъдат отменени като незаконосъобразни. На основание чл. 189, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия. Препис от молбата за присъединяване или за встъпване се връчва на насрещните страни. Във връзка с протеста е образувано адм. д. № 412/2016 г. по описа на Административния съд – Добрич, насрочено за 11.10.2016 г. от 14,15 ч.